
CENT. 30 


PUNTATA I. 


CANTI 

POPOLARI VENEZIANI 


Se il verso non sarà sempre misuralo e. se s' incontre- 
ranno voci e dermenxe proprie piti del parlare toscano, 
non se ne incolpi il Raccoglitore, il cui proposito fu di dare 
questi Canti nella loro originale integrità. 


1 . 1 

Sete belezze ghe voria a una dona, 
Perchè la se podesse damar bela : 

Larga de spaie e streta de sentura, 

Curta de passo e’na bela statura; 

E ehe vorave do bei oci in testa, 

Nel so parlar ehe la fosse modesta; 

E ghe vorave ^uatro bionde drezze: 

Alora se poi marnar sete belezze. 

2 . 

Tati se taca al spigolo de 1’ agio, 

E mi me taco al fior de la farina; 

Tuti se taca a la dona più granda, 

E mi me taco a la più picbenina. 

3 . 

Tute le cose picole xè bele, 

Chi no me crede a mi, varda le stele ; 
Tolè l’ esempio da lo zelsomino : 

L’ odor 1’ è grando e’ 1 fior l’ è pichenino. 

4. 

Ti ga do oci soto quela segia 1 
Co’ ti me vardi inamorar me fai; 

E la tua marna h fato un gran erore : 
Béla de viso e cussi larga de cuore. 


L’ amor xè fato come un scaldaleto, 

Che a poco a poco se va riscaldando; 

Cussi fa l’ omo co la dona a fianco : 

A poco a poco el se va inamorando. 

6 . 

Se mi savesse che el mio amor nassesse, 
Andarla in orto e lo semenaria; 

E lo semenaria co tanta vogia, 

Che d’ ano in ano nassaria ’na fogia. 

7. 

El mio moroso el xè de la de l’aqua, 

No el ghe n’ à un boro da passar la barca ; 
Se no ’T ghe n’ avara, ghe ne darò ; 

Se no ’1 sa far l’amór, ghe insegnarò. 

8 . 

Vustu che te lo diga? te lo digo 1 
La tua bochina la voria basare; 

E quando t’ ò bàsà la boca e ’l viso, 

Moro contento e vago in paradiso. 

9. 

In sta cale ghe xè un rio de case, 

Ghe xè Mariefa che tanto me piase; 

Ghe xè’na vecia che ne fa la spia: 

\ Crepa la vecia e la mora xè mia. 

10 . 

Vastu che mi te insegna a far 1’ amore ? 
Va su la porta e ciama le gaiine ; 

Oiamile : care, care, care, care ; 

Daghe del megio e fale sgnocolarc. 

11 . 

Vago de note come i disperati, 

Col mio sestelo in man vendendo frati; 
Inserno dei più bei e dei più fati, 

Trovo la Nina e ghe li dago tuti. 

12 . 

Me sento a bulegar quìi soto un fianco, 
No so s’el sia el mio ben ossia un peocio : 
Se el xè un peocio, eh ’1 me vada via; 

Se el xè’l mio ben, che T resta in compagnia. 

13 . 

Se ti savessi quanto ben te vogio! 

Te magnarave el cuor conzìi co l’ ogio ; 

Te magnarave el cuor e la corela : 

Che ti podessi a perde la favela ! 

14 . 

Bela ! co’ moro, lasso testamento 
Che a la mia morte no impissè la lume; 

No vogio pianto, nè meno lamento : 

Bela, co’ moro lasso testamento. 

15 . 

Ogi xè festa che no se lavora, 

Ve prego, caro ben, vegnì a bonora ; 

Se a bonora no lo vedo vegnire, 

Questo xè un segno eh’ el gà da morire ; 

Se più tardi no lo vedo passare, 

Questo xè un seguo eh’ el gà da crepare. 

16 . 

Sta sera e l’altra sera andando a casa, 
Trovo la marna de P amante mio, 

E la me dise: ladra, per la strada, 

Ti m’ à robato lo figliolo mio. 

E mi rispondo da ragazza onesta : 

Eispeto la vecezza e l’ onor mio ; 

In vessa de star drente, starò fora: 

Per dispeto de vu so vostra niora. 

17 . - 

L’ omo senza la dona è ’na pignata 
Piena de aqua lontana dal fogo ; 

Chi gà giudizio poi considerare ; 

L’ omo senza la dona no poi stare. 

18 . 

Me vogio mandar, no so co chi; 

Se passa Nane, ghe voi dir de si ; 

Se passa Toni ghe vSi far de oceto, 

Se passa Bepi : siestu benedeto ! 


19 . 

In mezo el peto mio tegno tre stele, 
E Bepi belo sarà el più fedele, 

E Nane belo no’l sarà de manco, 

E Toni belo porta via lo vanto. 

20 . 

Toni, s’ è t’ ho donato una naranza, 
Credeva, Bepi, de donarte ol cuore; 
Nane, se ti ga vessi ’na balanza. 

Ogni volta te miro calo un onza. 


v 

21 . 

Moroso belo, da lontan te scrivo, 
Mandime a dir se ti xè morto o vivo : 

Se ti xè morto, mandime la erose ; 

Se ti xè vivo, letare amorose. 

22 . 

No vogio nè garofoli, nè fiori, 

Nè gnanca far P amor co servitori ; 

I servitori toca come i gati, 

La sera e la matina i lica i piati. 

23 . 

Sia benedeta i’ arte de Matio ! 

M’ à fato ’na finestra a modo mio ; 

No’ 1 me 1’ à fata nè alta, nè bassa, 

Che veda lo mio ben quando eh’ el passa. 

24 . 

Marcia ! và via de là, bruto tegnoso ! 

Ti fa la fiama de esse el mio moroso ; 

No ti ga bezzi da pagarme un fiore, 

Nè manco muso da farine 1' amore. 


25 . 

Marcia ! và via de qua, musasso intento, 
E muso da licar i piati in tola; . 
Quanto te vedo, ti me fa spavento: 
Marcia! va via de quà,musa3so intento. 

26 . 

Passa, ripassa e torna ripassare, 

Ma no te passionar che no te vogio ; 

Mi de la siera te ne farò tanta, 

Ma no te apassionar, no aver speranza ; 
Mi de la siera te ne farò ancora, 

Ma no te apassionar, no te inamora. 

27 . 

Ti credi che sia nato da una dona ? 

Le maledisso quando le go rente. 

Co’ vado per la strada e incontro done, 
Me par de vede el diavolo e ’1 serpente ! 
Ma no digo de vu, cara Cotona, 

Digo de auple sul muro depente; 

E sto parlar lo tozzo a l’improviso, 

Chè per le done ò perso el paradiso! 

28 . 

Vada in malora tute le compagne! 

La forca preparada per picarle; 
Massimamente Seralina bela. 

La forca preparada sia per eia. 

29 . 

La mia marna me l’ à sempre dito : 
No te fidar de ste amighete care, 

Che da sinsiero i te mostra el cuore, 

E le te lo falsiza de tute le ore. 

30 . 

E in dove xè quel ben che me volevi, 
Quele carezze che d’ amor me fevi ì 
Co’ giera un ora che no me vedevi, 

Co i oci in tra la gente me ferchevi. 

* 31 . ~ 

Moroso belo, vu andè via e mi resto, 
Resto piena d’ afani e de dolori ; 

Ve prego, se andè via, ritornò presto: 
No se desmcnteghemo i nostri amori. 
32 . 

Bepi, che ti xè nato in Franza bassa, 
Dove cbe i pesta el fero co l’ azae ! 
Quando che ’l fero è caldo, el se destira 
Bepi vien Vecio e la Nina sospira. 

33 . 

Se savarò, Tonin, che ti me lassi, 

Tuta de negro me farò vestire; 

E te farò portar i oceti bassi, 

Le mie parole te farà, morire. 

34 . 

Moroso belo, te lo gogio dito ? 

Le male lengue le n’ à desgustato ; 

Le male lengue Dio ghe dà el inalano, 

Le feste de Nadal’na volta l’ano. 

35 . 

El mio moroso el xè da Pelestrina, 

Lu el xè ladro e mi so assassina : 

E lu el xè ladro eh’ el m’ à robà el cuore, 
E mi so assassina del so amore. 

36 . 

So stà ne la Bressana a lavorare, 

La bressanina m’ ha robato el cuore : 

0 bressanina, rendane el mio cuore, 
Gb’è’na puta veneziana che lo voi e. 

37 . 

Go tanta fame, che mi magnarla 
Sete ciope de pan co ’na sardela ; 

Go tanto sono, che mi dormirla 
Sete note co’na ragazza bela. 

38 . 

Bela, no andar in leto co la lume, 

Che 1’ altra sera t’ ò visto in camisi. 

T’ ò visto per un picolo balconselo, 

Go visto poco, ma go visto de belo ; 

Go visto per un picolo buseto, 

Oo visto poco, e so andà via contento. 

39 . 

Ti va digando eh ’el fomento è caro ? 
La mia morosa fa la contadina; 

Ogni qual volta che ghe dono un baso, 
Eia me dona un saco de farina. 

40 . 

* 

Moroso belo, portime dei pomi ; 

Se ti li porti, portime dei boni; 

Se ti li porti, pusili sul scagno : 

Sarò la tua morosa in fin che magno ; 
In fin che magno e in fin che magnerò; 
Po’ torò un legno e te bastonarò. 

41 . 

Quatordese gaiine gà el mio gaio, 

E sempre el becola la più bela; 

Cossi tarò anca mi co le mie Ni ne, 
Come fa el gaio co le so gaiine. 

42 . 

So andada in orto per basar el gato, 
L’ortolanela me dava da mente; 

E la me dise : cossa fastu, mato ? 

Basirne mi e no basar el gato. 

43 . 

Me vogio maridar e tor un soto : 

De la so gamba vói farme un sobioto, 
De st’ altra vogio farine ’na trombeta, 
Perniò che gobi e soti vaga a messa. 

44 . 

Yorave esse el portonier del paradiso, 
Nissuna veda ghe farave intrare ; 

Paravo intrare noma che donzele, 

E done maridae quele più baie. 

45 . 


Se me marido e che no sia contenta, 
De qnindes’ ani pararò de trenta: 

Se me marido e che contenta sia, 

De quindes’ ani pararà che sia. 

40 . 

E1 mio moroso el gà de nome Checo ; 
Fusselo bastonà, co un bon legneto ! 

E se sto legno fosse de balena, 
Scavezarghe i ossi de la schena ! 

47 . 

Me vogio maridare, se credesse 
De tor un giovunin senza braghezze ; 
Senza braghezze e senza camisiola, 
Perchè so stufa de dormir mi sola. 

48 . 

Cara, se ti savessi el maridare, 

Te passarla la vogia, in fede mia; 

Co’ xè la sera per andar in leto, 

El piè a la cuna e la creatura al peto. 

49 . 

Se me marido e che trovo cugnoda, 
Al fogo la voi meter per stagnada; 

Se me marido e che trovo cugnà, 

,In stagnada ’1 vSi meter per castrà. 

50 . 

Mia siora mare me voi dar de dota 
Quatro polesini adrìo la cioca; 

Tuti sti pulesini siga: cto: 

Questa è la dota che me meno adrìo. 



51 . 

Sia maledeti tati i mii parenti, 

Che i me voi dar un vecio per mari o ! 
Ghe tasto in boca e no ghe trovo denti, 
Bisogna che ghe fassa el panboglo. 

El panboglo mai no se cusinava, 

La barba de quel vecio se pelava; 

La se pelava pelo contro pelo, 

La barca de quel vecio andava a velo ; 
L’ andava a velo co la so barcheta, 

Piena de fogie e de salata fresca ; 

L’ andava a velo co la so barcazza, -, 
Piena de fogie e de salata marza. 

52 . 

Me vògio raaridar sto Carnevai 
Per fare la Quaresima contenta ; 

Sta Pasqua me vói andar a confessar, 

E sto Nad&l farò la penitenza. 

53 . 

Misericordia, ch’el mondo è fimo, 

Che preti e frati se voi mandare ! 

E Munega de Cioza tol mano: 
Misericordia, eh’ el mondo è finìo ! 

54 . 

Tuti me dise •. bela, no lo tor 
Lo mariner, chò ? 1 te farà, morire ; 

Se el me farà morir, lassa eh’ el vaga : 
Sposar lo vogio, el xè 1’ anima mia. 

55 . 

Vusto che mi te insegna un bel segre 
Co’ to mario te vien per bastonare, 
Cavito le cotolete e monta in leto, 
Dighe : marito mio, me sento male. 


56 . 

— Contèmela, contèmela, sposete, 

Come gavèu passò la prima note ? — 

— La verità no ve la posso dir : 

La prima note no se poi dormir ! — 

57 . 

0 Dio del 910 I, che pena xè la mia 
Andar in leto senza compagnia! 

Senza la compagnia del mio consorte, 

Co’ vado in leto mi me vien la morte. 

58 . 

Xè tanto tempo che da ti no vegno ! 
Parecia el leto che sta sera vegno ; 
Parecia el leto e parecilo fato, 

Che vegno da lontan, chè sarò straeo. 

59 . 

E tuti me diseva: tolo, tolo, 

E adesso che 1’ ò tolto i me minciona; 

I me diseva eh’ el gera un bon fido, 

E adesso el xè una razza busarona. 

60 . 

Stassera e 1’ altra sera andando a cas 3 , 
Trovo la gata in t’ una gelosia ; 

E mi, credendo che la sia donzela, 

Ghe digo : felissenote e bona sera ; 

La gata me risponde: gnao , gnao. 

Mi me ne vado via desconsolao ; 

E vado in giro co la testa bassa, 

Disend® che ’na gata me 1’ à fata. 

61 . 

Senti cossa che dise 1’ arciprete : 

Dove gh’ è zoventù, no ghe voi vece; 
Dove gh’ è zoventù se canta e sona, 

E dove ghe xè vede se tontona. 

62 . ’ 

Diavolo, diavolin e diavoloto, 

L’anima mia no te la posso dare; 

Te darò anela de lo mio qnogioto: 

Diavolo, diavolin e diavoloto. 

63 . 

Diavolo, diavolin, diavolo grando, 

Dame sta grazia che te adimando: 

Tute le vecie portile a V inferno, 

Tute le zovene te le racomando. 

64 . 

So stato a Roma e 'ò visto l’Anticristo, 
Soto la barba el gaveva un todesco ; 

E soto i piè el gaveva un mulinaro, 

Quelo che pesa giusto e vende caro. 

65 . 

Vusto che te ne conta una de bela ? 

Una gaiina cota mai no canta; 

E quando la xè in tola per magnar, 

La siga: cocodè , lassime andar. 

66 . 

Felisse chi sa fare la polenta, 

E più felisse chi la sa missiare ; 

Felisse chi la varda e chi la toca, 

E più felisse chi la mete in boca. 

67 . 

A Cioza e Pelestrina tato trema. 

Del gran fnror de mescoli che mena; 

A Cioza Pelestrina e Portoseco, 

Per la polenta i s’ à impegnò anca el leto. 

68 . 

Vate a far batizzar, cagna giudea ! 

Vate a far mete nome Ciara Stela : 

Cussi al mondo sarà levà la fama, 

D’ una cagna giudea fata cristiana. 

69 . 

Sangue de mi, che vói mazar un prete, 
Vói tor lissenzia da la Signoria ! 

È se la Signoria me darà torto, 

Mi sarò vivo e’1 prete sarà morto. 

70 . 

Moroso belo, moroso de 1* ua, 

No me la becolè : la go vendua; 

No l’ ò venduda a preti e a sacrestani ; 
No me la becolè, cnè manca i grani. 

71 . 

Sta note m’ ò insognà che gera morta, 
Che gera destirada s’ un tapeo, 

E xè vegnù ’na gata a far : mamao. 

Se no so svelta, la me beca un deo. 

72 . 

Ma siestu benedeta, o mora, mora, 

Che cussi mora ti me piasi tanto! 

E te voria veder soto ’na stiora, 

A veder se ti è bianca o negra o mora. 

**N 

73 . 

Tute ste pute se voria far sant e 
Co la parola del so confessore ; 

Co’ le va in ciesa le par tute sante, 

Co’ le vien fora le va a far l’amore. 

74 . 

Me xè stà dito che la morte è morta ! 
Co’ la xè morta, no la fa morire ; 

’Na cossa sola gh’ è che me conforta : 
Che a la mia porta no la sa vegnire ! 

75 . 

Xè tanto tempo che camino al mondo, 
N’ ò visto mai le piegore a baiare : 

So andato su la Riva dei Sciavoni, 

Go visto baiar piegore e montoni. 

76 . 

Finito el carnevai, finiti i spassi, 
Finito da magnar boni boconi; 

Un fogio de carta e’ na pena da lapi : 
Finito el carnevai, finiti i spassi. 

77 . 

La bela che filava con do roche. 

Da piè a panza no l’avea camisa; 

E mi che filava con una sola, 

Ghe ne gaveva una squasi nova. 

78 . 

Mi togo la partenza e vago via, 

E compatì de la mal increanza, 

Perchè me sento la vose irochia: 

Mi togo la partenza e vago via. 

PUNTATA II. 


CENT. 30 


CANTI 

POPOLARI VENEZIANI 

RACCOLTI DA 

D. C. «ti:il\OYI 


1 . 

La bela se confida su le belezze, 

Cossa vale esser bela, e no aver grazia ? 
Cossa esser bela e aver le bionde drezze, 
Co s’è soto’l destin de la disgrazia? 

2 . 

I va digando che la morte viene 
E che la porta via tute le bela. 

Mi, che so boia, cossa mai farogio ? 

Le mie beleze a chi ghe le darogio ? 

Le mie beleze a nissun le voi dare, 
Perchè soto tera me le vogio portare ; 
Ma soto tera no se porta belezze, 

Se porta dei rosari e de le messe. 

3 . 

Quanti ghe n’è che a la sera no sena 
Per esser sguardolini a la matina ! 
Sangue de mi, che questa la v5i fare : 
Sabo de sera no vogio senare. 

4 . 

In sta cale ghe xe tre bole pute : 

Una xe zala come el fior de zuche, 

Una xe bianca come’l ravanelo, 

E una xe negra come’l mio eapelo. 

5 . 

Bisogna eli’ el caligo t’abia dk, 

Che ti xe zala come’na naranza, 

Che ti xe verde come’l verde de fogie : 

Ti ga la bile in corpo che te rode. 

6 . 

Co l’ocio se ferisse e no se more, 

Co l’ocio se ghe dk molti piasseri. 

Co l’ocio se gbe dk ’na bota al cuore, 

Co Vocio se ferisse e no se more. 

7 . 

L’amor xe fato per chi lo sa fare; 

E pene e ealaraar per i scrivani; 

El purgatorio per purgar le pene, 

El paraliso per chi me voi bene. 

8 . 

L’amor m’k tolto el bevar e’1 magnar, 
L’amor m’k tolto el sòno de la note ; 

E mi ve prego, spirito gentile, 

Doneme un sòno che possa dormire. 

9 . 

Quanti ghe n’è che per amor xe mati, 
Quanti ghe n’è che gk perso el servelo. 
E lk de fazza i vende bussolai 
E chi xe mati no guarisse mai. 


• — Digitized by Google 



— 3 — 

10 . 

La bruta cosa, inamorarse sole ! 

Perchè la fantasia va tropo in alto ; 

E la va in alto, che la riva al sole : 

La bruta cessa inamorarse sole ! 

11 . 

Do fiube in una scarpa no par bone, 
Nè meno do cortei in’na vasina ; 

Manco una roca co tanti gran fusi; 

Nè meno una zovane co tanti morosi. 

12 . 

So tanto inamorà, siben che rido, 

Che per amor go perso i mii colori : 
Giera color de rose e de verrailgio, 
Adesso so deventà color dei pori. 

13 . 

Vita, che de le vite, vita mia ; 

Vita fata per mi e i altri te gode. 

I altri te gode e mi te godaria : 

Vita, che de le vite, vita mia. 

14 . 

Passenzia, che passenzia porta i frati ; 
Passenzia porta chi xe inamorati ; 
Passenzia porta chi xe in senticela, 
Passenzia porta la morosa bela. 

15 . 

Quatordese sospiri trà el mio cuore : 
Sinque la sera e la mattina nove ; 

Se sti sospiri podesse parlare, 

Sinque al mio ben ghe ne voria mandare. 
Ghe li maudaria co l’anima e co’l cuore, 
Perchè la lingua mia parlar non pole; 

E se la lingua mia parlar podesse, 
Saludaria el mio ben co lo ve lesse. 

' 16. 

Anema mia, le scale mie xe basse, 

Amar no le pole ai to balconi : 

Vegnarà un giorno che le alzaremo, 

E soto i to balconi arivaremo. 

17. 

E1 cuore del mio ben xe tacà a un dodo ; 
Vado per destacarlo e no ghe rivo: 

Vegnarà un zorno che lo destacaremo; 

Se’l sarà vero amor, se sposaremo. 

18. 

Ti passi per de quà gramo e dolente, 

Ti credi da parlar col padre mio ; 

E ti te porti un aneleto in deo, 

Ma el tuo pensier n’ol xe confà col meo 
E1 to pensiero no val’na gazeta : 

Ti ti xe rico e mi so povareta. 

19. 

Adesso che ti à vanzà casa in solerò, 

I piati de magiolica anca in cusina ; 

Adesso che ti à vanzà quel viso belo, 

No ti te degni più de me fradelo. 

20 . 

Ti credi d’esser nata ’na regina ! 

De un pescaor no ti te voi degnare ; 

E ti te degnarà d’un fornareto, 

Ch’el te portarà el pan co’l fazzoleto. 

21 . 

Oe paron, castighi la vostra puta : 

Co passo par de quà la me saluta, 

La me saluda e la me tira in casa, 

La me ciapa per man e la me basa. 

22 . 

Tata la note in leto me remeno, 

Per ti mia bela no riposo mai ; 

Iu fina le coverte, che ò nel leto, 

Le se lementa che no dormo mai. 

23 . 

Ancùo xe sabo, e me ne ralegro el cuore ; 
Doman xe festa, e vedo lo mio amore. 

Se no a la prima messa, a la seconda, 
Quela eantada che sarà più longa. 

24 . 

Sangue de mi, la vogio risegare ! 

Ne la camara tua mi voi vegnire ; 

Voi tanto strensarte e tanto bracare, 

Che ne le brazie tue mi voi morire. 

25 . 

No star de mala vogia, anema mia. 

No lassar consumar chi te voi bene ; 
Donime a mi la to malinconia: 

No star de mala vogia anema mia. 

26 . 

Oh Dio del siel, che lo podesse fave 
Un péto d’oro imbotonà d’arzento! 

Che lo podesse aprire e po aerare, 

Vèdar aa mi a lu chi è più contento! 

27 . 

Yesparo sona, e l’amor mio non viene : 
i 0 che l’è morto, o qualchedun lo tiene, 

0 che l’è morto, o che l’è soterà, 

0 una ladra d’ amor me l 1 a robà. 

28 . 

Caterinela, vieni qua da basso : 

Te digo do parole e po te lasso, 

Te digo do parole in cortesia, 

Te dago la Dona sera e vago via. 

29 . 

Sta note m’ ò insognh che gera in mare, 
Che ghe fi'ava In calze al mio amore, 

E ghe le filava co’l cuor contento; 

Invesse de filo, ghe meteva arzento. 

30 . 

Chi dise mal de mi e de lo mio amore 
Per man de bogia li favia picare ; 

Per man de b)gia ghe sia cavà el cuore, 
Chi dise mal de mi e de lo mio amore. 

31 . 

— Oh cara marna chi è colti de fora ? 
Lassè eh’ el veglia drento o pur che T mora ! 

— Oh cara tìa fà tuto el to contento, 
Verzighe la porta e fa eh’ el vegna drento. 

32 . 

Va là, va là, va in dove che te mando ! 
Va in barca del mio ben, va a lo saludi ; 
Va a lo saludi, e vaghe dir eh’ el vegna, 

Se ’1 m’ à fato l’ amor che el lo mantegna. 

33 . 

Oh Dio del siel, cavemelo dal cuore, 

Che de li oci miei P ave cavato ; 

Fè che mi no ghe porta tanto amore, 

Come che go portà per lo passato. 

34 . 

In mezo al mar gh’è una casa de pagia, 

La puta me voi ben e’1 can me sbragia; 

E se la puta me volesse bene, 

La legaria el can co le caene. 

35 . 

Oh Dio del siel ! oh quante volte el digo ! 
No te vogio più ben, te voi lassare ; 

Da un’ altra parte me ne pento e digo : 
Fino a la morte mia te voi amare. 

36 . 

Ti credi che te vogia corer drio. 

Perchè ti m’ à impromesso de lassarme ; 

Per ti no mancarù viseto tondo, 

Gnanca per mi no sarà morto el mondo. 

37 . 

Vogio cantar, siben go perso el canto ; 

Go perso quelo che me amava tanto, 

E se 1’ ò perso, no’l è miga morto, 

L’ amor d’ un altra puta me 1’ à tolto. 

38 . 

Giera ’na volta che te amavo tanto! 
Adesso m’è passà la fantasia ; 

Se te vedesse, cara, su un incanto, 

Mi per un soldo no te scodarla. 

39 . 

Ti credi che sia orba e che no veda, 

Che no conosca le to falsitae ; 

Ma le conosso al drito e anca roverso, 

El ben che te voleva te l’ò perso; 

El ben che te voleva gera assae 
Sempre me fevi star col baticuore: 

I omeni fedeli lè inganatori : 

Se vede i visi e no se vede i cuori. 

40 . 

Se passo sta bnrasca e che no mora, 

Mai più done del mondo me minciona; 

M’ à mincionato su la sacra fede: 

Mato quel omo che a la dona crede. 

41 . 

No vogio più de note andar a spasso. 
Perchè vado a contraria de la lana: 
Gnanca 1’ amor no lo vogio più fare, 
Perchè non trovo fedeltà in nissuna. 

42 . 

Oh Dio del siel, che tatto xe iniolà, 
Che par che vogia piovar e po stralassa; 
Cussi fa 1’ omo co F è inamorà : 

Ama la bela dona e po la lassa. 

43 . 

No te fidar de F albaro che piega. 

Nè de la dona quando la te giura ! 

La te impromete e po la te denega: 

No te fidar de F albaro che piega. 

44 . 

Oh Dio del ciel che pena xe la miai 
Co xe la sera, che vado a dormire, 

Puso la testa su lo cavazale, 

Ciamo la morte e no la voi vegnire. 

Ma morte no vegnir co no te ciamo, 

Che me ritrovo de essere contenta, 

Go fato pase co quelo che amo ! 

Ma morte no vegnir co no te ciamo. 

45 . 

Vusto che femo pase, anema mia, 

Ti che ti ga le ciave del cuor mio? 

Ti ga le ciave che verze e che sera, 
Femo pase ei mio ben, e no più guera. 

46 . 

— Tute le barche le vien zozo a vela, 
E quela del mio ben no vien zo mai; 

Ma vu, che se compagno del mio amore, 
Deme alegreza e no me de dolore 
— La più alegreza che ve posso dare : 

E1 vostro amante se voi mandare. 

— Se’l se voi mandar, ch’el se marida, 
Ch’ el fas3a bone noze e eh’ el me invida. 
Ch'el me invida in tanta sua malora. 

Che prego el siel, che no ’l la goda un ora. 

47. 

El mio moroso m’ à mandato dire, 

Ch’ el va sui forti a vinsero o morire ; 

E mi go mandà a dir, eh’ el vada aiegro, 

Se ’l morirà, me vestirò de negro ; 

E mi go mandà a dir, ch’el vada tranquilo, 
Su la mia porta go piantato un stilo, 

Lo go impiantà e no lo despianto altro : 
Doman xe festa e me ne trovo un altro. 

48. 

Xe morto lo mio bene e no gò pianto: 
Credeva de sofrire più tormento ! 

Xe morto un papa e i ghe n’ à fato un altro, 
E gnanca per lo mio ben no pianzo altro. 

49. 

El mio moroso xe poco divoto, 

Che no ’l sa gnanca dir el paternostro; 

L’ ave maria no ’l la sa scomenziare, 

El va a la piela, e no’l se sa segnare. 

50. 

Se ti savessi quanto la me costa 
Averte dà un basin a ti, bel viso ! 

Me par d’aver ancora la boca onta, 

D’ aver magnà le tripe da Treviso. 

51 . 

Ma povareta mi, cossa farogio ? 

Go roto la bosseta e spanto 1' ogio ; 

E se 1’ ò spanto, no l’ò spanto tuto : 

Xe sta un ociada che m’à dà quel puto. 

52 . 

E1 mio moroso de mi no ’l se degna. 
Perchè mi go la rogna e lu la tegua ; 

E mi no guarirò fina sta verta, 

E lu no guarirà fina eh’ el crepa. 

53 . 

Catarinela, el to papà m’à dito, 

Se passo per de quà, ’l me voi massaro; 
Ma mi go dito ; vecio riverito, 

La strada del Comun la se poi fare. 

54 . 

Ma cossa gogio fato a l’Anzoleta. 

Che i sui de casa no me la voi dare ? 
Prego el sielo che vegna ’nà saeta: 

Brusa la casa, e fora l’Anzoleta. 

55 . 

Yusto che te ama? mi no go più cuore f 
Mi lo gaveva, e l’ò donato via; 

E l’ò donato a lo mio primo amore: 

Yusto che te ama? mi uo go più cuore. 

56 . 

Manestra riscaldata no xe bona, 

Morosi de ritorno no i vai gnente, 

•La fogia ch’è nel’ albero scantina, 

Dovevi far l’amor co geri prima. 

57 . 

Quel tempo che go perso a amarve voi. 
L’avesse perso a dir tiote orazione: 
Davanti Dio ghe n’avaria ’ua parte, 

E da la mia marna una benedizione. 

58 . 

Finto giera el tuo amor e non sinsiero : 
Descasso dal mio cuor un cuor infido, 
Descasso dal mio cuor sempre in eterno ; 
Piutosto abraziar te, abra/.io l’inferno. 

59 . 

Sia maledeta la volta che t’ò visto ! 

Che conossudo no t’ avesse mai ! 

El mal de testa me fusse vegnudo, 

La volta che co ti mi go parlai. 

60 . 

Me xe stà dito che el mio ben ga male : 
Ma me despiase ch’el ghe n’abia poco : 

Che ghe vegnisse ’na freve mortale, 

Che preti e frati se l’andasse a tore. 

61 . 

Ti passi per de quà, muso da porco, 

E ti sbassi i oci per non più vardarme ; 

Ti me somegi a quei che porta el morto : 
Ti passi par de quà muso da porco. 

62 . 

Quando che gera pissinina in fasse, 

Tuti me domandava per morosa; 

Adesso che so vegnua grauda e bela; 

Me mare voi maudarme munissela. 

Se vado munissela, servo Idio ; 

Se me marido, servo mio mario, 

Se vado muntesela, servo i Santi, 

Se me marido, servo tuti quanti. 

63 . 

E canta bela, se ti sa cantare ; 

Un altro ano non ti cantark tanto: 

Ti gavark el mario da contentare, 

Ti gavark i to fioi da sbrazolare. 

64 . 

Chi xe da mandar, no se marida, 
Perchè la libertk vai un tesoro ; 

Chi xe da incadenar no se incadena, 
Che mi so iucadenada fin che moro. 

65 . 

Mariditè, maridite vilana, 

Che per un ano ti godi el bon tempo ; 
Un altro ano ti canterk la nana : 
Maridite, maridite vilana. 

66 . 

La marna, che de mi no fava late, 
La m’à arlevato a son de panadela; 

E la m’k arlevato a forza de pan, 

A siò che me marida co un Furlan. 

67 . 

Quando sark quela zornada santa, 
Che el prete me dirà: siestu contenta? 
S Che el me benedirk co l’acqua santa: 
Quando sark quela zornada santa? 

68 . 

Oh Dio del siel, mandemela bona ! 
Mandeme un giovenin senza madona ; 
Che le madone le xe maledete, 

Che le fa consumar ste ragazete. 

69 . 

Se me marido e che trova madona, 

In orto, la voi metar per colona ; 

Se me marido e che trovo missier, 

In wto lo voi meter per figher. 

70 . 

In malora mia madona e anca so fio. 
Che la me tien per una puta mata! 

La crede che no sapia el fato mio : 

In malora mia madona e anca so fio. 

71 . 

M’ò maridato per no andare a legne; 
Dopo marito, me convien andare. 

M’ò maridato per no andar descalza, 
Dopo marito, un zocolo e una scarpa. 

72 . 

De quindese ani m’ò fato noviza, 

De sedese ani so andata a l’altare, 

De disisete go cantò, la nana, 

E de disdoto i m’à ciamato marna. 

73 . 

So maridada e no so maridada ; 
Credeva' de star ben, me so inganada; 
Credeva che l’amor fosse un zogheto, 

E invesse’l xè uu intrigo maledeto. 

74 . 

Pute da maridar, pute, penseghe 
Avanti da sposar sti zizoloti ! 

Sul ponte de Rialto i vende chebe: 

Pute da maridar, pute, penseghe. 

75 . 

No vogio nè limoni nè naranze, 

E gnanca pescaori co le calze ; 

No vogio ne limoni e ne sedroni, 

E gnanca pescaori coi calzoni. 

76 . 

Yorave e no vorave e mi voria; 

Senza parlar, vorave essar intesa, 

E senza servitor, essar servìa, 

E senza far l’amor essar novizza. 

77 . 

Done, no stè portar la petorina. 

Che i zafi ve la tol par contrabando ; 

I crede che la sia tuta farina: 

Done no stè portar la petorina. 

78 . 

El confessor m’à dà per penitenza 
Che co go fame vaga a la credenza, 

E co go sè, che vaga al caratelo, 

E co go sSno, vaga in leto belo. 

79 . 

Moroso belo, co ghe n’è se magna, 

Co no ghe n’è, se fa come se poi ; 

Cussi se passa i dì de la setimana : 
Moroso belo co ghe n’è se magna. 

80 . 

Siesta pur benedeta, ti fa ben 
A confessarte tuti i to pecati, 

E la passenzia che ti porti in sen : 
Siestu pur benedeta, ti fa ben. 

81 . 

Compare, vu sè grasso e mi so magro; 
Compare, tu ve piaxe la polenta. 

E la ve pine consa co’l formagio : 

Compare ! vu sè grasso e mi so' magro. 

' 82 . 

Va là, va là, vate a ficar in lio ! 

Muso Ja costumar, muso da lana. 

Ma muso da scirtozo subogio : 

Va là, va là, vate a ficar in lio ! 

83 . 

In si el el ghe xe, ma Dio no lo gà, 

.Luca lo ga davanti e Micie! lo ga da drio ; 
Ma Libural su para tuti quanti : 

El lo ga da drio e anca davanti. 

84 . 

E una e de e tre e quatro e siuque; 

E si e e sete e oto e nove e diese ; 

E nove e oto e sete e sie e sinque; 

E quatro e tre e do e una e gnente. 

85 . 

Chi male vole a mi, male ghe vegaa; 

Che ghe vegna ’na piaga in mezo al cuore, 
Ghe vegna tre spironi de galla ; 

La nave co’l timon lo porta via. 

86 . 

Oh Dio del siel ! oh quante volte el digo ! 
Chi casca in povertà, perde l’amigo : 

Chi fa credenza, spazia roba assai : 

Perde l’amigo e i bezi no vien mai. 

87 . 

Mia siora mare me l’à sempre dito : 

Chi casca in povertà perde l’amigo ; 

Perde l’amigo e perde la speranza, 

Co no ghe Bezi, la borsa no canta. 

88 . 

Oh cara marna femo le fritele ! 

Se manca l’ogio el vino, l’acqua, el miele 
E la farzora, l’andarò scrcando : 

Faremo le fritele Dio sa quando. 

89 . 

Gersera so* andà in casa da la volpe, 

La m’à inseguii tute le volperie ; 

La m’à insegni el zogo de le pute, 

Che quando le va al pozzo le se bagna tute. 

90 . 

Me xe sta dito che ave messo a mano 
Un earatelo de quel dolze vino : 

Ghe n’avè dà a chi xe da lontano, 

E demene anca a mi che so vicino. 

91 . 

Sia maledeta la mia cativa sorte ! 

Tati i pianeti mii me core a drio, 

Me core drio el male de la morte : 

Sia maledeta la mia cativa sorte ! 

92 . 

So’ nata al mondo e bisogna che mora; 
Questo l’è un passo che convien far tuti : 

La xe ’na lege che dura in eterno : 

Chi no crepa d’istà, crepa d’inverno. 

93 . 

Fdisse note ghe la dago a tute, 

Prima a le maridae e po a le pute; 

E se le pute, se ne ga per male, 

Prima a le pute e po a le maridae. 



Venezia 1872. — Tip. Fontana-Ottonai. 

PUNTATA III. 


CENT. 30 


CANTI 

POPOLARI VENEZIANI 

RACCOLTI DA 

». c». in:it\o\i 


1. 

Belo xè el mar e bela la marina, 

E bele xè le fie dei marineri ; 

E bele xè le rose dei roseri, 

E bele xè le fie dei marineri. 

2 . 

So stà a Roma e go visto le romane, 
Le xe più bele de le veneziane : 

Le veneziane porta la corona, 

E le romane se grata la rogna. 

3 . 

Tuti sti marineri a ’na galera, 

Ma Toni belo fusselo picà: 

E fusselo picà perchè l’ è belo, 

Perchè la vita sua me dà martelo. 

4 . 

L’amor la và, la vien ,la girael mondo, 
La passa el porto senza navegare, 

La passa el porto senza andar a fondo: 
L’amor la và, la vien, la gira el mondo. 

A navegar ghe voi ’na bela barca, 

A far l’ amor ghe voi testa e creanza : 
Testa e creanza e testa anca servelo : 

A far 1’ amor ghe voi viseto belo. 

6 . 

0 mariner o zoventù del mare, 

Volò imprestarne la vostra galera, 

In fin che vaga scorsegiando el mare 
Per ritrovarmi ’na regazza bela ? 

7 . 

Vusto vegnir con mi, bela regazza? 
Te condurò a zirar el mondo tuto, 

Te condurò per mar e pò per tera: 
Vusto vegnir con mi regazza bela? 

8 . 

In mezo al mare ghe xò ’na fontana: 
Chi beve de quel aqua se inamora, 

El mio moroso ghe n’ à bevuo un goto, 
E per amor el xè deboto morto. 

9 . 

Sia benedeto 1’ albaro e l’antena. 

La barca del mio ben e chi la mena; 

E chi la mena e la sa ben menare : 

La barca del mio ben sa navegare. 

10 . 

Me trago sul balcon, vedo Venezia, 

E vedo la mio ben ehe fa partenza ; 
Me trago sul balcon, vedo lo mare, 

B vedo lo mio ben a navegare. 

11. 

Me buto a lo balcon, vedo che piove, 
V edo 1’ amante mio spiegar le vele, 
Spiegar le vele per intrar in porto : 

Xe vento da garbin, no da siroco. 

12 . 

Anema mia, co ti è fora del porto, 
Mandime dir del tuo felisse viagio : 
Mandime dir se ti xè vivo o morto. 

Se l’aqua de lo mar t’ avesse tolto. 

13 . 

E1 mio moroso da lontan ch’el sia, 
Lu xè in mar e mi so a casa mia ; 

E lu xè in mare, eh’ el spiega le vele, 
E mi so a casa, che impiro le perle. 

14 . 

Vorave esser in pè d’un oseléto’ 

Aver le ale per poder’ svolare ; 

Vorave andar in sima d’un trincheto, 

A veder Io mio amore a navegare. 

15 . 

La mia morosa sta de là dei squeri, 
E per andar de là ghe voi batelo ; ; 
Ghe voi batelo, la forcola e ’l remo, 

E per andar de là ghe voi inzegno. 

16 . 

In cale Marina gh’ è dei duri sassi. 
In mezo al mar ghe xè dei bei regazzi, 
In corte Corera ghe xè le grisiole, 

In mezo al mar ghe xè chi ben me yole. 

17 . 


Sei nata bela e no te posso amare: 
L’arte del mariner me meto a fare, 
Depenzar mi te vói su le mie vele, 

E in alto mare te vogio portare. 

I me dirà : che insegna la xè questa ? 
Amor de dona me la fa portare, 

Amor de dona e amor de donzela : 

Altra non amo se non amo quela. 

18 . 

In mezo al mar ghe xèun camin che fuma, 
Drento ghe xè el mio ben che se consuma. 
El se consuma 1’ anima e anca el corpo : 
L’ ò visto vivo e lo vói Yedar morto. 

19 . 

Tute le barche parte via sta note, 

E quela del mio ben doman de note ; 

Tute la barche cargarà de tole, 

E quela del mio ben de rose e viole. 

20 . 

Anzola bela, Anzola rizzota ! 

Un de sti dì te vói menar a Lio; 

Te vói menar a Lio co una peota: 

Anzola bela, Anzola rizzota. 

21 . 

In mezo ’l peto mio tegno ’na nave : 
Co’l fazzoleto mio spiego le vele, , 

Co le lagrime mie formo lo mare, 

E co le drezze mie formo le scale. 

22 . 


In sta cale gh6 xè ’na mala lengua, 
Te prego, amante mio, no la scottare; 
Co’ la vien rente per dirte del male, 
Voltite in parte e girigho le spale. 

23 . 

Moroso che minciona ’na morosa, 
Fesselo in mezo al mar fin a la gola! 
E no ’l trovasse nessun che 1’ agiutasse. 
Solo 1* onda del mar che lo negasse. 

24 . 

L’ amor del mariner no dura un ora; 
In dove che lu el va, lu s’inamora; 

E se l’amor del mariner durasse, 

No ghe sarave amor che gh’ imputasse. 

25 . 

Vorave quel batelo fusse mio, 

Quelo da pope fusse mio mario, 

Quelo da prova fusse mio cugnà, 

E quel de mezo andasselo pica. 

26 . 

Quanti ghe xe che navega lo mare, 
Che no sa gnanca despiegar ’na vela: 
Quanti ghe xe che ga la puta bela, 

E no sa gnanca ragionar con eia ! 

27 . 


Bela 1 co’ moro, vestirne de sepe, 
Fame la sepoltura de canocie, 

El cussinelo de anzoleti triti. 

La sepoltura de barboni rosti. 

28 . 

Dono 1 no steghe crede a marinar i : 

I xè baroni pieni de sospeto, 

I xè baroni pieni de sospeto, 

’Na volta 1’ ano i dorme nel so leto. 

29 . 

Me vogio maridar co un calafà, 

Che de la stopa el me farà un sofà, 

De la marmota el me farà ’na cuna : 

L’ amor del calafà mi me consuma. 

30 . 

Se me marido, e che no sia contenta. 
Su la riva del mar me vói butare ; 
Magnarò erba e sorbirò i miei pianti : 
Co no te sposo ti, no vogio altri. 

31 . 

*■ ^ 

Povaro mariner che xe in marina ! 

El ciama per agiuto qualche Santo'; 

El dama San Fransesco de la Vigna ; 
Povaro mariner che xe in marina ! 

32 . 

Se ti savessi quanto la xe amara 
La vita de sti povari marineri ! 

Tuta la note i dorme a la sbaragia, 

E la matina i s’ alza su le vele. 

33 . 

Tute le stele prende el so camino, 

La tramontana no se move mai : 

E se la tramontana se movesse. 

Bravo quel mariner che naveghesse. 

34. 

Tati sti marineri xe briconi, 

I robarave el colmo de la luna ; 

I porta le braghezze co i botoni ; 

Tuti sti marineri xe briconi. 

35. 

Porcili de marineri, quando piove 
Tira la paga e i gbe ne magna nove 
Sti mariueri, quando xe bon tempo 
Tira la paga e i ghe ne magna sento. 

3G.. 

Porchi de marinari mal nassui ! 
Come volò che ste pute ve ama ? 

Tuta la note andò per i palui: 

Porchi de marineri mal nassui! 

37. 

Diavolo, diavolin e diavoloto, 

Fame sta grazia che te la dimando : 

I arsenaloti portili a l’ inferno, 

E i marineri te li arecomando. 

38. 

Senti la campanela a 1’ arsenale ! 
Quel moro belo mete zozo i feri, 

El cilafà mete zozo i magi. 

E Nane belo seguita i travagi. 

39. 

Nu semo Castelani e tanto basta, 

E marciaremo co la fassa rossa, 

E marciaremo co T sigaro in boca : 
Faremo le cortelae, cbi toca, tocal 

4o: 

E scmo Nicoloti e tanto basta, 

E marciaremo co la fassa negra 
La fassa negra e ’1 fiore su capelo 
Faremo le cortelae co quei de Castelo. 

41. 

Se nasse un Castelan, nasse un castelo, 
Se nasse un Nicoloto, nasse un bordelo ; 
Se nasse un Castelan fa nasse un Dio, 
Se nasse un Nicoloto 1’ è un bandio. 

42 . 

Se nasse un Nicoloto, nasse un conte. 
Se nasse un Castelan, impianta forche ; 
Se nasse un Nicoloto, nasse un zio, 

Se nasse un Castelan, nasse un bandio. 

43 . 

Vegnì a Castelo, senio Castelani ; 
Andò in Canaregio tanti fioi de cani: 

E i xè fioi de cani sì davero, 

Un pochi de Canaregio a San Severo. 

44 . 

Viva S. Nicolò e tutu Canaregio, 

L’ Anzolo, i Bari e Santa Margarita ; 

S. Simion grando e picolo eh’ el giera 
I Nicoloti à portò via bandiera. 

45 . 

Porchi de Castelani, vegnì al ponte, 
Che i Nicoloti xe co le man zonte; 

I Castelani porta zo le piere, 

E i Nicoloti è pieni de bandiere. 

46 . 

Butite sul balcon e dame uu seguo, 
Ma no badar che sia da Canaregio ; 

Ma no badar che la strada sia longa, 
Cheuncuor che se volben presto seagionga. 

47 ’ \ 

Chi xe quel zovenin che sempre passa ? 
Ma daghe ’na carega eh’ el se senta 
Ma se ’l xè un Castelan lassilo andare: 
E se el xè un Nicoloto lassilo entrare. 

48 . 

Se me marido e che fas3a ’na Ila, \ 
A marineri no ghe la v6i dare , 

A Nicoloti manco che se sia; 

E un Castelan che se la porta via. 

49 . 

E sto San Piero xè la sagra nostra. 
Chi ga morosa se la porta in mostra. 
Chi ga braghezze se le mete in prova, 
E chi no ga morosa se la trova. 

50 . 

El dì del Bedentor la fiera nostra, 
Chi ga bela mugier la porta in mostra; 
Chi ga de le mulete se le prova, 

E chi no ga morosa se la trova, s 

51 . 

Venezia bela se voi maridare, 

E per marito ghe v5i dar Verona, 

E per comare 1’ onda de lo mare, 

E per compare el gran porto de Ancona. 

52 . 

Bela te vói donar sinque sitae : 

La prima che te dono la xè Roma, 
Venezia bela fabricata in mare, 
i Bergamo, Bressa e la bela Verona. 

53 . 

Una e una do e una tre, poche parole : 
Venezia fabricada in mezo al mare. 
Colona che sostien questo mio cuore : 
Una e una do e una tre, poche parole. 

54 . 

Viva San Marco e viva le cotone, 
Viva Santa Maria de la salute. 

Viva i soldati che fa sentinela, 

Viva San Marco e po Venezia bela. 

55 . 

In piazza S. Marco ghe xe do colon e 
E le xè quele che sostien Venezia, 

E ghe xè un campaniel formà in ’na toro, 
E gh’ è do mori che bate le ore. 

56 . 

In piazzaSan Marco ghe xetre stendardi, 
Ghe xè quatro cavai che phr che i svola, 
Ghe xè un relogio che ’l par una tore, 
Ghe xè do mori che bate le ore. 

57 . \ 

E1 Ponte de Rialto xè longo •— largo, 
Vintiquatro boteghe ghe xè suzo; 

E se ghe fusse el ponte a la Sumera, 
Venezia bela cascarave in tera. 

58 . 

E1 Ponte de Rialto s’ à inalza 
Da le gran p»3te che i ga destirà ; 

Ghe giera anatro o sinque sqaerarioi, 
No ga basta le paste, anca i fasioi. 

59 . 

E1 Ponte de Rialto s’h inalzk 
La barca dei tromboni k fato vela ; 

A fato vela co la so barcass. 1 , 

Piena de fogie e de salata marza. 

60 . 

In mezo al mar ghe xè un palalito, 

E dentro de quel pai ini voi andà. a stare. 
Se credesse de no pagar afito: 

In mezo al mar ghe xè un palafito. 

61 . 

In mezo al mar ghe xè ’na lauterna, 
Miracolo de Dio, no la se fonda. 

Se la se sfondark : requiem eterna , 

/ In mezo al mar ghe xè ’na lanterna. 

62 . 

In mezo al mir ghe xè ’na tartana, 
Piena do posse e de pesse tonina, 

Se parte una galera veneziana. 

Prende tonina e lassa la tartana. 

' 63 . 

In mezo al mar ghe xè ’na botegheta, 
In doe che i cambia le monee de oro, 

In doe che i cambia le monee d’arzento ; 
Ma mi che no ghe n’ò, no vago drento. 

64 . 

Me xè sta dito ch’el diavolo xè morto, 
Cussi no ’l vegnaià a portarne via; 

E1 ga lassà ’na gamba a Sant’ Agiopo, 
E st altra al ponte de San Geremia. 

65 . 

Bela che ti vedessi le galere: 

Cussi pulito le va in alto mare ! 

Da pope a prova i spiega le bandiere, 

E drento gh’ è 1* inferno naturale. 

66 . 

No posso più cantar, che no go vose; 
Porte un bocal de vin co quatro nose ; 
Porte del vin e no porte de l’aqua, 
Demo da bever, se volè cha canta. 

67 . 

Vogio cantar, siben che no go vogia, 
A dar la batarela a chi me assogia ; 

E chi me assogia mi, mi sogio lori : 

So fia del giardinier e vendo fiori. 

68 . 

Le pute de San Lunardo , 

Ga le gambe de bombaso ; 

E quando che le camina. 

Le se ghe storze, le se ghe inehina. 

69 . # 

Quele de Santa Marta, 

Le xè negre come la napa ; 

Co le se lava el peto e’1 viso, 

Le par stele del paradiso. 

70 . 

Quele de Santa Marta, 

Le va vestie de carta, 

De carta bergamina, 

Le zioga ’l loto a la venturina. 

71 . 

Quei de Santa Marta, 

I magna i sfogi a maca-, 

I magna dei boni saori, 

I xè la rovina dei pescaori. 

72 . 

Quele de San Martin, 

Ghe piase el bon vin, 

Ghe piase l’aqua-vita ; 

Le ga el diavolo che le pica. 

73 . 

Quele de la Bragola, 

Le ga l’oro che ghe bagola, 

Le se onze co la manteca, 
Perchè i mussati no i le beca. 

74 . 

Quele de la Zueca, 

Le xè verde come l’agresta ; 

Co xè el giorno del Pardon, 

I le poi metar sul feston. 

75 . 

Quele de Canaregio, 

Le xè bele per quel che vedo. 
Le xè bele per quel che sò; 

Ghe n’è de megio a San Nicolè. 

76 . 

Quele de Quintavàie , 

Le se limola le spale, 

Le se ninola i pensieri ; 

Le fa 1’ amor co i finanzieri. 

77 . 

Quele de Paluo, 

Co la cazzi le magna el brno, 

Col scugier le magna i grani; 

I so marii mostra i calcagni. 

78 . 

Quele de Sanf Alvise, 

Le ga trentasie camise, 

Trentasinque d’impegnae, 

Povere pute desfortunae ! 

79 . 

Quele de Corte Casapa, 

A la sera le tol la gelapa; 

A la matinà la cicolata, 

A qnei che passa le glie dà la taca. 

80 . 

Quele de San Simion, 

Le xè verde come un limon. 

Le xè verde come ’l agresta, 

Le xè maledete da la tempesta. ' 

81 . 

* .1' V ' ■ • 

Quele de San Morsola, 

Le ga l’abito che g he svola, 

Le ga el cotolo de saco, . . 

Camisa al culo no ghe ne cato. 


Digitized by Google 



Quele de Sant' Agiopo, 

La matina le tol el sciropo, 

La sera le tol la triaca, 

Le dà la baterela a chi che passa. 

83 . 

Le pute de Campo dei Mori, 

Le xè verde come i pori, 

Le xè zale come i meloni; 

I so morosi marangoni. 

84 . 

Quele de Cale Contadina, 

Le se leva suzo la matina, 

Le se tol la sessoleta, 

Per ciapar la svanzegheta. 

85 . 

Quele de Sant' Agiopo 
Le gà 1’ abito col fioco, 

I recini areeamai, 

I so marosi ghe li ga pagai. 

86 . 

Quele de Campo Rugn, 

Le ga la camisa che se ghe suga. 
Le mudando le le ga in mastelo, 
El so novizo ghe da 1’ anelo. , 


Quele dei Ormesini, 

Le ga dèi bei recini, 

E le ga dei bei corni. 

Perchè el moroso ghe li ga pagai. 

88 . 

Quele de San Bendo, 

In Bearsela le ga pocheto ; 

In cheba le ga el papagà, 

Perchè el moroso ghe rà pagà. 

89 . 

Quele de Castelo, 

I so morosi ghe dà l’anelo, 

Le se lo mete in deo, 

Le va in cusina a menar el speo. 

90 . 

Quele de Rido, 

Le trà l’aqua col secelo ; 

La corda tuta a galani, 

Ai morosi le mostra i calcagni. 

91 . 

Quele dei Tolentini 
Le xè rose e zelsomini ; 

Quando le se lava el viso, 

Le par anzoli del paradiso. 

92 . 

Quele de le Do Corte 
Le ga i busti co le ponte: 

Co le ponte, e co le ale, 

E co le baia le par cavale. 

93 . 

Quele de Corte Nova 
Le xe in leto co la pazienza; 

r £he dise gnente, 

Le ia i noi alegramente. 




\ euen», 187?. — Tip. Kontana-Ottolim. 

PUNTATA IV. 


CENT. 30 


CANTI 

POPOLARI VENEZIA?!! 

RACCOLTI DA 

». «. ni:iiA»\i 


“ Si noterà che i Canti non sono quasi mai nel dialetto 
pretto e schietto ; contengono colore, forme e parole d’altri 
idiomi ; quasi sempre forme e parole della lingua aulica. 
Fatto costante del quale non occorre indagar la cagione , e 
che risponde appunto al bisogno d' idealizzare il linguaggio , 
quando il pensiero che ci occupa è nobile ed alto. „ 

Vittorio Imbruni. 

Queste parole dell’ illustre pubblicista rispondono per me 
ad appunti che vennero fatti ai Canti contenuti nelle prece- 
denti puntate. Il Raccoglitore. 


1 . 

Chi canta da raorbin e chi da rabia, 
Chi da martelo e chi da gelosia; 

Cussi fa l’ oselin quando ì’ è in gabia : 
Chi canta da mor’oin e chi da rabia. 

2 . 

Vogio cantar e star alegramente, 

Chi ga d’ aver da mi, no spera gnente ; 
Chi ga da danne a mi, presto me daga; 
Chi ga d’aver da mi, vada a la strada. 

3 . 

Vusto che mi te canta ’na vilotaf 
Dame do soldi e te la canto in bota. 

E st’ altra meza no la so più dir, 

L' ò scomenziada e no la so fenir. 

4 . 

Baie por paté, che anca mi b balà ; 

So’ vechiarela, che me amanca el fiù ; 

Me amanca el fià, me manca la sostanza: 
Baie pur pute, se volò che canta. 

5 . 

Se canto, cantarb per ubidirve, 

Miga che 1’ arte mia sia del cantare ; 

La voce bassa al mio parlar somiglia; 
Poco gusto, amor mio, ve posso dare. 

6 . 

Yusto che mi te canta ’na vilota ? 

Su per la scala te farò vegnire ; 

E varda che no senta la to marna: 

Dame un baseto e po anderemo in nana. 

7 . 

Marcia, va via de quà, fegura porca! 

Ti vien a disturbar questo mio canto ; 
Vegnarò fora co ’l lume d’ arzento, 

Farò tremare el mondo tuto quanto. 

8 . 

Quanti gbe n’ è che me sente a cantare, 
E di se: custìa canta e ga borezo! 

Un solo Dio che me possa agiutare : 

Un’ ora canto e 1’ altra me lamento. 

9 . 

Vói cantar e lassar che tuti i diga; 

E chi ghe dol la testa se la liga, 

E chi ghe dol la testa vada in leto : 
Cantar mi vogio per targhe dispeto. 

10 . 

Vogio cantar e star alegrarnente, 

A lo dispeto de chi mal me vole ; 

Chi mal me voi. la forca che li pica, 

Chi ben me vole, ghe darò la vita. 

11 . 

Ma tasi, bela, che no ti ga vose, 

Che ti me pari ’na campana rota, 

Me nari un can che rósega le nose : 

Ma tasi, bela, che no ti ga vose. 

12 . 

Ma tasi bela co ’l to bel cantare ; 

La mussa de Fagian xe to comare ; 

La mussa de Fagian ga quatro pie, 

E do ti ghe n’ à ti, che forma sìe. 

13 . 

Doman xè festa e de le feste sante : 

Chi ga morosi, tuto el sabo canta ; 

E mi che no ghe n’ ò, cessa farogio ? 

Ghe n’ abia, o no ghe n’ abia, cantar vogio. 

14 . 

— Vusto vegnir con mi, bela putela? — 

— Mi no, che no ghe vcgno, chb so bela. — 

— Se ti ti è bela, mi no son de manco; 
Se ti è la rosa, mi so el giglio bianco. — 

15 . 

Oh Dio del sielo, che garbato puto ! 

La gran bela presenza e 1 gran bel trato! 
E co lo vedo me inamoro tuta, 

Benedisso la marna che 1’ à fato. 

16 . 

Tute le searmoline per natura. 

Le se fa vaghegiar da i moroseti ; 

Le se tien suso, per parer più bele. 
Forza de mocoleti de candele. 

17 . 

Marieta bela da le gambe seche, 

Le calze al piè te fù la rebaltelu ; 

Piero belo te 1’ à ligade strete : 

Marieta bela da le gambe seche. 

18 . 

La note xe la mare dei pensieri, 
Massimamente de chi fa 1’ amore ; 
Massimamente chi à la puta bela, 

Tuta la note se insogna de eia : 

19 . 

L’ amor xe fato in forma de nosela : 
Chi no la vèrze, no la poi magnare ; 
Cussi farò de ti, vita mia bela : 

Co no te sposo, no te posso amare. 

20 . 

Amor e merda è tuta ’na raissianza ; 
La sera bona per el mal de denti, 

La matina bona per el mal de pan za : 
Amor e merda è tuta ’na missianza. 

21 . 

So stata a Cioza a tor el giubileo, 

M’ ò confessato d al padre priore ; 

La prima cossa che ’l m’ à domandato, 
’L m’ à dito : figlia mia, fastu ! amore ? 
E mi go dito : padre confessore, 

Tende i pecati e no tende 1’ amore. 

— Ma, figlia mia, questo no xe penato ; 
Siben son fratacion, so inamorato. 

Inaraorà su ’na cagna giudea, 

Ch à rmegata la fede cristiana ; 

M padre turco e la madre pagana: 
(jnanca la figlia no e vera cristiana. — 
22 . 

Oh rondinela cagna e traditora, 

M aressistu lassa n’ altra mez’ora! 

Che ti m à tolto el s6no delicato : 

Che gusto xe dormir d’ inamorato ! 

23 . 

Sopori» co pazienza, anema mia, 

Chè presto presto vegnarà quel zorno • 
vegnara quel dì de 1 alegria, 

Che la to boca basarà la mia. 


Questa è la cale che vado e che vegno 
Questa e la porta che no ghe ritegno- 
C su sta porta vói impiantar un rosarò 
vegnirte a ritrovar, viseto caro. 

25 . 

El primo baso che m’ ò messo a darte, 
ijeia, ti to smarivi i bei colori : 

Bela, no te sraarir quei bei colori 
Che i primi basi, xe basi d’ amore 

26 . 


Co’ te vedo da la corte a vegnire, 

El sangue de le vene se m’ ingiazza * 

Da capo a piè mi cambio de coirne ’ 
Palida vegno e la forza me manca.’ 

27 . 

Done chi à visto la mia stela d’ora? 
La giera sul balcon che la dormiva • 

La giera meza drento e meza fora : ’ 
Done chi à visto la mia stela d’ ora ? 



' 

28 . 

Se quel che passa fusse 1’ amor mio, 
Certo che a la finestra me traria ; 

Se ’l fosse un zovenoto che me amasse, 
Dal caminar mi lo conossarìa. 


Oh Dio del fiel, che pena xè la mia 
Aver la boca e no poder parlare ! 

Esser de fassa a la morosa mia, 

Vèdarla e no poderla saludare ! 

30 . 

Cara, ti xe la volpe e mi so el drago, 
Da le mie mani no potrai fugire ; 
Destirar?) la rede in dove passi, 

Cagna, ti cascarà su le mie brazie. 

31 . 

Sia henedeta chi t’ à fato i oci, 

Che fa risuscitar i corpi santi, 

Che fa risuscitar i corpi morti : 

Sia benedeta chi t’ à fato i oci. 

32 . 


Done ? Chi avesse visto lo mio amore ! 
Sora la spala el porta un gran segnale, 
E su quel altra el porta ’na gran stela: 
No gh’ è pute contente, e mi so quela. 

33 . 

Alza quei oci e no li tegnir bassi, 
Lassa che adora quel to bianco viso ; 

No me far andar via desconsolato, 

E no me dir de no, caro el mio bene. 


Digito ed by Google 



34 . 

Moroso, che de mi geli una volta! 

Co’ te vedeva, mi me ralegrava : 

Adesso m’ è passà la fantasia, 

E co te vedo ti, mi vaio via. 

35 . 

Co’ passo per de qua, passo cantando. 
Tute le bele core a la finestra ; 

Una per una le se va digando : 

Fusse mi in brazo de chi va cantando 1 

36 . 

Mi vago in orto a semenar fenoci, 
Alzo la testa e vedo do bei oci; 

Sti do bei oci tanto me vardava, 

Che dei fenoci me desmentegàva. 
Fenocio, fenoein e fenoceto, 

Go dà fenocio a chi m’ à infenociato ; 
Fenocio, fenoein e fenocelo, 

Go dà fenocio a quel viso belo. 

’ 37 . 

Vogio morir, e no vogio la morte, 
Vogio ebe la me veglia a portar via ; 
Che la me porta fora de ste porte, 

Dove che go el pensier, la mente mia. 

38 . 

Caro el mio bene, se convien lassiare. 
Perchè nè vede nè parlar se podemo; j 
Caro el mio bene se convien lassiare, 
Perchè ste male lengue voi parlare. 

Ste male lengue le voria in berlina, 
Quela che digo mi, saria la prima ; 

Ste male lengue le voria nel forno, . ; 

E mi con un furio, mcnarje atorno ; 

E quele che siga : oh Dio che me scoto ! 
Nò de 1’ acqua, ma ’na fassina adosso ; 

E quele che siga : oh Dio che me bruso ! 
Nò de 1’ acqua, ma ’na fassina suzo. 

39 . 

Quanti cuori contenti ghe saria, 

Che avesse da lassar quel bel viseto ! 

E chi ga i cuori marzi, se consuma: 

Sta contenteza no la ga nissuna. 

49 . 

La mare del mio ben m'ò mandò a dire, 
Che su la graela la me voi rostire"; 

E mi go mandò a dir, se no ’l savesse, 
Che su la graela se rostisse el pesse : 

E se rostisse ’l pe3se e le sardele, 

E no o no el cuor de le putele. 

41 . 

La legna verde no farò mai bampa: 
Cossa sarò de vu, la mia speranza, 

La mia speranza e lo mio cuor contento ? 
Ve amo e ve amarò d’ ogni momento. 

Ve amo e sarò sempre per amarre, 
Piutosto vói morir che abandonarve ; 
Piutosto vói morir d’ una ferita, 

Che abaDdonarve vu, rosa fiorita. 

42 . 

Dago la bona sera da lontano, 

E perchè urente no la posso dare ; 

E no la posso dar eh’ el $ùel no vole, 

Ma ve la dago a vu, ragio de sole. 

43 . 

Questa è la casa che ò dormìo sta note, 
Questo xe el finestrin che discorevaj 


Digitized by Google 



— 9 - 

E la parola che t’ ò dà sta note, 

Te la mantignarò fino a la morte. 

44 . 

Volérne ben, che sarò sempre vostro 
Sino che durerà T aria del yielo ; 

Sino che durerà pena e l’ ingiostro, 
Volérne ben, che sarò sempre vostro. 

45 . 

E siestu benedeta risvegliata ! 

Alza la bionda testa e non dormire ; 
Questa xe l’ ora che ’l tuo amante passa : 
Donighe un baso e poi torna a dormire. 
Donighe un baso ma dàghelo in boca; 

E quel’ altro, amor mio, nel bianco peto ; 
Nel bianco peto le carni se toca : 

No è tanto bel basar quanto la boca. 

46 . 

Sta note, anema mia, pensava tanto ; 
Cussi a pensando, cara, me indormenzo. 
Credeva, anema mia, de averte al fianco: 
Go fato un sono felisse e contento. 

47 . 

In dove xestu stà che ti è stà tanto, 

0 delicato fior del paradiso ? 

Dopo che ti è sta via go sempre pianto, 
Da la mia boca no s’ à visto un riso ; 
Adesso che ti è venuo io rido e canto. 
Me par che s’ abia verto el paradiso. 

48 . 

Sta sera veglierà el mio moroseto, 

E da sentarse ghe darò un scagneto ; 

E mi me sentarò su ’na bancheta : 
Discoraremo assieme mez’ oreta. 

49 . 

Ti xè de là dal mar, nè ti me intendi, 
Ma vien de quà, che ti me intendarai; 

Ti m’ à robato el cuor, viemelo a rende : 
Ladro sassin no te credeva mai. 

50 . 

Xè tanto da lontan quelo che amo, 

L’ ò tacà al cuore come T pesse a 1’ amo ; 
Lo go tacà nel cuor e ne la mente ; 

L’ è tanto da lontan che no ’1 me sente. 

51 . 

Oh Dio del ^ielo, quanto sei crudele, 
Quanti sospiri al cuor ti me fa trare ! 

El cuor me arde come le candele, 

Quando te sento bela a menzionare. 

52 . 

Oh Dio del ' piel, oh Dio de la fortuna ! 
I albori per mi no i voi frutare ! 

Ziogo le carte, e no me vien figura : 
Gnanca 1’ amor no la vogio più fare. 

53 . 

I va digando che per mi morite ; 

Ma sto pecà su 1’ anima no T vogio ; 
Paron de far 1’ amor con chi volete, 

La vostra libertà no ve la togo. 

54 . 

— Fortuna, me conségistu che mora. 
Morire giovineta inamorata? — 

E la fortuna me risponde alora : 

Megio morir che esser bandonata ! 

55 . 

Gier sera e 1’ altra sera è sta do sere, 
Che lo mio ben no 1’ ò visto vegnire 5 
E se sta sera no ’l me vien de ^erto, 
Munega a Santa Ciara mi me vesto; 

PI mi me vesto de quei scuri pani, 
Cavar me vogio da tuti sti afani ; 

E mi me vesto de quei scuri veli, 
Talgiar me vogio tutti sti capeli. 

56 . 

Mi bramo di esser fito tanto abasso, 
Esser coperto tuto di tereno ; 

E per mio fin bramo una sepoltura, 

Che za costìa de mi no se ne incura. 

57 . 

E quà in sta cale le se tante cagne, 
Co’ passa lo mio ben, no le me ciama; 
No le me ciama perchè no le voi; 

Le me lo voria tor, ma no le poi. 

58 . 

Bela, che de le bele vu no siete, 

Vi vaghegiate tropo intra gli amanti ; 
Lo giuro per quel Dio che n’ à creato : 
Bela, per ti l’ inferno è preparato. 

59 . 

E1 Ponte de Rialto s’ è inalzato, 

Dopo che ti t’ à fato un abitino ; 

E dopo che ti ga la cotoleta, 

Ti à fato una superbia maledeta. 

60 . 

Mariota bela, prega la tua maina, 

Che la me toga mi per servitore ; 

E mi per servitore e ti per dama: 
Marieta bela prega la tua marna. 

61 . 

Alzo gli oci al 9 iel, vedo ’na stela, 

Me ne rivolgo e ghe ne vedo un' altra ; 

E se el Signor 1’ avesse destinada : 

Una per moglie e 1’ altra per cugnada. 

62 . 

El mio moroso xe belo e beloto ; 

El ga vmt’ ani e no ’l se caga adosso, 

E co el va in ciesa, no ’l se sa segnare ; 
L’ avemaria no ’l la sa scomenziare. 

63 . 

El mio moroso el ga sete difeti : 

L’ è orbo, strupio, e ’l ga la tegna in testa ; 
El xe ferìo da la parte destra, 

Ghe manca ’l còlo, le gambe e la testa. 

64 . 

Me xe sta dito, me xe sta conta, 

Che Toni belo no voi magnar gnente. 

’L s’ è tanto su ’na puta incaprizià, 

Che fento pani no ghe toca un dente ; 

E se la so morosa no ghe crìa, 

Yegniva 1’ ano de la carestia. 

65 . 

El me moroso vecio el me minazza, 

El crede che de lu gabia paura; 

No go paura «manca de inguanta, 

Manco de elo che ’1 xe ’na bardassa. 

66 . 

La se voi maridar la me sotina ! 

Cento ducati la voi che ghe daga ; 

E jento ducati xe la me rovina ; 

La se voi mandare la me sotina ! 

67 . 

Se me marido, vogio tor un cogo, 

Cn’ el me fassa le dol 9 i polpetine ; 

La sera e la matina el pan in brodo : 

Se me marido, vogio tor un cogo. 

68 . 

Pute da maridar, pute valente, 

Che co’ se maridae no vale gueute ! 

Co’ se’ da maridar, scoè la scala, 

E co’ se maridae, gnanca l’ istrada ; 

Co’ se’ da maridar, scoè i balconi, 

E co’ se maridae, gnanca i cantoni. 

69 . 

Povaro mi che è perso la me dona, 

Che un contadin me 1’ a portada via ! 

Me 1’ à, portada sul porto de Ancona : 
Povaro mi che ò perso la me dona ! 

70 . 

E qua iu sta cale rodola le nose, 

Le done maridae fa le morose ; 

E le donzele xe da compatire, 

Le done maridae xe da bandire. 

71 . 

Mi prego el ciel che mio marìo morisse t 
Restaria la più dolze vedovala ; 

Tuta de bianco me voria vestire, 

Per far l’ amor come putì douzela. 

72 . 

Per ti go rerso la viola zala 
Quel a che m' à donà el mio amore; 

Cessa farogio s’ei me la dimanda? 

Dirò che ghe 1’ ò dada al sonadore. 

73 . 

Ma siora mare, le campane sona ! 

I Turchi xè rivati a la marina, 

I Turchi x'e rivati ai do Cantei, 

Dove che fà la trata i Buranei. 

74 . 

Quante desfortunae che gh’è a sto mondo! 
Mi se me poi ciamar una de quele ; 

Buto ’na baia in mar, no la va al fondo : 
Quante desfortunae che gli’ è a sto mondo ! 

75 . 

Povara vocia, che à perso la roca! 

El lunedì la se la va fercando, 

El marti la la trova tuta rota, 

El mdrcore la se la va giustando, 

El giovedì la se compra la stopa, 

El venerdì la se la va recando, 

El sabo la se pètena la testa: 

Povara veda, la setimana è persa ! 

76 . 

El povaro marito co’ el va a casa, 

Trova la moglie che è in leto amalada; 

L’ omo che 1’ è cogion e tuto el crede, 

La dona xe imbriaga e no ’1 la vele. 

77 . 

Sia benedeto el vin de quela vigna, 

Che el me fa star aiegro sto mio cuore ! 

Aiegro el me fa star sera matina ; 

Sia benedeto el vin de quela vigna ! 

78 . 

Sia benedeto quel che passa adesso ; 
Che el ghe ne magnarave do fetusse. 
De quela che se missia col legneto, 

De quela che se tagia col spag lieto ! 

79 . 

Yogia de lavorar saltime adosso? 

Ma fame lavorar manco che posso ; 

La schena a la carega me fa male 
Ancùo o «ioman me vago sì a negare. 

80 . 

Vogia de lavorar saltime adosso, 

E fame lavorar manco che posso ; 
Vogia da lavorar saltime atorno, 

E fame lavorar la note e ’1 giorno. 

81 . 

In mezzo el mar ghe xe ’na cotona, 
Con dodese nodari a tavolino ; 

Con dodese nodari a tavolino, 

Che scrive le belezze de un bambino. 

82 . 

Fortuna in mare, che i gobi se nega 
I porta la fortuna su la goba, 

? uando xe el tempo de pagar i afiti, 
auto paga i gobi, i soti e i driti. 

83 . 

Tuti me dise : mato, maio, mato, 
Perchè so’ nato a casa da Matìo ; 

A casa da Matio i è tati mati : 

Mati xè lori e mato so’ ancor io. 

84 . 

Se passo sta burasca e cho no mora. 
Mai più vogio magnar posse che canta; 
Fesse che canta e pesse de le rive, 
Canocie da lessar, gambari e schiie. 

85 . 

Vogio cantaro ’na canzon foresta, 

Ciapar ’na mosca e tagiarghe la testa ; 
Anuar sigando per tuli i paesi; 

Chi voi sangue de mosca Veronese! 

86 . 

Felisse mi, felisse mi sarave 
Se avesse ’ua borseta de zechini ; 

Se ghe n’ avesse un altra de ducati, 

Se avessi una donzela per i me spassi. 

87 . 

Quanti ghe x'e che i me fa i conti adesso, 
Se magno, bevo e vado a 1’ ostaria ! 

Se magno e bevo, no magno dei vostro ; 
Co xè la sera, vago a casa mia ! 

88 . 

A Napoli xè sta fato un consegio 
Che no se pianza 1’ omo quando el more; 
Cussi la dona quando la fa un frigio, 

Sa dove el nasce e no dove eh’ el more. 

<X3SS« 


Venezia, 1S72. — Tip. Fonuma-Ottolini. 

PUNTATA V. 


CENT. 30 


CANTI 

POPOLARI VENEZIANI 

RACCOLTI DA 

». Ci. ItEllXOYI 


1 . 

DONNA LOMBARDA 


Il Comm. Nigra, che fu il primo a pubblicare questo 
Canto nel dialetto di Piemonte, è di avviso che esso accenni 
alla tragica fine di Kosmunda, moglie, prima di Alboino Re 
dei Longobardi . poi di Elmichi scudiere reale. 


— Amème mi, dona lombarda, 

Amème mi, amème mi. — 

— E come mai voleu che Cassa, 

Che go el mari, che go el mari? — 

— Ma l’ è un bricoD, vostro mari ; 
Fèlo morì, felo morì. — 

— E come mai voleu che fassa, 

Fàlo morì, falò morì ? — 

— Andò ne 1’ orto del mio sior pare, 
Che la ’l ghe xè, che la ’l ghe xè ; 

Gbe xe un serpente assae velenoso, 

Tèlo mori, telo morì ; 

Tagiè la testa de stò serpente, 

Pestèl a le, pestila bé. 

Metèla drento nel curatelo 
Del vin più bon, del vin più bon. 

Vegnarù a casa vostro mario, 

Co ’na gran sé, co ’na gran sé. — 

— Deme da bevar, doaa lombarda, 

Del vin più bon, del vin più bon. 

Coss’ à sto vin, dona lombarda, 

Che 1’ è torbiù, che 1’ è torbià ? — 

— Sarà sta i toni de 1’ altra sera, 

Che 1’ à torbiù, che l’ à torbiù. — 

-»• Bevilo vu, dona lombarda, 

Bevilo vu, bevilo vu. — 

— E come mai voleu che fa3sa 
Che no go sé, che no go sé? — 

— Ma par sta spada che tegno al fianco, 
Lo bevarl, lo bevarl. — 

— E farò un brendise al re de Pranza, 
Lo bevarò, po morirò. — 

La prima giozza, dona lombarda, 

Scambia de siera, scambia de siero,; 

A la seconda cascò par tera, 

E poi morì e poi morì. 

E cussi fono le done tirane, 

Co i so mari, co i so mari. 

2 . 

MONGHISA. 

Ghe giera el fiol d’ un conte, 
Ch’ el volta tor mugier ; 

El voi prendar Monchesa, 
Figlia d' un cavalier. 

Ca sera el la dimanda, 

La matina la sposò ; 

E subito sposata, 

Con lui so 1 1 menò. 

Co’ la xe a meza strada, 
Monchesa trà un sospir. 

— Cessa aveu mai, Monchesa, 
Che sospirò cussi? — 

— Sospiro pare e mare, 

Che no li vedo più. — 

— Xe stato mio fradelo 
Che ve 1’ à dito a vu? — 

— Nò nò, nò nò, sior conte, 
Che lo savea anca mi. — 

— Tasè tasò, Monchesa, 

Presto saremo là. 

Vardè quel bel castèlo ! 

Sapiòlo ben mira, 

Che trentasie fantine 
Là drento gò menà; 

L’onore mi gò tolto, 

La testa gò tagià. 

Cussi farò de vu, 

Quando saremo là. — 

Monchesa sente e vede, 

Monchesa mai parlò. 

— Ma coss’ aveu, Monchesa, 

Che no me parlò più? — 

— El diga, fiol de un conte, 

’L me impresta la so spada ? — 

— Cossa voi far Monchesa 

De la mia grande spada ? — 

— Yogio tagiar ’na frasca, 

Darghe ombra al mio cavai. — 

Apena avua la spada, 

Nel cuor ghe la impiantò. 

— Ohe dime, fiol de un conte, 

Và drento in quel fossò. — 

Co’ xè sie miglia indrìo, 

La incontra un so fradel. 

— E dove andeu, Moncixesa, 

Cussi soleta, vu ? — 

— In perca dei sassini, 

Che à uciso mio mari. — 

— Ma vardè ben, Monchesa, 

De no essar stada vu. — 

— Nò nò, fradelo mio, 

’L mio cuor no ’l xe cussi. — 

— Caminò via, Monchesa, 

Caminè via con mi. — 

— Nò nò, fradelo mio, 

Che a Roma gò da andar ; 

Chè gò un pecato grando, 

Da andarme a confessar. — 
Appna entrata in Roma, 

Dal papa se ne andò ; 

’L ga dà 1’ assoluzione, 
Monchesa se salvò. 

La storia xe finìa 
No se discore più . 


3 . 

LE TRE SORELLE. 

Gbe giera tre sorele, 

E tutte tre d’ amor ; 

„ . . , „ Ohi, cara la mia Nina ! 

Manata la più bela 
S’ à messo a navegar. 

Ohi, cara la mia Nina' 

J\el t navegar che fece, 

L’anèlo ghe cascò; 

. Ohi, cara la mia Nina ! 

La alza i oci al fielo, 

No la vede nissun. 

_ Ohi, cara la mia Nina ! 

La sbassa 1 oci al mare, 

La vede un pexcator ; 

Ohi, cara la mia Nina ! 

— 0 pescator del mare, 

Vegnì a pescar più in quà I 

,, x Ohi, cara la mia Nina ! 

Me i è cascà l’ anelo, 

Vegnìmelo a trovar. — 

Ohi, cara la mia Nina ! 

— Co’ ben lo go trovà, 

Cossa me donare ? — 

Ohi, cara la mia Nina ! 

— Ve dono ^ento scudi, 

’Na borsa recami*. — 

Ohi, cara la mia Nina ! 

— No vogio yeuto scudi, 

Nè borsa recimà; 

Ohi, cara la mia Ninal 
Solo un basin d’amor, 

Xè quel che bastarà. — 

Olà, cara la mia Nina ! 


4 . 

LA BELLA BRUNETTA 

— In dove vastu, bela bruneta, 

Cussi soleta per la fità? — 

— Io me ne vado a la fontana, 

Dove mia marna la m’ à manda. — 

— Férmite, fe'rraite, bela bruneta, 

Che intanto 1’ aqua se s’ciarirà. — 

— Ma no no, no posso fermarne, 
Perchè mia marna pressa m’ k dà. — 

— yento ducati mi te daria, 

Solo ’na note dormir con ti. — 

— Speta che vada da la mia marna, 
Qualche consiglio la me darà. - 

0 cara marna, mi v’ è da dir 
Che un cavaliero m’ à dimandà : 
£ento ducati lu me daria, 

Solo ’na note dormir con mi. — 

Ciàpili, ciàpili, bela bruneta, 

Cbè i sarà boni par mandar ; 

E ghe daremo ’na medesina, 

Sin a matina lu el dormirà. — 

— Prendi, prendi sto goto de aqua; 
Questo xè 1’ uso de la yità. 

— Andèmo in leto, bel cavaliero, 

Cbè tanta vogia go de dormir. — 

Tuta la note si dorme si dorme, 

Mai no se pensa de far 1’ amor. 

A la matina ben a bonora, 

E la bruneta si risvegliò. 

— Svègite, svègite, bel cavaliero, 

Conta el danaro che m’hai da dar. — 

E co una man contava el danaro, 

E co quel’ altra i oci sugò. 

— Ma cossa gastu, bel cavaliero ? 
Piangi il danaro che m’ ài da dar? — 

— Ah 1 no, no piango, no, quel danaro : 
Piango la note che go passò. 

Un' altri 9 ento te ne daria, 

Un’ altra note dormir con ti. — 

— Speta che vada da la mia marna, 
Qualche consiglio la me darà. — 

— Ab, che no vogio consigli di marna. 
Perchè di marna so stà iuganà. 

Ti, ti me l’ à fata da vilana 
Mi te 1’ ò fata da contadin ; 

Ti me 1' à fata al mese de Magio, 

Mi te l’ ò fati al mese de Aprii. — ■ 

SUSANNA AL BALLO 

— Susana vate a vesti, 

Che al bai te vói menar : — 

Lerì, lerà. 

Quando fu giunta al baio, 

Nissun la fè baiar: 

Lerì, lerà. 

Ariva el fiol de un conte, 

Tre giri el ghe fa far : 

Lerì, ferà . 

Nel fando sti tre giri, 

Tre rose gh’è cascà : 

Lerì, lerà. 

E nel tòr su le rose, 

Tre basi lu ’1 ga dà: 

Lerì, lerà. 

Nissun no se n’à incorto, 

So pare giera là: 

Lierì, lerà. 

— Susana ? Yien da basso : 

To pare t’ à eiamà : — 

Lerì, lerà. 

Quando fu giunta a basso. 

Tre s’ciafi lu el ga dà: 

Lerì, lerà. 

— Ma el diga, mo’, sior pare, 
Parcossa m’àlo dà? — 

Lerì, lerà. 

— Bricona, briconyela, 

El conte t’à basà : — 

Lerì, lerà. 

— E se ’1 m a dà tre basi. 

No’ 1 m’ à minga magnà : — 

Lerì, lerà. 

Susana la va in leto, 

Fa finta d’aver mal : 

Lerì, lerà. 

— Andò a damar el medico, 

’L la vegna a visitar: 

Levi, lerà. 

Andè a damar el prete, 

’L la vegtia a confessar : 

Levi, lerà. 

Andè a ciamar el conte, 

’L la vegna a consolar; — 

Lerì, lerà. 

Apena vegnìio el conte, 

Susana sta più ben : 

Lerì, lerà. 

— Porte un bicer de aqua, 

E drento del mistrà : — 

Lerì, lerà. 

Susana giera gravida, 

Che za tati lo sa : 

Lerì, lerà. 

In cao ai nove mesi, 

Susana fa un bambin : 

Lerì, lerà. 

— Indove ’l batizemo ? — 

— In ciesa a San Martin : — 
Lerì, lerà. 

— Che nome ghe raetemo? — 

— Costante Costantin : — 

Lerì, lerà. 

— E chi sarà el compare? — 

— Bernardo Bernardin. — 

Lerì, lerà. 

6 . 

LA. BELLA RIPOSAVA. 

La bela riposava 
A l’ombra de un giardin ; 

Passa un bel cavaliere, 

La bela si svegliò. 

E1 dispicò una rosa, 

E1 ghe 1’ à messa in sen y 

La rosa giera fresca, 

La bela trasmortì. 

— No te smortir, mia bela, 

Chè so’ d’un cavalier. — 

— Se sì d’ un cavalier, 

Cossa vegnì a far quà? — 

— Mi son de Franzia bela. 

Da Londra son fu gì. — 

— Disdrne, cavaliero, 

Parcossa seu fugì ? — 

— Parche ò mazzato un omo 
Che à combatùo con mi. — 

— Disème, cavaliero, 

Come gérelo vestì ? — 

— Le braghe a la spagnola, 

’L gilè de rigadin. — 

— Oh can de un cavaliero l 
El giera mio mari. — 

— No te smortir, mia bela. 

Che te sposarò mi. — 

— No vogio cavalieri, 
Yogio lo mio mari. 
Gò tre mulini in aqua 
Che màsena par mi. 
Vive le altre done, 

E vi varò anca mi. — 


7 . 

CECILIA. 

A la corte dei sbiri 
A le ore vintidò, 

1 ghe fe far tre giri, 

E po i se lo ciapò. 

Questo se ciama Carlo, 

Carlo capo -deli. 

Che tuto ’l mondo sciama : 
L’è un ladro, l’è un sassi. 

La povara (^ilia 
La pianze note e dì, 

La ga el mari in prigione, 
E no. la poi dormì. 

^eyilia monta in barca, 

L’ ariva a la prigion : 

— Son quh marito mio, 
Son morta da passion. 

Andrò dal capitano, 

Contar le mie ragion. — 

— Caro sior capitano, 

’Na grazia vói da la : 

Mi go el mari in prigione, 
Che no lo vedo più. — 

— La grazia sarà fata, 

’Na note dormir con mi. — 
— Contento mio marìo. 
Contenta sarò mi. — 

— Caro marito mio, 

’Na cossa t’ ò da dir : 
Dormir col capitano, 

Salvo la vita a ti . — 

— Va là, va là, Qefilia, 

Salva la vita a mi ; 

’L te vederà assae bela, 

Pietà 1’ avrà de mi. — 

— Pareciè i nizioi neti, 

El leto ben fornì ; 

Ga da vegnir (^ilia 
A dormir quà con mi. — 

Co xe la meza note, 

£*filia trà un sospir ; 

— Cossa gastu, ^efilia, 

Che no ti poi dormir ? — 

— Mi go ’na dogia al cuore, 
Che me par de morir. — 

— Tasi tasi, ^efilia, 

Che presto sarà di. — 

— Ma dormi pur, ^epilia, 

Che dormirò anca mi ; 

Doman ben a bonora. 

Vedrai el tuo mari. 

Co’xè nel far del giorno, 
£e 9 ilia va al balcon, 

La vede el suo marito 
Tacato a pi colon. 

— Oh can de capitano, 

Ti ti me ga tradì : 

Ti m’ a tolto 1’ onore, 
La vita a mio mari. — 

— Tasi, tasi, £epilia, 

Che te darò mari : 

Go quatro capitani, 

El megio xè par ti. — 

— No vogio capitani, 
Vogio la mio mari ; 
Torò la roca e ’1 fuso, 
Me ne starò cussi. 

De do marii che aveva, 

No ghe n’ò più nessun : 
Uno xè andà in galera, 
St’altro xè anda picà. 
Ma quando sarò morta, 

Me farò sepelì 
A San Gregorio papa, 
Dove xè mio mari ; 

E quei che passerino, 
Dirano per stupor : 

La povara (peyilia 
Xè morta per amor. — 

8 . 

LA PASTORELLA. 

Su la riva de lo mar 
Ghe giera 'ria pastorela, 

Che pascolava i agnelin 
Su l’erba tenera e bela: 

Salta fora el lovo dal bosco, 

E co la baca a la via, 

Tol su el più bel agnelin 
E po’ i se lo porta via. 

Salta fora un cavalier 
Co l'arma desfodrada ; 

Desmonta da lo cavai, 

El ghe da’na sfocala. 

— Prende, bela, el vostro agnelin 
Metèlo con quei altri; 

Se mi vo fato un piasser, 

Vu me ne fare dei altri — 

— Che piasser voleu da mi? 

So ’na povara vilana ; 

Co’ tosarò 1’ agnelin, 

Ve donarò la lana. — 

— No fasso miga el mercantin de pani, 
Nè ’l venditor de lana ; 

Solo un basin d'amor, 

Questo el mio cuor lo brama. — 

— Ma che basin d’ amor ! 

Son dona maridada; 

L’ anel che porto in deo 
Xè de quel che m’ à sposada. 
La fassa pian sior cavalier, 

Ch’ el mio mario uo '1 senta; 
Se lu riva a sentir, 

La restarà mal contenta. — 
— El vostro mario no glie, 
Perchè l’è andato via ; 

A la fiera de Milan 
Con quela de Pavia. — 


9 . 

BALÈ, SALTÈ. 

E baie, saltò putele, 

Fin die sè da manda ; 

Mi no baio e mi no canto, 

Che go el cuor apassionà. 

El mio beo P è andà a la guera, 
Dio sa quando el tornarà : 

Ma eh’ el torna o che no ’l torna, 
El mio ben sempre ’l sarà. 


10 . 

L’UCCELLIN DEL BOSCO. 

Bel’ oselin del bè, 

Bel’ oselin del bò, 

Per la campagna el svola; 

— Dov’ èlo mai svola ? 

Dov’ èlo mai svolà? — 

— Su quela lìnestrela. — 

— Coss* àio mai portà? 

Coss’ àio mai portà ? — 

’Na letara sigilada. — 

— Cossa ghe giera seri ? 

" Cossa ghe giera seri ? — 

— Per maridarte, o bela. — 

' * 

— Gieri m’ ò maridà, 

Gieri m'ò maridà, 

Ogi me son pentida. 

Se fasse da maridar, 

Se fusse da maridar. 

No me maridarìa. 

i 

Eviva la libertà, 

E chi la sa godere, 

E chi la godarà. 

Chi no la sa godere, 

Chi no la sa godere. 

Sospira note e dì. — 


Venezia, 1S72. — Tip. Fontana-Ottolinì. 

PUNTATA VI. 


CENT. 30 


CANTI 

POPOLARI VENEZIANI 

RACCOLTI DA 

D. CJ. imìuyom 


1 . 

Vogio cantare e star alegrame'nte, 
Vaga in malora la malinconia; 

In casa mia no go ne sai nè ogio, 
Manco malinconia no glie ne vogio. 

2 . 

E vogio trar un canto a la Badìa, 

Chi no me voi sentir che vaga via ; 

E vogio trar un canto a la spagnola, 
Chi no me voi sentir che vaga fora. 

3 . 

Marieta bela, no star tanto in strada, 
Da le belezze, ti sarà robada ; 

E ti sarà robà da un traditore: 
Lissandro belo te voi far l’amore. 

4 . 

Sia benedete quele tre sorele, 

La marna che 1’ à fate cussi bele ! 
Massimamente la più pichenina 
La par el sol co’ el leva la matina. 


T 

Zenaro co Febraro so lamenta 
Che a quei do mesi gà mancù do stelo ; 
La mia morosa ga do oceti in testa, 

Che mi me par che lo sia proprio quele. 

6 . 

Mia siora maje me l’à sempre dito, 

Che a rose bianche mi no me inamora; 
Che me inamora su le inoracele. 

Che le xè più dolje che no fa el miele. 

7 . 

So stato a Roma e so stato in batagia, 
So stato da le parti de Turchia ; 

No go trovato arma che me tagia, 

Solo le to beleze, anenu mia. 

8 . 

Eeolo quà, ecolo quà eh 1 el passa, 

Vestio de rosso eh’ el me par un pavon ; 
Se ’l xè pavone tagèighe le ale. 

Ma s’ el xè lo mio ben lassèlo andare. 

9 . 

— Moroso belo, da le feste semo, 

De che color s’ avemo da vestire ? — 

— Vestite pur de rosso, anema mia, 

El xe megio color che al mondo sia. — 

10 . 

Voria saver chi ga el mio cuor in pegno, 
El primo amor xè quel che passa el segno; 
El primo amor xè quel che se rinfassa, 
Che per amor pare e mare se lassa. 

11 . 

Gè visto per amor spessarse un sasso. 
Un albaro partirse dal so logo; 

- Toni per mi no movarave un passo, 

E mi per lu andana in ardente fogo. 

12 . 

Savèu cossa m’ à dito 1’ ortolana ? 

Che la salata la rinfresca ’1 cuore ; 
Massimamente quando la se magna 
In compagnia co lo so caro amore. 

13 . 

Oh quanto sono che gà i oci miei, 

E tuta la mia vita è indormensata ! 

Ma se pasasse un de i amanti miei, 

Sta mia vita sarave risvegliata. 

14 . 

In cao de 1’ orto ghe xè un peraeghero 
Che fa le fogie de color de rosa, 

E ghe xè un gardelin che voi far niero 
Soto i balconi de la mia morosa. 

0 caro gardelin no me far niero, 

Che te farò cavar la pena rosa; 

La pena rosa e anca la pena bianca : 
Questo iè un gardelin che sempre canta. 

15 . 

Fortuna mia, fortuna dame agiuto, 

No far che tanto ben vaia nerauto ; 

No far che tanto ben fassa le ale, 

No far che tanto ben vaga de male. 

16 . 

Sta note m’ò insognò, magari fusse ! 
Gaveva de le rose bianche e rosse ; 

E ghe n’ aveva cinque in su ’n rama : 

Chi voi ben a la fia, brazia la marna. 



17 . 

Maledeti i mureri e i marangoni ! 
l’ k fabrick la casa coi balconi ; 

Maledeti i mureri e i tagiapiera ! 
l’ k fabrick la casa tuta intiera. 

18 . 

E rose contro rose forma un ponte, 

E Bepi belo gbe camina suzo, 

El trk la rede per ciapare ’l pesse, 

EI ciaparia el mio cuore se ’l podesse. 

19 . 

Mi passo per de quk e no la vedo, 

Eia xe in leto e mi tremo dal frodo ; 

Eia xè in leto col papk e la marna, 

E mi meschino la piova me bagna. 

20 . 

Se me volessi el ben che me disevi*, 
Cara, no me faressi andar penando ; 

Me donaressi el cuor co le raise: 

È tato, cara, quel che ve dimando. 

21 . 

Vusto che mi t’insegna a far 1’ amore? 
Intra la gente no me star guardare; 

Un ociadina n po tira de longo : 

Questo el xè el megio amor che ghe sia al 

mondo. 

22 . 

Co’ passo per de quk vedo quel viso, 
Vedo quela finestra che me acora, 

E drento ghe xe el fior del paradiso : 
Specio de 1’ amor mio, butite fora. 

Butite fora per segno de amore, 

Tu sei la mandolina iuzucherata; 

Tu sei la mandolina del mio cuore : 
Butite fora per segno de amore. 

23 . 

Sonèle ste chitere e sonò a forte, 
Sonèle dove go la fantasia ; 

Sonèle quà vissin a queste porte, 

Perchè quà drento go 1’ anema mia. 

24 . 

Mia mare voi che vada munissela, 

Per sparagnar la dote a mia sorela ; 

E mi per obedir la marna mia, 

Tagio i capeli e munissela sia. 

La prima note eh’ ò dormito in 9 ela, 

O sentìo lo mio amore a spassizare ; 
Vago da basso per aprir la porta, 

Ma la madre badessa se n’ è incorta, 

E la me dise : munissela, fìa, 

Gastu la freve o xestu inamorata* 

— No go la freve, nè so inamorata, 
Tendo la gaiina che xè scampata. — 

— 0 munissela tendi al tuo convento, 
Lassa che le gaiine vaga al vento ; 

Tendi al convento e no tendar 1’ amore, 
Lassa che la gaiina vaga al sole. — 

25 . 

Tuti me dise che so povereta : 

L’ onor del mondo xè la mia richezza, 

E povareta so rica d’ onor : 

Povari tutti do, temo l’amor. 

26 . 

E1 Grando Turco m' à mandà a eiamare 
Assiò che t’ abandona, anema mia; 

No te abandonaria, zentil mia dama, 
Gnauca s’ el me donasse la Turchia ; 

Se i me donasse Franzia co Parigi, 

El nobile castel de Mont’ Albano, 

La rica ciesa de Santo Luigi, 

Co tuto lo tesoro Veneziano; 

Se i me donasse una barcheta e un toro, 
Pelo per pelo una pezza de pano, 

Se i me donasse anca un monte d’ oro, 

La Zeca 1’ Arsenale e '1 Bufintoro. 

27 . 

Sempre no ti avarà quatordese ani, 
Sempre no ti avara quei bei colori, 
Sempre no ti- avarà la bionda drezza. 
Sempre no ti avarà chi te carezza. 

28 . 

Se ti savessi che pene che provo, 

Mi co’ te vedo co i altri a parlare ! 

Se ti me dassi ’na feria nel cuore, 
Piuttosto te vorave perdonare. 

29 . 

Ti passi per de qnà e ti fa el belo. 

Ti credi de parlar col padre mio ; 

Co’ ti lo vedi, cavito el capelo : 

No ti ga muso da parlar con elo. 

30 . 

Moroso belo, quel che è sta xè sta: 

S’ avemo tolto, s’ averne lassà; 

Se s’ avemo lassà, Dio ne perdona : 

Degno no gieri de la mia persona. 

31 . 

Bela, che de le bele vu no siete, 

Se ve tegnx da bela, v’ inganate ; 


/ 

Tolève un specio che vi gnardarete : 

E1 mostro la carogna che voi siete. 

32. 

Tutti me elise : mato, mato, mato, 

Ma mato da ligar no so mai stato ; 

Tuti me dise che ò da viver poco, 

Che per ’na puta ingrata ò da morire. 

33. 

Col tempo i muri e marmori se spezza, 
Col tempo i cuori amanti se rinova; 

Col tempo le montagne ariva al basso, 

Col tempo vinserò quel cuor de sasso. 

Oh cuor de sasso e anima crudele 
Quanti sospiri a me fècime trare ! 

E1 cuor me arde come le candele, 

Bela, quando te sento minzionare. 

34. 

No so cossa che gabia sta matina, 

Me par che gabia tolto medesina ; 

No ò tolto ne medesina, nè cordiale: 

Xè Toni belo che me fa star male. 

35. 

E co’ te vedo cussi spassionata, 

Mai mi dirave chi t’ a dà el dolore ; 

Mai mi dirave ancora la tua marna, 

Che no la voi con ti fassa V amore. 

36. 

Vago fercando la porta e la mura, 

Vago jercando la mia in amorata ; 

La morte me risponde oreuda-scura *. 

No la fercar che la se soterata. 

Che te podesse dare ’na manina ! 

Fora de arca te voria cavare ; 

Quele manine cussi belle e bianche, 

Tute da tera e dai vermi mangiate ! 

37 . 

Se fusse un pesse me traria nel mare, 
’Ndaria dai Turchi a rinegar la fede ; 

Per una puta che m’ à tolto a stare, 

La me vede a morir, no la me crede. 

38 . 

Guarda quela finestra come 1’ arde ! 

L’ è tuto sangue de lo peto mio ; 

E tante stiletate che me dai : 

Damene un’ altra e po morir me fai. 

39 . 

Vedo lo fumo e no vedo lo fogo, 

Vedo lo fumo e no so dove ’1 sia ; 

Cli'e bramo ’na ragazza quà in sto logo. 
Che consumar me fa la vita mia. 

40 . 

Rosina bela, no star pensierosa, 

Che Bepi belo te voi tanto bene ; 

Co’ el vernerà ’1 te porterà ’na rosa : 
Kosina bela no star pensierosa. 

41 . 

El mio moroso chi èlo, e chi no èlo ? 
Vergogna mia sarave a palesarlo, 
Vergogna e no vergogna lo voi dire: 

L’ è Toni belo che me fa morire. 

42 . 

Questa è la cale de le alte mure, 

Dove che gera inamorà ’na volta; 

So vegnù a vedar se la xè risolta, 

Che 1’ amor vecio torna ’n’ altra volta. 

43 . 

Voria saver chi prova più dolore, 

L’ omo che * parte o la dona che resta ; 

Dona che resta, aresta, con dolore, 

L’ omo che parte trova ’n altro amore. 

44 . 

E se credesse eh’ el mio ben sentisse, 

De alta vose mi voria cantare ; 

Vorìa cantar un zogeliu d’ amore : 

Doe no ariva la vose ariva el cuore. 

45 . 

Sospira cuore che ragion tu hai. 

Aver f amante e no vederlo mai ! 

El sospirare vien dal ben volere : 
Desiderare e no poder avere. 

46 . 

Vorave a esse un pulesin d’ istae. 

Per darghe spasso a la mia cara Nina ; 
Per darghe quatroyento becolae 
In quela carne bianca e molesina. 

47 . 

Oh Dio, come me dol questo mio dente ! 
Me vien a riferir a sta ganassa : 

Me vien a riferir a sta ganassa : 

M’ò messo a far l’ amor co ’na bardassa. 

48 . 

Ti passi per de quà, ti passi indano. 

Ti fruì le scarpe e no ti ga guadagno ; 

Ti frui le scarpe e po anca le siole, 

Ma no aspetar da mi bone parole. 

49 . 

Moroso belo, co’ ti va a la fiera, 
Mandime un per de scarpe a la lisiera; 
Mandime la cordela de tre sorte. 

Che a poco a poco te darò la morte. 

50 . 

Yorave e no vorave e mi vorìa, 

Voria che lo mio ben fosse in galla; 

Che me tocasse a mi farghe le spese, 

E (larghe da magnar ’na volta al mese ; 
Da bevar ghe daria de 1’ aqua forte : 

A poco a poco ghe daria la morte. 

51 . 

No vedo l’ ora che vegna st’ inverno, 

Per veder lo mio ben a tremolare : 

Co siora mare farà la liss'ia, 

Lo ciamarò eh’ el se vegna a scaldare. 

52 . 

La mia morosa fa la contadina ; 

De dota la me dà secio e ramina ; 

De dota la me dà secio e secolo : 

De dota la me dà quel viso belo. 

53 . 

Vorave cara che ti fussi mia; 

Trovarte mi vorave ’na massèra, 

Perfiò che le to man no se sporcasse, 

Nè lavar piati, nè sugar possate. 

54 . 

Marieta bela, ti te 1’ à catà, 

Che Patandelo tanto ben te vole ! 

Ti t’ ha messo la vera e anca 1’ anelo : 
Patandin, Patandon, e Patandelo. 

55 . 

Gioconda bela, ti te 1’ à catà, 

Che quel moreto tanto ben te vole ; 

El t’ à volesto un ben desvisserà, 

Ch’ el t’ à porta un violin da le Tignole. 

56 . 

Moroso belo, co’ te vedo, pianzo 
Considerar che no ti ga giacheta ! 

Metite quela de la festisina, 

Che xe ancora frescheto la matina. 

57 . 

E1 mio moroso ga de nome Piero, 

Quelo de le tre rose su ’1 capelo : 

Una per mi, una anca per elo, 

Una per la belezza del capelo. 

58 . 

E1 mio moroso ga nome Tonin, 

Lo go depento nel mio traversin ; 

g uando ghe buto suzo la lissìa, 

1 nome de Tonin se ne va via. 

59 . 

E1 mio moroso ga nome Giusepe, 

L’ è el megio zogador che zioga a carte ; 
Se el zioga a carte, lu zioga a tressete : 
El mio moroso ga nome Giusepe. 

60 . 

El mio moroso ga nome Lissandro, 
Paron de 1’ aqua e servitor del fango ; 
Paron de 1’ aqua e servitor del pesse : 
Paron de la mia vita s’ el volesse. 

61 . 

Moroso bel da la bareta rossa, 

Quel fior che ti m’ à dà 1’ 5 messo in fresca ; 
L’ ò messo in fresca in 9 ima del bocal : 
Quel fior che ti m’ à dà sto carnevai. 

62 . 

Marieta bela ga le man de jera, 

L’ anel che la ga in deo par che el ghe brila; 
La pierà che gh’ è in mezo, x'e el so cuore, 
E Toni belo è sta el so primo amore. 

63 . 

Butite a la finestra, a la finestra; 

Se ti è in cainisa, meti la traversa: 

Metite el fazzoleto su le spale, 

Chè 1’ aria de la note te fa male. 

64 . 

Sia benedete le ricamadore, 

Che ghe ricama el cuor ai so morosi ! 
Punto per punto le ghe fa ’na stela, 

E in mezo ’l peto le ghe forma el cuore. 

65 . 

Tutti me dise : bruta, bruta, bruta, 

Ma go i zecliini che me fa la mufa; 

E go un fradelo che zapa la tera, 

Tuti me dise : bela, bela, bela. 

66 . 

El mio moroso cossa gaio in gamba ? 
Calzeta bianca, che 1’ amor comanda ; 
Calzeta bianca, la porta ogni omo : 

La porta Nane, che l’ è un galantomo. 

67 . 

Tute le bele se marida sto ano, 

E mi, che so moreta, un altro ano. 

Se so moreta, so del mio colore: 

Moreti tuti do, femo 1* amore. 

63 . 

Conza careghe ga ’na bela puta, 

I denti marzi e la boca ghe spuzza, 

E1 naso longo come ’na caroba : 

Sarave bela, ma la ga la goba. 

69 . 

Tuti me dise che ti à nome Ana : 

E cossa che me piase el tuo bel nome ! 

Ti porti do garofoli a la banda, 

E in mezo al peto ti à do fresche rose. 

70 . 

Marìdite, inaridite, donzela, 

Che dona maridada è sempre bela ; 
Maridite fin cne la fogia xè verde, 

Perchè la zoventù presto se perde. 

71 . 

, Me vogio mandar, e cussi spero, 

Da tor un vecio, e no sarà mai vero ; 

Da tor un vecio e farghe la panada. 

No sarò nè da maridar nè maridada. 

72 . 

Me vogio maridar a la Bazìa, 

Lontan da la mia marna pento mìa, 

E se la marna me vorà vedere, 

A la Bazìa ghe tocarà vegnire. 

73 . 

Chi ga la bela dona sempre dise : 
Andemo in leto che xè meza note ; 

Chi la ga bruta a Y incontrario ’1 dise : 
Fia mia, come che xe longa la note 1 

74 . 

Pianze Buran, Mazorbo e anca Torpelo, 
Per ’na descortesia che gh’è sta fata ; 

1 ga tagiato i corni a un Buranelo : 
Pianze Buran, Mazorbo e anca Torpelo. 

75 . 

Vusto che andemo a Napoli, Marieta, 
Che te farò ciamar napolitana? 

Te metarò le calze de laneta: 

Vusto che andemo a Napoli, Marieta? 

76 . 

Anetna mia da la zuca pelada 
Quando te cressarà, quei bei capeli? 

La note de San Zuane a la rosada : 
Anema mia da la zuca pelada. 

77 . 

Tuti me dise che andarò pica, 

E manco mal sarave la galera ; 

Tuti me dise che andarò squartà, 

Ma ne le brazie de Marieta bela. 

78 . 

Chi voi de la mia roba, se ne piglia; 
Ma come mi, no me te vói pigliare. 

Chi voi gnente dal papa, vada a Roma, 
Chi voi gnente da mi, vegna in persona. 

79 . 

In Corte Corera gh’ è do avocati, 

Un tavolin par lezar la sentenzia ; 

Un sfogio de carta e ’na pena da lapi: 

In Corte Corera gh’ è do avocati. 

80 . 

Oh Dio del yiel che mai no se morisse! 
Che bel viver da mati che saria ! 

Un bel viver da mati e da insensai : 

Viva sti giovanoti inamorai ! 

81 . 

A Cioza a Cioza me ne vogio andare, 

E1 dì d« la Madona benedeta ; 

E scarpe e zocoli mi vogio portare : 

A Cioza a Cioza me ne vogio andare. 

82 . 

Varia che bel seren con quante stelo ! 
Se fusse zorno, le voria contare ; 

E le vorìa contar una per una, 

Quela de mezo xe la mia fortuna; 

E le vorìa contare fento per fento : 

Quela de mezo fosse el mio contento ! 

83 . 

Sia maledeto chi à massà el mio can. 
Che ’l gera la più bela bestiolina ! 

El me portava el coucolo del pan : 

Sia maledeto chi à massa el mio can ! 

84 . 

Sta note m’ ò iusonià de una busia. 

Che una formiga me portava via; 

La me portava in boca a ’na zigaia 
Se no gera el mio ben, la me magnava. 

85 . 

Sia benedeto el pesse che ha le spine. 
Sia benedete le calze turchine ; 

Le calze turchine le porta ogni omo. 

Le porta Toni che el xe un galantoino. 

86 . 

Belo xè '1 mar e bela la marina ; 

Bela la borsa mia co’ gh’ è danaro ; 

L’ è un morto in piè che mai no camina ; 
Belo iè ’1 mar e bela la marina. 

87 . 

Do muti che fasaeva un parlamento, 
Giera do sordi che da drio scolta va ; 

Do goti che eoreva più del vento, 

Do orbi che la strada ghe insegnava p 

88 . 

Vorave che piovesse macaroni, 

E che la tera fosse informagiata, 

I remi de galla fosse pironi : 

Mo’ che gusto magnar sti macaroni ! 

89 . 

Questo che passa, metarlo nel saco, 
Darghelo a le gaiine per formento ; 

Se le galine no lo voi magnare, 
Darghelo al moliner da masenare. 

90 . 

Done, co’ vedè nespole, piangete 
Ch’el xè l’ultimo fruto de l’istae; 
Tireve su le vostre cotolete : 

Done, co’ vedè nespole piangete. 

91 . 

Vogio cantar siben no paro bon ; 

Chi voi dei cantadori va a Verona ; 
Vaga a Verona in piazza de quei siori. 
Che là i se trovarà dei cantadori. 

92 . 

Ma quanta fame che ga i denti miei 1 
La mia bocheta magnarla un paneto, 
La magnaria de quel de semolèi: 

Ma quanta fame che ga i denti miei ! 


Venezia, 1872. — Tip. Fontana-Ottolini. 

CANTI 

POPOLARI VENEZIANI 

1 . 

Amor, amor, amor, amor.... un corno; 
EI dì no magno e la note no dormo: 

E1 dì no magno parchò no ghe n’ò, 

La note no dormo da la fame che gò. 

2 . 

Amore, amore, no te indubitare, 

Che de le done no gh’è carestia; 

Ohe n’ è passada ’na barcheta in mare, 
De le più bele che al mondo ghe sia. 

3 . 

Se ti savessi quanto la xe amara 
La vita de sti povari morosi ! 

Tuta la note i dorme per la strada, 

La matina i se leva pensierosi. 

4 . 

Varda la luna come la regira, 

La va per aria e no se ferma mai ! 
Cussi fa el cuor d’una dol 9 e bambina, 
Che a far l’amor no la se stufa mai. ' 

5 . 

Butite a la finestra per dotyezza, 

E no vardar che mi sia un povar’omo; 

Che povartà no guasta gentilezza, 

Che su le bele se inamora l’orno. 

6 . 

Chi voi vedar el fior che tegno in péto ? 
Yia, ghe farò sentir l’odor de viole ; 
Drento mi tegno el paradiso vero, 

Dove che leva la matina el sole. 1 

• ' Xè tanto tempo che no vedo el sole, 

Ma sta matina T ò visto a levare ; 

Xè tanto che no vedo lo mio amore, 

E sta matina l’ò visto a passare. S 

8 . / 

De rose e fiori vói fornir un ponte, 
Marieta bela vói metarla in sima ; 

E Toni belo ghe darà le vere : 

Marieta bela che d’amor ghe crede. 

9 . 

Sia benedeta l’arte de mio pare, 

Ch’el m’à fato la casa, in tre soleri ! 

Ch’el m’à fato i balconi atomo atomo, 
Assiò fazza l’amor la note e’1 zorno ! 

10 . 

Giera ancora da nassar che te amava, 
Dover no gera che nissun te amasse ; 

La marna partoriva e mi pregava, 

Venze de mascio femena nasesse. 

Davanti el padre tuo Ine inzenociava. 
Che qualche gran bel nome el te metesse ; 
Che el te metesse nome Gigia bela : 
Altra no amo se no amo quela. 


! 

/ No star de mala vogia, anema mia. 

No passionar un cuor che te voi bene ; 
Che te ne voi o più te ne voria: 

No star de mala vogia, anema mia. 

12 . 

Xè tanto tempo che no dormo in leto. 
Dormo su la to porte, anema mia; 

Su la to porte gbe xè un crudo sasso, 
Svegite, bela, e butirne un stramasso. 

13 . 

Voria morir e no voria la morte, 

Voria sentire chi pianze più forte, 

Voria sentire i preti a cantare, 

Sentir voria el mio ben a sospirare. 

14 . 

Moroso belo, consolime in vita; 
Consolime el mio cuor in do parole ; 

£ se volè che sia la vostra puta. 

No me fè andar più in aqua de viole. 

15 . 

Questa è la cale de le tre caene. 
Ognun che passa s’incaena ’l cuore ; 

E Toni belo xè anca passà-, 

Le tre caene al cuor rà, incaenù. 

16 . 

E Nane belo per quel prà camma, 
Dove ch’el ferma el piè l’erba se inchina, 

E la se inchina e la fa riverenza : 
Amarse de cuor e ghe voi pazienza. 

17 . 

Moroso belo, mandime el bon dì, 

Che mi te mandarò la bona sera ; 

Ti mandime un capelo co un bel fiore, 

Che mi te mandarè un basin d’amore. 

18 . 

L’altra sera mi gera dispogliato, 

E lesto lesto per audar a dormire ; 

Me vien in mente la morosa mia, 

Togo su i drapi e me ne vago via. 

Vago a le porte e le trovo serate, 
Segno che la mia bela xè a dormire ; 
Vado de suso, impizzo la candela, 

E vado al leto e la bela dormiva. 

E mi ghe meto ’na manina al cuore, 

E la me dise : o fhlso traditore ! 

E mi ghe meto ’na manina al peto, 

E la me dise : siestu benedeto ! 

E la' me dise i siestu benedeto, 

Ma da che parte xestu vegnuo drento ? 
Za che ti xe vegnudo, cussi sia; 

Spogite, caro, e fame compagnia. 

E fame compagnia tuta sta sera, 

Fin che xè l’ora de la rondinela; 

E co’ la rondinela scominzia a passare, 
Svegite caro che giorno voi fare. 

— 0 rondinela cagna e traditora, 
M’avessistu lassà n’altra mez’ora ! 

Che ti m’à tolto el sono delicato : 

0 che dolje dormir da inamorato 1 — 

19 . 

La prima note che è dormìo co Nane, 
Per dir la verità me vergognava; 

Ogni qual volta che me revoltava, 

Da la vergogna, mi me lo basava. 

20 . 




A Cioza, a Cioza me ne vogio andare, 
A metar su botega da sardele ; 

Me vegnarà de le contadinele, 

Le dirà: quante al grosso le sardele? 

— Mi le sardele no le vendo à grosso, 
Vu, che se bela, ve le v6i donare; 

Vu, che se bela, galante e sestosa, 

Ye dono le sardele e anca la dosa ; 

Vu, che se bela, galante e gentile, 

Ve dono le sa rdele e anca el barile. — 


21 . 

Vorave ua e no vorave agresta, 
Vorave lo mio ben vestìo da festa ; 
Vorave ua e no vorave grani; 

Vorave lo mio ben de disdot' ani. 

22 . 

Anzola bela da le tre corone, 

Ti ma ligà el mio cuor co tre caene; 
Da tre caene se n’è rota una, 

De tre morose no ghe n’ò nessuna. 

23 . 

Sia benedeta l’arte del pitore, 

Che m’à depento la camara mia ! 

El m’à depento un anzolo col fiore : 

Se no so bela, ghe pia30 al mio amore. 

24 . 

E guà in sta cale no se poi intrare, 
Perche è fiorito un albaro d’amore ; 
Porta per porta ghe xè el suo ritrato: 
Marieta bela col so amante in brazzo. 

25 . 

Vasto che mi te insegna a far l’amore? 
Comprite un capelin de rose e fiori; 
Quando ch’el passa e ch’el te ne domanda, 
Ciapa le rose e butile da banda. 

26 . 

Vegno da l'orto e so tuto sudato: 
Marieta bela, dame un fazzoleto ; 

Damelo suto, no me lo dar bagnato, 

E dame quelo che ti porti in péto. 

27 . 

Sta note el mio zardin xè stato averto, 
Tute le rose m’è state rubate ; 

Ma se credesse ch’el fusse el mio amore, 
Ghe donaria le rose e anca el cuore. 

28 . / 
Mia siora mare per no darne dota, 

Xè andada a dirghe ai preti che so morta ; 
I preti gera per vegnirme a tor, 

Mi gera su la porta a far l’amor. 

29 . 

Mia siora mare, le campane sona ; 

Xè morto lo mio ben, Dio gin perdona ! 
E se el xè morto, vogio andar al corpo: 
L’ò visto vivo, e lo v&i vedar morto. 

30 . 

Vorave che quel albaro parlasse, 

Le fogie che gn’è in 9ima fosse lengue, 
L’aqua che gh’è nel mar la fosse ingiostro, 
La tera fusse carta e l’erba pene. 

Se la tera fusse carta e l’erba pene, 
Ghe scrivaria ’na letara al mio bene ; 
Quale saria quel can che la lezesse, 

Sentir le mie passion, che no’l pianzesse? 

31 . 

E1 mio moroso xè andà via istizà. 
Perchè mi no go dà bone parole ; 

E se credesse cn el tornasse indrio, 
Bone parole ghe daria el cuor mio. 

32 . 

Se ti savessi, falsa e rinegata, 

Le pene che ò patio per’l tuo amore ! 

§ uando ti gieri in caraara serata, 
mi meschino fora a le verture ! 

La piova me pareva aqua rosada, 

I lampi me parea segni d’amor; 

E la tempesta me pareva pomi, 

Quando che giera soto i to balconi. 

E soto i to balconi giera lo mio leto 
Ti gieri sangue mio che ti dormivi ; 

Ti gieri descoverta el bianco peto, 

Un angelo del piel ti me parevi. 

Un pulese ti avevi in mezo ’l peto 
Che te magnava el sangue de le vene: 
Che gusto che trovava quel bestioleto, 
A becolar sora quei bianco péto ! 

33 . 

Bela, se ti vedessi entro ’1 mio cuare, 
Le più abusato che no fa un crie'lo ; 

E sto criélo no ga tanti busi, 

Quante le crudeltà che ti me U3i ! 

34 . 

' Vardila là la ladra e l’assassina ! 

El cuor là m’à robà e la voi che tasa ; 
La me l’à messo su ’na cassetina : 
Vardila là la ladra e l’assassina! 

Bela de viso e barbara de cuore, 

La to infedeltà, cagna assassina, 

Xè la sola cagion de sto mio male, 

E de la vita mia strage e rovina. „ 

36 . 

E1 mio moroso xè de poca fede, . 

E1 s’inamora in quante clone el vede : 

S’ el ghe ne vede vintiyinque a l’ora, 

111 tute vintijinque el s’inamora. 

37 . 

0 camerata, trata da fradelo, 

La mia morosa, lassimela stare ; 

Chè, ogni qual volta che s' incontraremo , 
Co la sciopeta in man se sfidaremo. 

' 38 . 

Se passo per de quh passo cantando. 

No credè, bela, che passa per voi ; 

Chè passo per un’altra inamorata, 

Da le belezze che supera voi. 

39 . 

Marcia va via de là, muso da porco, 

Co’ ti me vedi ti me sbassi l’ocio; 

Ma se t’avesse usa qual dispiassere, 

Muso da porco, famelo sapere. 

40 . 

Bela, no te tegnir tanto da’granda, 

Che semo da la bassa condizione, 

Chè semo da la bassa alta regina : 

Bela, se saludemo come prima. 

41 . 

Questa è ’na leterina che te mando, 

L’ò scrita gieri sera lagrimando; 

L’ò scrita gieri sera dopo pena, • 

E senza calamai-, ingiostro e pena. 

La pena gera la ponta del cuore, 
L’ingiostro gera el sangue de le vene ; 

E carta, e calumar poco te costa: 

Te prego, amante mio, pronta risposta. 

42 . 

Varda che bel seren, cossa che luse ! 
Ma varda quante nose che va sbuse. 

Ma varda quante tele che fa i ragni. 
Quanti novizi che mostra i calcagni ! 

43 . 

Moroso belo, co’ ti te maridi, 

Yogio che ti me invidi a le to nozze ; 
Vegnarò bela, vegnarò pulita, 

Che sarò megio mi de la noviza. 

44 . 

El mio moroso è picolo e grassoto. 

Co un brazo de pano lo go vestio tato ; 
Ghe n’ è vanzh ’na picola stricheta, 

Go fato la velala e la giacheta. 

45 . 

No vedo l’ora che vegna doman, 

Per veder lo mio ben restìo da festa ; 
Yestìo da festa col iioreto in man : . 

No vedo l’ora che vegna doman. 

46 . 

Sta sera e l’altra sera ho visto un zogo 
Go visto Nane belo andar in fogo; 

La Nina bela ghe coreva adrio, 

Con dindo: Nane belo, torna indriO'. 

47 . 

Butite a la finestra, Colombina, 

Che so quel moliner de l’altra sera 
Che t’à- portò, quela bianca farina : 

Butite a la finestra. Colombina. 

48 . 

Fortuna, fa de mi quel che tu voi ! 
Vegnirà un giorno che averò ragione : 
Dopo la guera, vegnirà la pase, 

Dopo '1 bel tempo, la saeta e ’l tone. 

49 . 

E1 mio moroso m’à invidato a $ena, 

E no’l gaveva casa da menarme ; 

Ohe manca el fogo, gbe manca la legna, 
Gbe manca la pignata e la caena. 

Ghe manca el caratelo del vin bianco, 
E ghe manca el bocal da travasarlo ; 
Curta la tola, streta la tovagia; 

El pan xè duro, el cortelin no tagia. 

50 . 

E co’ te vedo a la finestra stare 
Co la to cara marna in compagnia, 

Yogia me vien da farte dimandare, 
Overossia da portarte via. 

51 . 

Yorave che sta cale fusse mia, 

E chi ghe passa no ghe passaria ; 

Vorave che passasse Nane belo, 

Quelo da le tre rose sul capelo. 

52 . 

L’aqua che ti le lavi el pe'to e’1 viso, 
Te prego, bela, via no la butare; 

La sarà bona a intemparar el vino, 
Quando saremo a tola per disnare. 

53 . 

Marieta bela, no star pensierosa, 

A tanti amanti no ti sa che tende ! 
Tendighe a un e no tendighe a tanti, 
Tendighe a Bepiche el xè el primo amante. 

54 . 

El mio moroso el xè picolo e belo, 

Co un brazzo de pano go fato un gabanelo; 
E gbe ne xè vansà ’na fregolina, 

Go fato un per de scarpe e ’na beretina. 

55 . 

El mio moroso xè da Pelestrina : 

Xè megio un baso che ’na medesina; 

Xè megio un baso da la boca mia, 

Che 9ento medesine de spissieria. 

56 . . 

Amore, amore le xè tute more, 

E quele de morero le se magna ; 

E quele de morero ga la fogia : 

El mio moroso xè de mala vogia. 

57 . 

Sia benedeto el verde e anca el rosso, 
Che per el verde go lassà la marna, 

Che per el rosso go lassà el fradelo : 

Ma no lassarme ti, viseto belo. 

58 . 

Me vogio mandar con un soldato, 

I me dira la brava soldatela; 

Co' mio marito tirarà le paghe, 

Mi col s’ciopo farò la sentinela. 

95 . 

Tute le fontanele son secate: 

Povaro amante mio che mor de sete ! 


ir 

Fino a la meza note t’b aspetato : 
Povaro amante mio, no sei venuto! 

60 . 

Quatro vilote te le voi cantare, 

E sora le belezze de Tonina; 

Che la ga un sesto che fa inamorare, 
Massima co’ la baia, la sassina. 


E1 primo regalo che go fato a Nane, 

Go fato un per de calze de salata; 

E su la ponta le ghe giera strete, 

Go dà largheza de fogie de erbete. 

La camisiola de salata rizza, 

I botonsini de spigo de agio, 

I manegheti de erba de fen: 

Imagineve se ghe vogio ben. 

62 . 

So stado al Cavalin de l’aqua tiara, 

Gho giera ’na putela che lavava; 

Gne so andà rente per donarghe un baso, 
L’à tolto uu sasso e la m’à roto el naso. 

63 . 

Tanti passi che b fato per averte, 

Tanti ghe ne faria per acquistarte; 

E de sti passi ghe n’b fati assae: 

Che me lasiessi, no credeva mai. 

64 . 

Ti va digando che ti mi à lasciato ! 
Felisse son d’ averti abandonato; 

E se ti m’ à lassià, mi te ringrazio : 
Inamora un’ altro cuor, chè el mio xe sazio. 

65 . 

E quà in sta cale ghe xè un bel da dire, 
Xè privo da passar un zovenoto ; 

Una co 1* altra le se tende a dire : 

Quelo xè el moroseto de la tale. 

66 . 

Sta mala lengua che go quà da drio, 
La me ga tolto su a perseguitare; 

Sta mala lengua fussela su un forno, 
Quela che digo mi de sto contorno. 

07 . 

Quanti ghe n’ è che brama la fortuna, 

E mi, meschina, no la bramo mai ! 
Questa xè la fortuna che mi bramo : 
Sposar un giovenin de vintun 1 ano. 

68 . 

Ti va digando che so mora mora, 

Ma mi so nata in fra le rose bianche ; 
Le rose bianche e ’l manego spinoso, 

La bela dona fa el mario geloso. 

69 . 

No vedo T ora che la luna leva, 

Che daga lo splendor al mio palazzo ; 

Che la daga splendor a la mia 9 ela ; 

No vedo l y ora de sposarte, o bela. 

70 . 

La mora bela xè da drio quei veri, 

E Nane belo fa mile pensieri ; 

El fa mile pensieri e mile cose, 

El ga giurato eh’ el la voi per moglie. 

71 . 

E la mia marna me 1’ à sempre dito : 
No aver pressa del to maridare, 

Cbè Nane belo sarà el to marito, 

Se la fortuna te lo vorà dare. 

72 . 

Se me marido e che la trova bela, 

Dì e note me la'vòi menar a spasso; 
Menar in Cipro» in Candia e anca in Morea, 
Dove eh’ el Turco ga impiantà la guera. 

73 . 

Me vogio maridar e no so quando. 
Speto che lo mio bene vegna grando; 

Cne ’l vegna grando, che T xe pichenino, 
Che T vegna rico, chè ’l xò povarino. 

74 . 

A Santa Marta gh’ è ’na bruta spia, 
Tuto quel che la sente, la riporta. 

N 1 altre volemo tar quel che volemo : 
Gnanca sta bruta spia no la volemo. 

75 . 

Marcia, va via de là de quel canton, 

Se no te farò dar quatro legnae ; 

E te le farò dar co un bon baston: 
Marcia, va via de là de quel canton. 

76 . 

Vogio cantare la canzon del Giefe ; 

Ghe vói portar i pomi a la Madona; 

E i me n’ à dato 9 inque per un bezzo : 
Vogio cantare la canzon del Giefe. 

77 . 

Ma vate a far massar che mi te mando. 
In cale longa de le Becarie, 

Dove che i vende la carne de manzo : 

Ma vate a far massar che mi te mando. 

78 . 

Tarda che bela barca de soldati ! 

L’ è tuta zoventù che va a la guera; 

E pagarave un onza del mio sangue. 

Che Nane che xè in mar vegnisse in tera. 

79 . 

Possa cascar i pampani de vida, 

Possa cascar le gambe a chi camina, 
Possa cascar le ale d’una mosca. 

Possa cascar le recie a chi me ascolta ! 

80 . 

Gera de note che prendea ristoro, 

I simesi magnava i cavaleti, 

I sorzi co la eoa tirava el toro : 

. Gera de note che prendea ristoro. 

81 . 

Vogio fare ’na fena de amatori, 

E vói invidare tuti i tartanaci; 

In tola ghe sarà sfogi e barboni: 

Vogio fare ’na jena de amatori. 

82 . 

L’arte del mariner, morir in mar, 

E l’arte del mercante xè ’l falire ; 

L’ arte del zogador l’è el biastemar, 

L’ arte del ladro, au la forca morir. 


ir 

83. 

— Compagno mio, vustocbe andemo frate, 
Lassar el mondo a chi lo voi godere ? 
Porta per porta nu andaremo a bate : 

Chi fa la carità al povaro frate ? — 

— Povaro frate, un poco de ritorno-, 
Gnancora el pan no’l xè vegnuo dal forno! 
Povaro frate, n’ altra ritornata,- 
Che go ’na fìa che xè in leto amalata. — 

— Se 1’ è malata, femela vedere, 

Che no la fusse in punto da morire ! 

Se la xè in leto, femela guardare, 

Che no la fusse in punto da confessare ! — 
— Sarè ste norte, sarè sti balconi, 

Che nissun senta sta mia confessione. — 
Ste porte e sti balconi se serava, 

Ver.ze de confessale i se vardava ; 

Ste porte e sti balconi se versiva, 
Venze de confessale i dormiva ! 

— 0 cara marna, se me vien del male. 
Un fratacion tornemelo a riamare; 

£1 m’ à donà tante bone parole, 

’L m’à fato consolar questo mio core. — 


84. 

Yogio cantar el mondo a la roversa. 
De sete pani vói far do boconi ; 

Ghe giera un prete che diseva messa, 
Ga magnà sete pani e ’na sopressa. 


Veneria, 1872. — Tip. Fontana-Ottolini. 

PUNTATA Vili. 


CENT. 30 


CANTI 

POPOLARI VENEZIANI 

RACCOLTI DA 

D. G. BERKOKI 

1 . 

Ninne-Nanne 

Fame la nana, fio d’ una contessa, 

To pare el conte e to mare contessa ; 
To mare la regina de la tera, 

To pare el conte che sostien la gueiu. 


Fame la nana e ni-na-na de longo, 

Sera i to oceti e fame un sono longo ; 
Un sono longo de tuta la note, 

Dio te daga alegrezza e bona sorte ; 

’Na bona sorte e ’na bona fortuna, 

La marna che t’ à fato xè a la cuna ; , 
La xè a la cuna, la te canta e scazza. 
Sina che no ti dormi, no la te lassa ; 

Se per sorte, el mio ben, me lontanasse, 
Lassaria Iddio che la guardia , te fasse. 



Fame la naDa, famela cantando, 

E1 dì dormindo, e la note vegiando ; 

Fa la nana; se no ti dorrai, ascolta, 
Scolta le pene che to marna porta; 

Ascolta le pene, ascolta ’l dolor 
Che la to marna prova pel to amor ; 

Fame la nana, famela con Dio, 

Sera i to oceti e va col nome de Dio ; 

Col nome de Dio e anca dei Santi, 

Sta putela la xè de tuti quanti ; 

De tuti quanti e auca del Signor, 

E sta putela m’ à donà ’l so cuor. 

La me lo ga donà, la me F à tolto, 1 
In ’na scatola d’ oro la lo tien sconto : 

x 

La lo tien sconto, la lo tien messo via, 
Sta putela la xè Y anima mia; 

L’ anima mia e anca del so papà, 

E sta putela s’ indormensarà ; 

La s’ indormensarà a poco a poco, 

Come la legna verde apresso el foco; 

Apresso el foco e apresso de la vampa, 
Sta putela la xè la mia speranza. 

La mia speranza e anca le mie raise : 

Ti xè el mio ben che no ti ga caraise; 

E se no ti ghe n’ à ghe ne faremo, 

Fra ti e la marna tua le cusiremo ; 

Le cusiremo, e mi le cusirìa : 

Marieta bela xè 1* anima mia. 



t 

Fame la mna ; se ti tasse mio, 

Mi sì te mandarave ben ve3tìo; 

Te metarave i maniueti al brasso, 

Te menarave in gondoleta a spasso ; 

Te metarave i manineti al colo, 

Ti dormi co la marna a brass’ a colo ; 

A brass’ a colo a brass' a colo strato, 

. Fame la nana, siestu benedete ! 

Ma benedeto e benedeto ancora, 

La marna che t’à fato la te adora; 

E la te adora e la te va adorando, 

E sto putelo se va indormensando ; 

E1 se va indormensando e fando nana, 
Insieme col papà e co la marna ; 

E co la maina e anca co la nona, 

E sto putelo xè de la Madona;. 

E1 xè de la Madona e del Signor, 

Sto putelo ga un sono che el me mor; 
’Lga un sono cb’el me mor, la mia speranza,^ 
I oci ghe jide e la boca gbe canta ; / 

E la gbe canta e la glie va cantando, 

I oceti del mio ben se va serando ; 

E i se gbe va serando a poco a poco. 

Come la legna verde apresso el foco; 

Le legne verde che no arde mai, 

E ti, putelo, naua me farai, j 
Ti me farà la nana e un dolfe 'sono, 

Un sono longo cha à fato to nono ; 

Che ga fato to nono e anca to nona : 

Che Dio te benedissa e la Madona I 



Fame la nana; se ti fusai mio, 

Te mandarla pulito e ben restìo ; 

Te mandarla co i manineti al colo, 

La zeca, 1’ arsenal e ’l bucintoro ; 

E1 bu 9 intoro e la bufintoressa, 

La marna che t’ à fato è andada a messa ; 
E la xè a messa e la xè ai Tolentini, 

In dove che va tuti i fantolini. 


E nina, nana, e ni - nana, ni - nana, 

A meza note sona sta campana ; 

Ma sta campana no la xè la mia, 

La xè de i preti de Santa Lujda ; 
Santa Lu 9 ia la ga donà i so oci, 

La Madalena le so bionde drezze ; 

Le bionde drezze e anca i so colori, 

E Santa Marta un bel vaso de fiori. 


Fame la nana de to nono zoto, 

Co’ ’l farà ’l pan, ’1 te portarà un biscoto; 
’L te portarà un biscoto e un bussolà: 
Fame la nana, caro da recà. 


Fame la nana, spigolato de agio, 

Che co’ te vedo, mi coro e travagio ; 
E mi travagio e mi travagiarìa : 

Ti xè el mio ben, ti xè 1’ anima mia. 

Fa la nina e fa la nana, 

Che ti è fio de bela marna; 

Fa la nina e fa la nin, 

Che ti è fio d’ un marcante da viti. 


— Fa la nana, ben mio ; me la farastu ? 
Co’ morirò, mio ben, me pianzarastu? — 

— Perchè no vuoi che pianza la mia marna, 
Che la xè quela che de cuor me ama ? 

E la me ama e la me dà el suo late, 

E la me mete in quele bianche fasse ; 
In quele bianche fasse e paneselo, 

Per infassarme mi, viseto belo. 


Fame la nana e ni-na-na de volta, 

Ti trovarà la marna su la porta ; 

Ti ghe dirà : ma cossa fastu, madre ? 

— So su la porta che speto tuo padre; 
Aspèto, aspèto, no vedo eh’ el vegna : 
Qerto che morirò cussi aspetando. — 


Fame la nana, o parigin de monte, 

La marna principessa, el papà conte ; 
La marna principessa de sto regno : 

\ Fame la nana e nina-na-ni*nemo. 


Fa la nana che ti è nata de Magio, 

In quel bel mese che 1’ erba fioriva ; 

L’ erba fioriva e i albari frutava, 

Le fasse del mio ben le se sugava; 

Le se sugava e no gbe giera sol, 

Se ricamava quel bel covertor; 

Quel bel covertor de razo d’ oro, 

Ti par el dose co’ el va al bujintoro ; 

Ti par el dose, ti par la dogaressa, 

Ti pare el prete quando el va a dir messa; 

Ti pare el prete, el santolo, el compare. 
Ohe t' à menù a la fonte a batizare : 

Ti pare el prete, el santolo el zagheto, 
Che t’ ù messo quel nome beneieto ; 

E benedeto siestu da Maria, 

E i anzoli e i Santi te fassa compagnia ! 


Fa la nana ; se no ti dormi, intendi : 

Ti m’à robato el cuor, viemelo a rende; 

Ti m’ à robato el cuor e i sentimenti, 

No so per che cagion ti te lamenti; 

Ti te lamenti, ti te va lamentando, 

I oceti del mio ben se va serando ; 

Se va serando, se verze e se sera : 

Femo paso el mio beD, e no più guera. 

Fame la nana che te canto e scazzo, 
Prendi un bon sono e lassa andar el pianto; 

Prendi un bon sono e lassa andar el rido : 
Fussistu nata per el paradiso ! 

Fussistu rfata per andar in fielo ! 

I angeli i godaria el to viso belo ; 

’L to viso belo e la to bela giera, 

Che à fato inamorar chi no ghe giara. 


Nina nana, bel bambin, 

Che ti è fio d’ un pissinin ; 

Se to nona lo savesse, 

In fasse d’ oro la te metesse ; 
Che le campane no sonasse. 

Che i gali no i cantasse, 

In fin giorno quà, starla ; 

Fa la nana, anema mia. 


2 . 

Din - Don. 

Din don, campanoD, 

Le campane de S. Simon 

Le sonava tanto forte, 

Le bufava zo le porte ; 

Le porte gera de fero, 

Volta la carta, ghe xe un scabelo ; 

Sto scabelo pien de broche d’oro, 

Volta la carta, ghe xo un bujintoro ; 

Sto bu^ntoro pien de galioti, 

Volta la carta, gh’ è do pomi coti ; 

Sti pomi coti, coti in pignata, 

Volta la carta, ghe xe ’na gata; 

Sta gata fava gatei, 

Volta la carta, ghe xè do„osei ; 

Sti do osei montava in 9ima, 

Volta la carta, ghe xe do che yena ; 
Do che fena, 9enava da boD, 

Volta la carta, ghe xe un capon; 
Sto capon no giera coto, 

Volta la carta, ghe xe un osto; 

Sto osto fasseva ostarla. 

Volta la carta, la xe finìa. 


Din don, campanon, 

Quattro muneghe s’ un balcon, 

Una che fila, una che naspa, 

Una che fa capeli de pasta ; 

Una che prega Idio 
Che ghe manda un bon mario, 
Bianco rosso e incolorio 
Come un bocolo spanto ; 

Che el possa andare in Franza, 

A ciapar quel oseleto 
Che tuta la note el canta ; 

Canta lo gaio. 

Risponde lo capon, 

Salta fora la vecia de barba Simon ; 
Dove xè sta vecia ? 

El fogo r à brusada ; 

Dove xè sto fogo? 

In campo San Polo ; 

Che i tagia la testa al toro. 

Col cortelin de i omini; 

I omini penava, 

I magnava pan e fava; 

La fava no giera cota, 

Bufila da drio a la porta ; 

La porta gera rota, 

Bufila da drio a la bota; 

La bota gera in fazzo, 

Butila de drio al tinazzo; 

E1 tinazzo gera roto, 

Butela da drio al pozzo ; 

E1 pozo xè pien de aqua, 

Andò a clamar dona Cornacia ; 

Dona Cornacia la xè su le montagne, 
Che la pesta le castagne ; 

Più che la pesterà, 

Più farina eia farà. 


Din don, din don, 

Le campane de Sambruson ; 
Le campane de Martelago, 
Una vien e 1' altro vago. 


3 . 

Tu Tu, Tu Tu, Cavallo. 

Tu tu, tu tu, cavalo, 

La marna vien dal baio. 

Co le tetine piene 
Per darghe a ste putine ; 

Le putine no le voi, 

La marna ghe le tol ; 

E1 papà le sculazza 
In mezo de la piaza ; 

I omeni le varda, 

Ghe dà de la mostarda : 
Mostarda, Mostardin, 
Butela zì> del balconzin. 


4 . 

Buratta -Buratta. 

Burata, burata 
I spini per la gata, 
l’ ossi per i cani, 

I fasioi per i fa riani, 

E1 megio per i osei, 

La papa per i putei. 

La cota per i preti, 

La molena per i veci ; 

E1 vin per i imbri aghi, 

E i anzoleti per i zaghi. 

5 . 

Frà Martino. 

Fra’ Martin xè andà in sofita 
A catar la so noviza ; 

La so noviza no ghe gera, 

’L xè cascà co ’l cui per tara; 

E1 s’è roto ’ua culata, 

E1 s’à messo ’n boletin; 
Viva, viva fra’ Martin. 


6 . 

Catterinella. 

Caterinela de la salata, 

Tol su i seci e va trar 1’ aqua ; 
La va soto ’na rodela, 

Caterinela deventa più bela ; 
Deventa più bela da mari lar , 

Vien da mi che so cantar; 

So cantar da ben venuto, 

Vien da mi che so un bel puto ; 
So un bel puto da Verona, 

Quatro che baia -e do che sona ; 
I piteri senza rizzo, 


I garofoli da campagna, 

Viva, viva la furlana ; 

La furlana de le brochete. 

La se le ponta su le drezze ; 
La se varda in specio fin, 

E la se mete el paruchin ; 

La se varda in specio d’ oro, 

E la se mete le perle al colo ; 
La se varda in specio d’ arzento, 
E la se vede el muso intento. 

t. 

Ti Naneto, Ti Naneto. 

Ti Naneto, ti Naneto, 

Porta 1’ ogio a San Beneto ; 

San Beneto no lo voi, 

Ghe lo porta al suo filgiol ; 

E1 so filgiol manco che manco, 

Ghe lo porta a lo Spirito Santo ; 

Lo Spirito Santo el lo pia, 

E1 lo mete su ’na botta; 

E quelo che ghe vanza 
El lo mete su ’na lampada * 

0 lampeda o lampedeta, 

El bon Gesù in cuneta; 

La Madona che lavava, 

Sant’ Isepo destirava ; 

Tasete, bambini, che late v’ò dà; 


Che pan no ghe n’ 6 : 

Tasete bambini fin che vivarò. 


8 . 

Faccio ca . . e mangio te . . 

Fasso caca e magno tete, 

E po rido co ’l papà ; 

Fasso caca in la seleta, 

Che la marna m’ à insegnà. 

Vago a scuola co la toela, 
Per imparare l’ a-be-fe, 
Co tre braza de cordela 
Per ligar el mio tetè. 


9 . 

La Selegheta. 

La selegheta xè alidada in piaza 
A comprar de la salata, 

I sbiri i r à trovada 
E i 1’ à metua in preson ; 

La salta su '1 leto, 

La trova un confeto ; 

El confeto xè duro, 

La salta su ’l muro ; 

El muro xè bianco, 

La salta su ’l banco ; 

El banco xè roto. 

La salta sn ’l pozo ; 

El pozo xè pien de aqua, 

La selegheta xè andada soto aqua. 


10 . 

Pater noster piccolo. 

Pater noster picolo, 

De vera penitenza ; 
Arco ?eleste, 

Porta le ciave, 

Paradiso verte, 

Cossa ghe xè drento ? 

Del fogo beneleto ; 

Ghe nè cascà ’na gio/a 
In quela pierà rossa ; 

Piera rossa no s’ ciopè. 
Tato el mondo ilaminè ; 

Iluminè Santa Maria 
Quatro angioi va per via 
A sigando: Piero, Polo, 
Gavio visto el mio figliolo? 

Sì che l’ è visto, 

El giera sul capitelo 
Ch’ el diseva messibei, 

Per li vivi e per li morti, 
Per i santi Paternostri, 
Per i vivi e i Pellegrini, 

Che ne manda dei zechini. 
Aqua de mar, 

Pomolo de 1* aitar, 

Benedeta quela madre 
Che me 1’ à fata insegnar. 

11 . 

Pater noster grande. 

Pater noster granfio, 

I’ angioi va cantando, 

Co la sua boca d’ argento : 
Doman sarà bon tempo; 

Bontempo che sarà, 

La Madona passarà 
A gridando : figlio mio, 
Quanto late t’ ogio dà ? 
Un bambin da finque ani, 
Scomenziava a navegare, 
E col late de Maria, . 

E1 Signor in compagnia. 


12 . 

Santa Chiara. 

Mnnega munega santa Ciara, 
Imprcstème la vostra scala 
Fin che vado in paradiso, 

A vedere quel bel viso; 
Quel bel viso giera morto, 

E nissun se ne ga incorto ; 
I’ angioli cantava, 

La Madona sospirava, 

E1 Signor in zcnocion: 

Oh che bela sta, orazion 1 

13 . 

Anna Susanna. 

Ana Susana, 

Bispondi a chi te ciama; 
Alza la vose, 

Basa sta erose ; 

E varda soto el leto, 

Ghe sarà Sant’ Isepo ; 

Sant’ Isepo veciarelo, 

Cossa gh’ è in quel bel sestelo ? 

Una fazza e un paneselo 
Per infassar Gesù belo; 

Gesù belo, Gesù d’ amor : 

Per infassar el nostro Sigtìor, 

Co tre ciodi i 1’ ù inciodato, 

Co la lànza, strapazzato ; 

Chi la leze, chi la sà, 

In paradiso i ghe andarà ; 

Chi no la leze e chi no la sà, 

A casa del diavolo i ’andarà. 


14 . 

li’ Angioletto. 

— Anzoleto che vien dal paradiso, 

Me savaressi insegnar qualche novela? — 

— Una dona che à nome Maria bela, 

In testa porta una gentil corona, 

In dosso porta un manto celestino, 

Ne le so sante brazia un bel bambino, 
La lo tien cussi caro e cussi streto, 

Che no la poi più cavarselo dal peto; 

L è tanto belo e tanto grazioseto, 

Che par nome el se ciama: Gesù benedeto. - 



Venezia, 1872. — Tip. Fontana-Ottolini. 

PUNTATA IX. 


CENT. 30 


CANTI 

POPOLARI VENEZIANI 

RACCOLTI DA 

». G. BER^OAI 


1 . 

Il ritorno dalla guerra. 

— Lo mio ben xe andà a la guera, 
L stà, set’ani a ritornar : 

So credesse de incontrarlo, 

L’ andarave a ritrovar. — 

Co’ la xè a mezza strada, 

La incontra un gioveniu : 

— Ma diseme a mi, quel giovine, 
tìavèu visto lo mio amor? — 

— L’ ò visto e no l’ò visto, 

No l’ò minga conossuo. — 

— Ma diseme a mi, quel giovine, 
Come gie'relo vestio ? — 

— ’L giera vestio de rosso, 

Co l’insegna de imperator. — 

Ma diseme a mi quel giovine, 
Da che parte l’aveu visto? 


i 

— L’ ò visto a Santo Giacomo, 

I lo portava a sepelir. — 

— Ma diseme a mi, quel giovine, 
Gai lato un bel onor? — 

El gavea treutasie torzie, 

Altretante de bel onor. — 

E la bela casca in tera, 

Casca in tera dal gran dolor. 

— Ma, su su, su su, Nineta, 

Chè so mi el tuo primo amor. — 
E la bela leva in piedi, 

Brazz’ a colo del suo amor. 


2 . 

La Incontaminata 

— 0 Betina de 1’ aqua fresca, 

Me daressi uu po’ da bevar ? — 

— Ya da basso a le fontanele, 

Che de l’aqua gbe ne sarà. — 

— Toca, toca gli spironi, 

Bela, in Pranza te vói menar. — 
Quando in Franza fu rivata. 

La mia bela tra un sospir. 

— Ma perchè sospiri, bela, 

Tanto tempo che moro per ti? — 

— Me xè morta la mia marna, 

Me convien morir ’nca mi. — 

— No pensar più a la tua marna, 
Pensa a mi che so el tuo amor. — 

— Maledeto sia ’l sartore, 

Che ra’ k fato questo busto ; 

’L me 1’ k fato gnente giusto 
Che no posso respirar. 

Cavalier, demo la spada, 

Che la steca del busto me voi tagiar. 
E1 ghe dk la spada in mano, 

E nel cuor se la* impiantò. 

— Me xè morta la mia bela, 

Me convien morir ’nca mi. — 


3 . 

I/innamorata dei soldati. 

L’amore del Soldato 
E1 dura men d’un ora ; 

In dove che lu ’l va, 

’L se trova ’na signora. 

— Signora, andemo in gropa, 
Andaremo piano piano, 

E pianpian e pianpian 
A le porte de Milan. 

E co’ saremo lk, 

Ghe diremo : sior osto ? 

Portò da bevar e da magnar, 

Che go ’na figlia da maridar. 

Dopo magnk e bevuo : 

Porteme ’na candela, 

Questa xò l’ora d’andar a dormir : 
0 bela figlia, volete vegnir? 



— Mi sì, che vegnarò, 

Ma per sta volta sola ; 

Quel che ve prego, lassatemi star, 
Che so ’na figlia da maridar. 

— Se si’ da mandare, 

Dovei pensarghe prima, 

Avanti da vegnir con un soldà: 

0 bela figlia, tiratevi in quà. — 

Co’ x'e la mezza notp, 

Tuti i tamburi sona; 

’L soldato a pian pian, 

Fora le porte e zo da Milan. 

La bela so desmissia, 

La se ritrova sola ; 

Volta de quà, gira de là, 

Più no la vede ’l so amante soldà. 

— In dove xelo andà 
Sto traditor de fido? 

E1 sarà andà de là de Strà, 

A far la guera co i so soldà. 

Se qualchedun catasse, 

Me compagnasse a ca’, 

Andana dal papà, 

Da lu i sarìa pagà. — 

Co’ la xò a meza strada, 

L’incontra el so papà ; 

Se ghe buta in zenocion : 

Pare mio, ve domando perdon. 

— Perdon ! ma per sta volta sola ; 

E quel che mi te prego, 


D 

Co’ ti veli soldati a passare, 
Sbassa i oci e làssili andare. — 

— Mi questo no lo posso fare ; 
Quando vedo soldati a passare, 
In brazio a lo più belo 

Mi me ghe vói butare. 

4 . 

Amor di Fratello ! 

— Da che parte, o zovenoti, 

Da che parte voleu andar ? 

— Da ’na dona vedovela, 

Ch’à ’na fia da mandar. — 

— La mia figlia 6 tropo zovene. 

No la xè da mandar. — 

— Spetaremo altri quatr’ani. 

La sarà da maridar. — 

Salta fora suo fradelo; 

— Cara marna, lassela andar. — 
— Va va, là, o figliolina, 

Che nel mar t’à da negar ! 

— Monta a cavalo, o picolina, 

Che a la piaza te vói menar. — 
Co’ l’è stata in ne la piaza, 

E1 cavalo gà tramontà. 

— Tiente salda, o picolina, 

A le brene del tuo cavai. — 

— So sta salda in fin adesso, 

E in adesso no posso più. — 

— Monta in barca o picolina, 

In mezzo al mar te voi menar.*— 
Co’ l’è stata in mezzo al mare, 

La barchetà s’à fon dà. 

— Sti capeli xè tropo biondi, 

L’aqua del mar li scurirà ; 

Le mie carne è tropo bianche, 

I pessi del mar le magnerà ; 

E1 mio sangue è tropo dol^e, 

’Na balena lo sorbirà ; 

Le mie vesti è tropo bele, 
Qualchedun le troverà. 

Le parole de la mia marna 
Xè sta quele de la verità: 

Le parole de mio fradelo 
Xè sta tute falsità. 

Dio sa a casa de mia marna 
Quanti pianti ghe sarà ! 

Dio sa a casa de mio fratelo 
Quanti soni ghe sarà ! — 


5 . 

La bella Francese. 

— 0 bela francese da lo Torin, 
Bela francese, no pianzer pietà, 
Chè tuo marito doman sarà quà. 
EI sarà quà a disiset’ ore. 

Disiset’ ore che furon passà, 
Gente galante se vede rivar. 



Se sente bater e aprir la porta. 

Eia in se stessa so trasmortì. 

— Bela francese, xè quà tuo mari. — 
Lu ’l se la ciapò per la man bianca, 

E se la menò nel suo giarlin : 

La bela racoglie uno zensamin. 

E lu co’na man sfinirò la spada, 

E con quel altra el cor telo gentil : 

La bela francese ’l 1’ à fata morir, 

E poi la testa portò a sua maire 
— Tolè, madona, el vostro piasser; 

La bela francese 1’ ò fata morir. — 

— Questi no xè piasseri miei, 

Saria sta megio un gran disonor, 

Che farla morir da un can traditor. — 

— Portò portò camise bianche, 

Porteme anca un bel fagotin ; 

Doman de matina mi devo partir. — 

Se rampega su per le montagne, 

Co’el xè a mezza strada, el se volta indrìo 
Vele la giustizia che ghe dà drió. 

— Tèrmite, fèrmite, o camerata, 

Fèrmite Giovani Bortolamò, 

Chè ti xè fato da nu prigionier. — 

— Sia maleieto sto mio v'iagio, 

E anca chi me 1’ à fato far : 

Dio sa che morte vago a incontrar ! — 



6 . 


Il soldato volontario. 

Un giovineto de disiset’ ani, 

S’ à fato soldà, s’ à fato soldà; 

In cao tre giorni eh’ el xè sta via, 

’Na letara andò, ’na letara andò. 

Ciapa la letara e po ’l la leze, 

’L sente che xè, el sente che xè : 

El leze e ’l sente la sua morosa 
Xè in leto amalà, xè in leto amalà. 

— Ma vegno da lu, sior capitano: 

’L me daga ’l congè, ’l me daga ’l congè; 
Vago a trovar la mia morosa, 

Xè in leto amalà, xè in leto amalà. — 

— Mi sì, el congè te lo darla, 

’N darla a trovar, ’ndarla a trovar, 

Ma per partire doman de matina 
Co i altri soldà, co i altri soldà. — 

Eco i xè stati vissin al castelo, 

I sente sonar, i sente sonar. 

— Questo xè ’l sono de la mia morosa, 
Che i la và a levar, che i la và a levar. 
Fùrmite, fèrmite, o portantina; 

Riposite un po’, riposite un po’; 

Ghe dago un baso a la mia morosa, 

Po me ne andrò, po me ne andrò. 
Pariime, pariime, boca d’amore ; 
Rispondime un po', rispondine un po’. — 

— E cossa vusto che te risponda. 
Che morta la xe, che morta la x'e ? 
— No pianzo minga le sue belezze, 
Che bela no xè, che bela no xè ; 
Pianzo soltanto el suo tratar : 
Fassea inamorar, fassea inamorar ; 
No pianzo minga lo sue richezze, 

Che rica no xè, che rica no xè ; 
Pianzo soltanto el suo parlar: 
Fassea inamorar, fassea inamorar. 
Ma ve saludo, o padre e madre, 
Parenti e fradei, parenti e fradei; 
Adesso eh’ è morta la mia morosa. 
Torno soldà, torno soldà. — 


7 . 

Il fìnto Pellegrino. 

Gentilomo del bel saludo, 

‘Na matina, cò T s’ à levà, 

Lu ’l se veste, lu ’l se calza, 
Lu ’1 se lava le bianche man. 
’L va da basso ne la sua stala 
- A vedar dei so cavai ; 

Mira 1’ uno, mira l’ altro, 

No ’l savea qualo pigliar. 

El tra l’ocio al cavai bianco, 

El più bel che giera là, ; 

’L ghe mete le brene al colo 
E i spironi da cavalcar. 

La sua dona ghe preme a dir : 

— Signor mio, dove voleu andar ? 
— Mi me ne vado a la guera, 

A la guera dei bravi soldà, — 

La sua dona ghe preme a dir : 

— La venuta quando sarà? — 

— Se stago via passa set’ ani, 

Mai più mia bela, no me aspetar. 
I set’ani xe vegnùi, 

E ’na letara è giunta quà ; 

La la prende, la la leze ; 

Casca in tera e in fastidio và. 

Vien de corsa le damigele 
Per poderla confortar : 

— Via de qua, via damigele, 

No xè più tempo da confortai-. 

Chè xe morto lo gran signore 
E1 più rico de la fità; 

Ma caverne sti anei dal deo, 

Che mai più li voi portar. 

Ma caverne sto abito d’ oro, 

Che tuta de negro me vói vestir ; 
Ma despogiè case e palazi, 

Che tuti de negro li vói fornir. — 
Co’ scuminzia calar el sol 
La se trà al balcon del mar; 

E la vede a la lontana, 

’Na barcheta che vien in quà. 

E drento ne la barcheta 
Ghe giera dei bei soldà ; 

E in mezzo un pelegrino 
Ch’el fercava la carità. 

— Carità, Carità, signora, 

Per sto povaro pelegrin ! — 

— Che carità voleu che ve fassa, 
Che no go nè pan, nè viu ? 

— Mi no vói nè pan, nè yin, 

Sola ’na note dormir con ti. 

— Oh bricon de pelegrin 
Xela questa la carità? 

E1 mio sior pare ga sete forche, 

Su la più. alta te farò andar — 
— Ma se fusse ’l tuo Bernardo, 
No lo faresti minga impicar ? — 

— Se 1 fusse el mio Bernardo, 
Qualche segno ’l m’avarìa dà. — 
— Tira fora quela man bianca, 
Quelo è l’anelo che t’ò sposà. — 

— 0 sior pare, o siora mare, 

’L xè Bernardo che m'à sposà. 
’Mpizzè subito quel bel fogo, 

Che Bernard) se voi scaldar. 

Tira fora el cavai turco, 

Chè Bernardo voi cavalcar; 

Metè suzo i ninzioi bianchi, 

Chè Bernardo voi riposar. — 

0 Bernardo, bel Bernardo _ 

Da le nove consolazion.! 



'P 

8 . 

La sposa colta in fallo. 

- Cossa feu ne l’ orto, 

brum, bruna, Mariù ? — 

• So stada ne l’ orto a prender salata, 
mio caro mari. — 

■ Chi xè sta quel che ve l’à dimaudada, 
brum, brum, Mariù ? — 

La mia compagna me 1’ à dimandada, 
mio caro mari. — 

Dunque le done le porta ’l capelo, 
brum, brum, Mariù ? — 

Giera la cufia tirata a cordelo, 
mio caro mari. — ’ 

Dunque le done le porta i mustaci, 
brum, brum, Mariù? — 

Gieia le more che avea mangiate, 
mio caro mari. — ' 

Dunque le done le porta i bragoni, 
brum, brum, Mariù? — 

Giera le cotole tirae a la turca, 
mio caro mari. — 

Dunque le done le porta i stivali 
brum, brum, Mariù ? 

Giera le scarpe tirate a cordelo, 
mio caro mari. — ‘ 

Dunque te vogio tagiare la testa, 

brum, brum, Mariù? — 

Chi sarà che te farà la manestra, 
mio caro mari ? — 

— Un altra dona più bela e più onesta, 

bruna, brum, Mariù. — 

— Me buto in zenocio e domando perdon, 

mio caro mari. — 

— Levita su, che ti xè perdonada, 

brum, brum, Mariù. — 


9. 

Il Prigioniero. 

■— Prigionier, bel prigionier, 
Cosa gastu nel tuo pensier, 
Che no me dai risposta ? — 

— Che risposta voleu da me ? 

Xè set’ ani che so in caste], 

E nissun vien a trovarme. 
Quando ldio ghe spirarà, 

La mia marna veguarà, 

La vegnarà, trovarme. 

Quel bricon de mio fratei, 

Xè set’ ani che so in caste!, 

No ’l me vien trovarne, 
^ircondin, bel ^ircondin, 

Portè del pan, portè del viu, 
Porte de l’aquavita: 

Questa xè la colassion 
Che fa i briganti a la pregion, 
Co’ xe meza matina, — 

10 . 

Il Condannato a vita. 

Mi giera al banco — che lavorava, 
Gnente pensava — de la prigion. 

M’ à sopragiunto — la sbirarìa, 

Me mena via — senza ragion. 

E giera trato — gnente pensava, 

X'e quà ’l sergente — co ’l pircondin; 

E lu me dise : — fa presto, vestite 
E vien con mi — bel prigionier. 

E lu ’l me mete — le manissete, 

Le cadenete — m’ à incadenà. 

E1 me conduse — su quela stanza, 

Dov’ era solito — a esaminar. 

In te la prima — interogazione, 

Che Tatiiario — m’à fato a mi. 

M’ à dimandato — nome e cognome, 

E da che patria — che vegno mi. 

Mi son quà pronto — e so rispondergli, 
So quà par dirgli — la verità; 

E lo mio nome — co ’l mio cognome: 
Ferdinandeto — Garofolin. 

Ne la seconda — interogazione, 

Che 1’ atuario — m’ à fato a mi, 

M’ à dimandato — se 1’ altra sera 
So stato a cena — con altri tre. 

Mi son quà pronto — e so rispondergli : 

, So quà per dirghe — la verità. 

No basta cena — so sta anc a pranzo, 
Gerì de giorno — con altri tre. 

Go mandà dire — a la mia marna, 
Che la me vegna — a ritrovar ; 

Che la me porta — de l’ aqua vita, 
Galera in vita — so condank. 

Go maudk dire — a la mia morosa, 
Povara tosa ! — me vegna trovar ; 

Che la me porta — dei bei zechini, 
Chè za i mii ani — li tasso quà. 

Go manda dire — ai miei compagni, 
Staga lontani — dalla prigion. 

Chè la giustizia — xè rigorosa : 

La ve condana — senza ragion. 


11 . 

Il Condannato a morte. 

Son partito da Ancona 
Per vegnir ne la Romagna: 

La condana è pronunziada, 

À la morte go da andar. 

Se a la morte me ne vago, 

Me ne vago inofentemente : 
Cossa dirà tuta la zente, 

De sta barbara crudeltà? 

Eco, io vedo un capuano, 

Co la barba da Francescano, 

Co la stola e ’l Cristo in mano, 
Figlio, el dise, te vói salvar. 

12 . 

Proprietari e Coltivatori. 

— Tre ore avanti dì, 

Tre ore avanti dì, 

Scuminzia la giornada. — 

— Vilan, va via co i bò, 

Vilan va via co i bò : 

Va a lavorar la tera. 

Lavorila pur ben, 

Lavorila. pur ben : 

Che te darò la paga. 

— La paga del vilan, 

La paga del vilan : 

Tre caran tani al giorno. 

Set’ ani che lavoro, 

Set’ ani che lavoro : 

N ò mai tira la paga. 

— Va a lavorar, vilan, 

Va a lavorar, vilan : 

Va a lavorar la tera. 

La paga te darò, 

La paga te darò : 

Co ’l trezzo del balcon. — 


Venezia, 1S7?. _ Tip. Fontana-Ottolini. 



PUNTATA X. 


CENT. 30 


CANTI 

POPOLARI VENEZIANI 

RACCOLTI DA 

D. Ci. BERTONI 


1 . 


No posso più cantar che son sfredio, 
Portè da bever e sarò guano ; 

No posso più cantar ch’el fiù me manca, 
Portè da bever, se volò che canta; 

Portè da bever, portè de quel puro, 

De quela bota che gh’è rente al muro ; 
Porte da bever, portè de quel bianco, 

De quela bota che s’ciarisse el canto. 

2 . 

Tirite via de là, bruta carogna, 

Co’l mio canto te vogio far vergogna ; 
Tirite via de là eo'l tuo cantare, 

Co’l mio canto te vogio far restare; 

Te vogio far restare in ferto modo, 
Impegolarle el c... e darte fogo; 

Te vogio far restare in certe bande, 
Impegolarle el c... e farte pianze ; 

Te vogio far restare in jerto segno. 
Impegolale el c...: adesso vegno. 

3 . 

E1 mio moroso m’à dito che canta, 

E mi per contentarlo vói cantare; 

E1 gà un anelo co la pierà bianca, 
Quando che canto el me lo voi donare. 

4 . 

Beiina sei, e ’l <?iel te benedissa, 

Che in dove che ti passi l’erba nasse! 
Dove ti passi ti Terba ghe nasse, 

Co’ xe la primavera gho fiorisse. 

5 . 

E chi savia quel can che no te amasse, 
Yedar a bagolar quei bei oceti? 

Do pomi sparpagnai per le ganasse : 

E cni sarta quel can che no te amasse ? 

6 . 

Va là, va là che te lo vogio dir, 

Ti ga do oceti che me fa morir; 

Ti ga un naseto che me par de 9 era: 

Ti à fato inamorar chi no ghe giera. 

7 . 

Tonina bela ga do oci mori, 

La par sorela ael pomo ingranà! 

E de quel pomo go magnà do grani: 

E Toni belo sarà in tanti afani !* 

8 . 

E Rosa bela ga quel bel guardare, 

Tute le rose la le fa smarire ; 

L’aqua del mare la la fa secare, 

L’amor de quel bel viso fa languire. 

9 . 

' Gegia bela ga quela bela eoa, 

Se la la impianta in tera nasse ua; 
Ghe nasse ua de quela mammina: 

E Gegia xè la stela de la matina. 

10 . 

Bela, co’ ti avara quatordes’ ani, 
Bela, co ti avarà i colori in viso, 

Bela co’ ti avarà la bionda drezza, 
Cara, ti trovarà chi te carezza. 

11 . 

Sia benedeta 1’ aria de la note, 

L’ è quela che mantien ste pute bele ; 
E benedeta 1’ aria de la matina, 


12 . 

Sia benedeto quel che passa adesso, 
Fusselo in calesela del mio leto I 
Sia benedeta quela bela fazzada, 

Che gera morta e xè risussitada. 

13 . 

Mi passo per de quà, passo cantando, 
Trovo ’na vecia imputanada in fango : 
Ghe dago ’na man, la tiro ala suta, 
Credendo che la fusse ’na bela puta; 
Invesse la giera ’na bruta veciata : 

Ghe dago ’na peada e la buto in aqua. 

14 . 

Bela, te voi depenzer su d’un quadro, 
E1 dì de l’Assenza te v6i metar fora ; 
Tuti i dirà : la gran bela signora, 

Che de l’Assenza se fà metar fora ! 

15 . 

• 

A Sant/ Alvise gh’è tre bele pute : 

La Cencia bela la megio de tute, 

E Rosa bela xe la so compagna, 

E Serafina ghe fa da rufiana ; 

Gnanca Marieta no xe minga manco, 
Menega bela porta via lo vanto; • 
Madalena bela de la nobil fiera. 

Quel moro belo spiega la bandiera; 

E1 spiega la bandiera coi tre colori : 
La mora bela gà el bocliè de fiori. 

- 16 . 

La mia morosa xè de quele bele, 

Co l’aqua calda la lava le scuòle ; 

Co l’aqua calda la lava le scuòle : 

La mia morosa xò de quele bele. 

17 . 

Cossa m’importa a mi se no so bela. 
Che go l’amante mio che fa ’1 pitore ? 
El me depenzeràr come una stela : 

Cossa m’importa a mi se no so bela ? 

18 . 

Anzola bela, Anzola rizota. 

Su la to porta gh’è pomi e naranze ; 
Pomi, naranze, sucaro e canela, 

Per indolfirte la to boca bela. 

19 . 

Adesso per de quà passa la bela, 

E co do man de rizi imbovolai : 

Sti rizi imbovolai i meteremo a soma. 
La bela de Santa Marta à la corona. 

Sia benecleto el sol col leva a basso: 
Più ebe el se alza, più lu’l dà splendore 
Xè come’na putela co la nasse : 

Più che la cresce, più la fa l’amore. 

21 . 

Chi x'e quel giovenin cussi garbato 
.Che per n’à pula xè deventà mato ? 

Quel giovinin cussi garbato e belo, 

Che per ’na puta ’l ga trà via el capelo? 

22 . 

Le rose le inamora tanta gente. 

Per ti mia bela, s’à secà le piante; 

Ti gà secà le piante a anca el fiore : 

Per ti mia bela, s’à secà l’amore. 

23 . 

Vedo la luna e no la vedo tuta, 

Vedo la marna e no vedo la puta; 

Mi co la marna no go da che fare, 

Ma co la puta me convien parlare. 

24 . 

Mi togo la partenza e vago a leto, 
Recordite, ben mio, quel che t’ò dito ; 
Ricordite, ben mio, quel che t’ò dito : 
Invesse da serar, lassime averto. 

25 . 

Vago de note come va la luna, 

Vago de note per trovarmen’ una ; 

Vago de note, come va le stele, 

Vago de note per trovarne de bele. 

26 . 

Chi ghe darà de l’aqua e sta mia barca, 
Del valoroso Tento a ste mie vele ? 

Chi ghe darà conforto a sto mio cuore ? 
Momolo belo per segno d’amore ! 

27 . 

L’amor me fa portar le calze mole, 

E tuto el mio vestire el m’à insestato; 
Gaveva ’na morosa a le Vignole, 

La me voleva un ben desvisserato. 

28 . 

Co’ passo per de quà vedo quel viso. 
Vedo quela finestra che me acora; 

E drento ghe xè el fior del paradiso : 
Spedo de l’amor mio, butite fora! 

Butite fora per segno de amore, 

Tu sei la mandolina inzucherata ; 

Tu sei la mandolina del mio cuore: 

Butite fora per segno de amore. 

29 . 

Bona sera ! Ve la dago de fora, 

Perchè de drento no posso vegnire , 

Ve dò la boua sera a star de fora. 

Chi voi parlar con mi, adesso xè l’ora. 

30 . 

Chi voi vedar do cuori adolorà, 

Vegna da mi e da l’amante mio, 

Che tuti do se l’avemo robà: 

Chi voi vedar do cuori adolorà. 

31 . 

Questa è la sera de le serenae, 

Overossìa de le cortelae ; 

Le Cortelae se le buta a tera: 

Le serenae per ti, cara mia bela. 

Vogime ben, che sarò sempre tua, 

In siu che durerà le stele in £ielo; 

In sin che durerà la marna tua : 
Vogime ben, che sarò sempre tua. 

33. 

Me buto sul balcon, vedo che piove, 
Vedo l’amante mio che va a Fusina : 
0 piova piova, ti me stà nel cuore, 

Ti bagni la gabana del mio amore -, 

0 piova piova, ti me stà nel sen, 

Ti bagni la gabana del mio ben ; 

0 piova piova, ti me stà nel peto. 

Ti bagni la gabana del mio Bepo. 

34 

Vedo la luna e no la vedo tuti, 
Vedo la marni e no vedo li puta; 
Vedo la marna che fila botnbaso, 

Vedo la puta che me buta un baso ; 

E de la marna no so cossa fare, 

Ma co la puta me convien parlare. 

35. 

Varda che barca de soldai che passa 
L’è tuta gioventù che va a la guera ; 
Mi pagarave mezj del mio sangue 
Che Toni belo no tocasse arme ; 

Mi pagarave meza de sta tera, 

Chè Toni belo no andasse a la guera. 

36. 

Amore, amore le xe tute more, 

E quele del morer le xe magiore ; 

Le xe magiore perchè le se magna ; 
Le se destaca da la bela rama. 

37 . 

* 

A Sant’ Alvise no se poi entrare, 

Gh’è fabricato nn albaro d’amore; 

Fogia per fogia ghe xè el so ritrato, 

La Nina bela col so Bepi in brazo. * 

38 . 

Varda che bel seren co quante stele, 
Che bela note da robar putele ! 

Ma questi no se ciama minga ladri, 

Se ciama giovenoti inamorati. 

39 . 

Se ti savessi quanto ben te vogio, 
Averte donà un baso in quel bel viso ! 
Co’ mi te vedo, me vien 1’ aqua in boca; 
Me par che se me verza el paradiso. 

40 . 

A Cioza a Cioza me ne vogio andare, 
Tocarghe le manine a la Vissenza; 

Ma te lo giuro da vero compare, 

Se vado a Cioza ghe le vói tocare. 

41 . 

M’ è stato regalato un bel diamante, 
Lo porto in peto e maina no sa gnente ; 
/ Lo porto in peto e marna no sa goente, 
Che per amante tegno un cavalcante. 

42 . 

El mio moroso vien da Montebelo, 

Lu xè mato e mi go perso el yenelo ; 
Elo xè mato per menarme via, 

E mi, da baronsela, ghe andarla. 

43 . 

E1 mio moroso, chi èlo e chi non èlo, 
Le ciave del mio cuor el lo ga elo ; 

Le ciave del mio cuor, se verze e sera: 
Femo pase el mio ben e non più guera. ‘ 

44 . 

Anzola bela, mio fratei te vole. 

Un de sti dì ti sarà mia cugnada, 

Ti sarà mia cugnada piasendo a Idio : 

Ti sarà molge del fratelo mio. 

45 . 

Questa è la sera che te parlo s’cieto, 
Vu tropa libertà, caro, me devi; 

Co’ me vardevi co quel perto oceto, 
Vogia de maridar no ghe n’ avevi. 

m. 

No vedo T ora che vegna l’ inverno, 
Per velar la mia Nina a tremolare ; 

No vedo 1’ ora che vegna bonassa. 

Per far la pase co la mia ragazza. 

47 . 

E cossa gogio fato a i oci vostri, 

Che me vardè co tanto de disdegno? 

No so se vegna dai parenti vostri, 

0 se vegna da mi ehe no so degno. 

48 . 

Xè tanto tempo che camino al suto, 
No vedo l’ora che una volto piova-, 

Che a far 1’ amor so deventà destruto : 
Pecati veci, penitenza nova. 

49 . 

Moroso belo, ti m’ à rovinato, 

Ti m’à tagià le vene co ’1 cortelo; 

E1 sangue me vegnìa come una roca: 
Quatro vilote a la mala Ciozota. 

50 . 

Ecolo là, quel spirito maligno, 

Che l’ à giura co mi no ’1 voi parlare ; 

E se no 4 voi parlar, ch’el fassa quelo, 
Ma gnanca mi parlari» più con elo. 

51 . 

Me buto sol balcon e vedo Bressa, 
Vedo la casa in dove so promessa; 

Vedo la casa e no vedo quel muso: 

In dove so promessa i me ga suso. 

52 . . 

Anema mia de zucaro impastata, 

Tuta de oro e de la camamila ! 

E de la camamila se fa l’ogio: 

Più mal che ti me voi, più ben te vogio. 

53 . 

Co’ passo per de quà el cuor me dole, 
La puta me voi beD, e i suoi no vole ; 

I suoi no vole, i miei no xè contenti, 
Cussi se fa l’amor segretamente; 
Segretamente no lo se poi fare. 

Chi voi la puta la fa dimandare ; 

La fassa dimandar per cortesia : 

Chi voi la puta se la porta via. 

54 . 

Bepi, te vogio ben ; Toni, te amo; 

Bepi, te tegno serato nel peto ; 

Toni, la noto t’insogno e te ciamo ; 

Bepi, te vogio ben; Toni, te amo. 

55 . 

Ma, Nina bela, el tuo cuore se stende. 
De tanti amanti no ti sa a chi tendo; 
Tendighe a uno e no tendarghe a tanti ; 
Tendighe a Toni che s’à. fato avanti. 

56 . 

Gegia belìi co’ te vedarò i an'ei, 

Alora podarò dir che ti è novizza ; 

E co’ te vedarò la vera d’ oro, 

Alora mi dirò che per ti moro. 

57 . 

Ancùo xè sabo santo benedeto, 

Doman xè festa, che speto ’l mio Bepo ; 
Ancùo xè sabo che se sfrega el rame, 
Doman xè festa che speto ’l mio Nane. 

58 . 

Quando me penso che no go danaro, 
Togo tabaco e me ralegro el cuore ; 
Quando me penso de le tue ma ... , 
Tuto ’l mio sangue me và in sansarele. 

59 . 

El mio moroso xè da San Donà, 

Ciapa le cape tonde, longhe, a deo ; 

’L ga un gabanelo tuto taconà, 

Del milefinquefento: orate pr’ eo. 

60 . 

El mio moroso xe da Carpenèo, 

Dove che nasse le gaiine sote, 

Dove le quagie le fa marameo: 

El mio moroso xe da Carpeneo. 

61 . 

— Ma chi xe quela che se fa novizza? — 

— La mora bela che parecia el leto. — 

— Voria sapere chi glie dorme drento? — 

— L’è Toni belo co ’l so cuor contento. — 

— Yoria sapere chi ghe dorme suso? — 

— La Nina bela col so porco muso. — 

62 . 

Giudita bela ga le gambe seche, 

Le tortorele ga magna la polpa ; 

Le ga magna la polpa in sin a 1’ osso : 

E Piero belo gh’à fato de ocio. 

63 . 

Cossa m’ importa a mi s’ el fior xè caro. 
Che go 1’ amante mio che fa T fornaro? 

El me ne donarà de bel un staro: 

Cossa m’importa a mi s’ el fior xfe caro ? 

64 . 

Su quel balcon ghe xe 'na bela stanga, 

E Bepi belo ga ’na bela gamba; 

El ga una bela gamba o un bel zenocio, 

A Bepi belo ghe voi far de ocio. 

65 . 

Oh Dio del §iel, potesse penetrare 
In dove el moro mio se trova adesso ! 

El se ritrova in mezo ai do castei, 

Dove tira la trata i Buranei. 

66 . 

E mi no stame amar sta setimana, 

Che un dì de l’altra me ne vado via; - 
E me ne vado dal papà e la marna ! 

E mi no stame amar, sta setimana. 

67 . 


S’ à despartì la barca da la riva, 

S’ à despartì la mia consolazione ; 

S’ à despartido senza dirme gnente, 

Con (lindo : sangue mio, stà aleglamente! 

63 . 

E se podesse atrabocar i denti, 

Vegnirte arente e tocarte ’na mano ; 

No savaria se gh’è pezo tormento, 

Volerse ben e starsene lontano. 

69 . 

Xè tanto tempo che desiderava 
D’ aver la tua am^izia, aneina mia ! 

Adesso che 1’ ò avua, mi te ringrazio : 
Contenta un altro cuor, che ’l mio xè sazio. 

70 . ' . 

Ti credi che ghe pensa mi do ti, 

De ste parole cne ti à dito adesso? 

Quele parole le go messe a segno : 

So povareta si, ma no me degno. 

71 . 

So ti savessi quanto ben te vogio, 

Te voria veder rosegà dai cani; 

Te voria vede arente d’ un careto, 

E1 capuzin davanti, el bogia drento. 

72 . 

— Oh cara marna dame un fazoleto 
Che vaga a pianzer el mio bel Carleto 1 — 
— Oh cara ha, cossa dirà la gente, 

D’ andar a pianser chi no te xo gnente ? — 

73 . 

Quatordese morosi mi go vudo, 

Adesso penso a star da maridare; 

E Toni belo 1’ è sta el primo amore, 

E1 m’ ii saltato per robarme el cuore. 

74 . 

Marieta bela, vogio far fortuna, 

Andar dove eh’ el Turco ga la cuna ; 
Andar e lavorar fin a crepare. 

Per po vegnirte, mia bela, a sposare. 

75 . 

.Moroso belo, le me xè stilae, 

Quando che i putì in cuna i siga marna ; 
Chi voi le tete e chi voi le panae : 
Moroso belo, le me xè stilae. 

76 . 

Quando sarà quel dì, cara Colona, 

Che a la tua marna ghe dirò madona, - 
Al to papà mi ghe dirò missier, 

E a ti, careta, te dirò mugier? 

77 . 

So maridata e no so maridata, 

Porto la vera per segno di dona. 

La mare de mia mare xè mia nona, 

E quela del mio ben xè mia madona. 

78 . 

— Me vogio maridar co quatro vece, 

E tute quatro le vói contentare ; 

E co la prima vogio far un pato, 

Dormir con eia e mai no la locare ; 

De la seconda voi far un barato, 

Far tanta carne per sto carnovale ; 

E de la terza vogio far un zogo, 

Metarla s’ un baril e darghe fogo ; 

E de la quarta tante bastonae: 

Coparle tute ste vecie rapae. — 

— Dopo che ave copi tute ste vecie, < 

Ma cossa volèu far de tanta pele ? — - 

— Faremo de le corde da vlolin. 

Per darghe spasso a ste ragazze bele. — 

79 . 

— Contèmela contèmela, sposete : 

Come gavìu passà la prima note ? 

— La go passada trista e dolorosa, 

Dormir co un omo, che no gera usa ! 

80 . 

La vedovela, quando la xè sola, 

La pianze el morto e ’l vivo la consola ; 

La pianze el morto perchè el ghe rincresce, 

La ride al vivo che ghe fa carezze. 

81 . 

No vogio maridar ’na vedovela, 

Perchè la porta 1' abito da morto ; 

Ma vogio solo amar Teresa bela, 

Che la xè quela che me dà conforto. 

82 . 

Ortolanela, no tor un furlan, 

Chè ’l te farà lorar la campagnola; 

El te farà tirar la sapa un'an : 

Ortolanela, no tor un furlan. 

83 . 

Mia siora mare m’à manda a tor l’ogio, 

Go roto el vaso e go perso i quatrini ; 

So andato a casa in Cuna certa ora, 

Me n’ù dato tante e me le sento ancora* 
0 cara marna, no me de più bote, 
Deme da cena e da dormir sta note ; 

Ma no me dè nè bote, nè lasagne, 

Deme ’ua puta de quindese ani. 

De quindes’ani la xè massa fresca ; 

De ventinn: o siesta benedeta ! 

84 . 

Quanti ghe n’è che me protege male. 
Che i me vorave vedar a morire ! 

Che i me protegia quanto mal se vole. 
Che z ù no moro finche Dio no vole. 

85 . 

— Ma trate a la finestra, Colombina, 
Che so quel moliner de l’altra sera. — 
— 0 moliner de la bianca farina. 

Co i oci varda e co le man rampina ; 

0 moliner de la farina bianca, 

Co i oci varda e co la boca canta. — 

86 . 

Uno che xè fent’ani che xè morto, 
Zioba de sera a fato testamento ; 

A un suo nipote, per no farghe torto, 

E1 ga lassù pensieri più de cento; 

A so cugnada ’l ga lassù l’intrada, 
Siemile e cinquecento mia de strada; 

E a so mugier, in vita che la vive, 
Parona de vardar uno che scrive. 


Venezia, 1872. — Tip. Fontana-Ottolini. 


Digitized by Google 



PUNTATA XI. 


CENT. 30 


CANTI 

POPOLARI VENEZIANI 

RACCOLTI DA 

1>. e. ItCItVOM 


1 . , 

L’ onestà alla prova. 


— Bon di e bon giorno, o pare e mare, 
Bondì e bon giorno ve sia donò : 

La mia sorela dove l’andò? — 

— La tua sorela 1’ andò spaliera, 

L’ andò spaliera, 1’ andò a servir ; 

L’ andò a servir da un bel cavalier. — 

— Poco giudizio de pare è mare, 

Lassar ’na figlia cussi lontan ; 

Chè qualchedun la poi trapolar. — 

— La nostra figlia xè tropo scorta, 

E tropo scorta e la sa ben parlar ; 

No gh’ è nissun che la poi trapolar. - 

— Scometarìa 9 ento ducati, 

E n’ altri 9 ento seometarò : 

Se vado mi, Y intrapolarò. — 

— Bon dì e boa giorno, bela spaliera, 
Bon dì e bon giorno ve sia donò : 
Avèu bisogno d’ un cavalier ? — 

— Ma xè tant’aai che son spaliera, 

E no go avùo nissun cavalier; 

Questa xè roba da refudar. — 

— Go un bel capelo in la mia ^acocia, 
L’ andarla ben sul vostro testin ; 

0 bela figlia, se lo volò? — 

— Ma xè tant’ani che son spaliera, 
Capeli in testa n’ ò mai portò; 

Questa xè roba da refudar. — 

— Go un bel anelo ne la sacocia, 

L’ audarìa ben al vostro dein ; 

0 bela figlia, se lo volò? — 

— Ma xè tant’ani che son spaliera, 
Aneli in deo n’ ò mai portò ; 

Questa xè roba da refudar. — 

— Monta a cavalo, bela spaliera, 

Monta a cavalo, meti ’l capei; 

0 bela figlia, so ’l tuo fradel. — 

— No ave somegie de mio fradelo; 
Gav'e somegie de un traditor, 

Che sia vegnùo torme l’ onor. — 



2 . 

Rosettina. 

-Sta matina me son levata, 

Più a bonora che leva ’l sol; 
Me Bon trata a la finestra, 

E go visto ’l mio primo amor. 
E1 parlava co’ na ragazza : 

’Na ferita m’ à dà nel cuor 1 


Cara marna, lassò che 1* ama, 

Che l’ è sta ’l mio primo amor ; 
E se no volò che 1’ ama, 

Morirò dal gran dolor. 

VSi serarme in t’ un convento, 

’N’ ano intiero ghe starò : 

Vivarò co ’l cuor contento. 

La ghirlanda portarò. 

Cara marna, sarò ste porte, 

Che no vegna più nessun ; 

Parò finta d’essar morta. 

Farò pianzer qualchidun. 

Vói far fare ’na ghirlanda, 

Tut’ a rose damaschin; 

Vogio metarla da ’na banda. 

Fin che morta sarò mi. 

VSi far far ’na cassa fonda, 

Che ghe sterno d reato in tre : 

Lo mio padre, la mia madre, 
Lo mio amore in brazio a me. 

E nel fondo de sta cassa, 

Vói piantar un gran bel fior; 
E la sera l’ impianterò, 

La matina ’l sarà fiorì. 

Tuti quei che passerano, 

I dirà : che gran bel fior 1 
E1 xè ’l fior de Rosetina, 

Che xè morta per amor i 


3 . 

:La figlia snaturata. 

— Anzoleta, vien zò de sto baio, 
Che to pare xè per morir ! — 

— Se ’l xè morto, fèlo sepelir : 

Zò de sto baio no vogio vegnir. 
Sona, spineta; sona, violin: 

Zo de sto baio no vogio vegnir. 

— Anzoleta, vien zò de sto baio, 
Che to mare xè per morir. — 

— Se 1’ è morta, fèla sepelir : 

Zò de sto baio no vogio vegnir. 
Sona, spineta; sona, violin: 

Zò de sto baio no vogio vegnir. 

— Anzoleta, vien zò de sto baio, 
Chè’l to sposo xè per morir. — 

— Se.’l xè morto, no’l fè sepelir: 

Zò de sto baio mi vogio vegnir. 
Còtola negra me vogio far far; 

S tralassa, spineta, no vói più baiar; 
Stralassa, spineta; stralassa, violin: 
Zò de sto baio mi vogio vegnir. — 


■ 4 . 

Il figlio del Re d’ Inghilterra. 

— Ma dime, o buon tambur, 

Donime a mi quel fior ! — 

Araus, araus e ratepatatraus. 

— Mi sì che t’ el darìa, 

Se ti me voi per sposo.— 

Araus, araus e ratepatatraus. 

— Mi sì che te vorìa; 

Dimandighe a mio padre. — 

Araus, araus e ratepatatraus. 

— Ma dime, o buon signor, 

Me dèu la vostra figlia? — 

Araus, araus e ratepatatraus. 

— Ma dime, o buon tambur, 

Dime, chi xè tuo padre ? — 

Araus, araus e ratepatatraus, 

— Ma lo mio padre ’l xè, 

’L xè ’l Re ae 1* Inghilterra. — 

Araus, araus e ratepatatraus. 

Ma dime, o buon tambur, 

Dime, chi xè tua madre ? — 

Araus , araus e ratepatatraus. 

• Ma la mia madre xè, 

Regina xè de Spagna. — 

Araus , araus e ratepatatraus . 

- Ma dime, o buon tambur, 

Dime; le tue richezze? — 

Araus, araus e ratepatatraus. 

- Le mie richezze xè : 

La cassa e le bachete. — 

Araus, araus e ratepatatraus. 

- Dunque contento son, 

Darte la figlia mia. — 

Araus, araus e ratepatatraus. 


5 . 

La Guerriera. 

— Parchè pianzèu, Bepin ? 

Parche pianzèu mai, vu? 

Pianzèu per andar a la guera f — 
Andari» mi per vu. 

Me cavarè le cotole, 

Me metarò i bragon; 

E no avarò paura 
Dei tiri de canon. 

E montarò a cavalo, 

Vestita da dragon ; 

E no avarò paura 
Dei tiri de canon. 

E andarò in Piamonte, 

Col mio tamburo in mau, 
Sonando la marciata 
A uso de Milan. — 

So pare su la porta, 

So mare sul balcon, 

A veder la sua figlia 
In mezo al bataglion. 


6 . 

La Monachella! 

— Patron, sior osto, patroni tutì ! 

No vói da bever, nè da magnar, 

Ma solo un leto da riposar. 

Savèu, sior osto, cosa' ò da dir ? 

Soleta in leto no vói dormir. — 

— Ma ve darò la moglie mia ! — 

— Gò fato un voto e lo vói eseguir: 
Co done maridae no vói dormir. — 

— Ma ve darò la figlia mia ! 

0 Margarita, Margaritela, * 

Vusto dormir co la munissela? — 

— Mi sì, sior pare ; 1' ubidirò : 

Co la munissela mi dormirò. — 

— 0 Margarita, Margaritela, 


“7 

Impizza la lume a la munissela. — 

Nel despogiarse la munissela, 

Le pistolete gbe andò per ter a. 

— 0 Margarita, Mavgaritela, 

Coss’ è stà quelo ch’è andà per tera? — 

— L’ è stà 1’ ufizio de munissela, 

Che in despogiarse gbe andò per tera. — 
Co’ xe la meza note, 

Margaritela ghe ciapa mal, 

E munissela ghe dà ’1 cordial. 

Co’ xè sul far del giorno, 

La munissela se leva sii : 

— E vu, missier, prendete la cuna ; 

E vu, madona, l’ infassarete ; 

E vu, cugnada, lo scazzare te; 
Margaritela darà le tete. — 

E cussi fano i ostinati, 

Che no i voi dar i destinati. 


7. 

Padre Scarpazza. 

Un giorno andando — padre Scarpazza 
Adimandando — la carità, 

Bate la porta. — Dona Francesca, 
Ch’è a la finestra, — dise: chi xèf 
— La caritate, — povaro frate ! — 

E per piotate — la dimandò. 

— Se la farete, — merito avrete; 
Merito avrete — col Superior. — 

— Intrate, padre, — ne la mia stanza; 
A piena panza — vu magnarè 

Del pan, del vin, — de lo parsuto; 

Farò de tuto, — purché raaguè. — 

— Ma mi no vogio — pan, nè parsuto. 
Solo quel fruto, — zà m’ inteudè ! 

Moleve ’l busto, — signora mia, 

In cortesia, — per un tantin. — 

— Andò in malora — frate bricone, 
Scaltro e saltrone — andò via de quà! 

Andò in deserto — entro i boseheti, 

Co i oseleti — a parlar cussi ! 

Andò in le selve — a prendar moglie ! — 
Presto ’l se toglie — presto non v* è. 


8 . 

Fanfornica. 

— Fanfornica, Fanfornica ! — 

— Cossa vuoi da Fanfornica? — 

— Gh*è ’na povara vedovela, 

Che se voi aconfessar. — 

— Vedovela ? mandela via ! 

No la vogio confessar. — 

— Fanfornica, Fanfornica! — 

— Cossa vuoi da Fanfornica! — 

— Gh’ è ’na povara maritata, 

Che se voi aconfessar. — 

— Maritata ? mandala via I 
No la vogio confessar. — 

— Fanfornica, Fanfornica! — 

— Cossa vuoi da Fanfornica? — 

— Gh’ è ’na povara verginela, 

Che se voi confessar. — 

— Yerginela ?... bagatela ! 

Sì; la vogio confessar. — 

Quanto tempo xestu stata. 

Che no ti xò ^confessata ? — 

— Sarà quindese o vinti dì. — 

— Da quel tempo fin adesso, 

Dime i pecati che ti à comesso. — 
— - Padre mio ! ò batuto el gato 
Per un falò eh’ el m’ à fato : 

El m’ à roto ’n orjnal ! — 

— Figlia mia, xè poco. mal. 

E per segno de sudizione, 

Prendi e bazia sto cordone; 

Prendi e bazia sto cordone 
Che te dò l’ assoluzione. — 

— Padre, sì, lo baziaria, 

Ma go paura de marna mia. — 
Dime in dove stai de casa. — 

— A san Luca, in Salizada. — 

— Dime el numero de la porta. — 

— Cinquecento e tanti importa. — 

— * Dime 1 ’ ora eh’ b da vegnir. — 
Su ’l più belo del dormir. — 

— Dime chi ne farà la scorta. — 
Mia sorela su la porta. — 

— Va; ch’el 9'iel te benedissal — 
— Benedeto Fanfornica! — 


Il Padre Capuccino. 

— 0 padre caputiti, 

Fermève qua ’n tantin, 

Chè go ’na figlia bela. 

Che la xè per morir. — 

— Se la xè per morir, 
Bisogna confessarla. — 

— Xè quà lo confessor, 

0 mia figliola cara. — 

— Sarò porte e balconi, 

A 9ÌÒ che nissun senta ; 

A 9ÌÒ che nissun senta 
La nostra confession. 

Quanti pecati avèu ? — 

— Mi ghe n’ ò fati do, 

Mi ghe n’b fati tre, 

E ’l quarto sarè vu. — 

La confession xè fata, 

E 1 frate xè andà via, 

La figlia leva suzo : 

— 0 marna, son guarìa ! — 

Sia benedeto el frate, 

L’ autorità eh’ el porta ! 

Se no giera quel frate, 
Mia figlia sana morta. — 
In cao ai nove mesi, 

Xè nato un bel bambin : 
El somegiava tuto 
ÀI padre capussin. 


10 . 

Fra’ Fabio. 

Fra’ Fabio fa pazzie 
Per una ferta dona 
Onesta savia e bona, 

Che zà tuti lo sà. 

El se produse in casa. 

Come che fà sti frati, 

Da povari insensati, 
Dimandando la carità. 

Vien a casa el marìo, 

El lo trova su le scale; 

El lo conduse in cale : 

— Brieon de un fratacion ! 

Ma vardè ben ste porte, 

Sior frate fiol d’ un can ; 
Co la corona in man 
Sie stanzie refitè. — 


Il Marinaio 


Un mariner el và per mare, 

E1 và per mare de bel seren, 

Per ritrovare ’l suo amato ben. 

— E cossa miri bel mariner ? — 

— Zogia mia, miro la vostra figlia, 
• Cbè per amore la vói sposar. — 

— Ma mi sì che te la darìa, 

Basta che giuri la fedeltà: 

Star set’ ani senza la tocar. — 

— Porte del pan e del salame, 

Porte del vin in quantità : 

Lo mariner lo pagherà. — 

E co’ i xè stati bene sposati, 

Su per un brazo se la ciapò; 

Nel bastimento se la portò. 

E co’ i xe stati nel bastimento, 

I marineri spiegò le vele, 

E in alto mare lu se ne andò. 

E co’ i xè stati in alto mare, 

El bastimento a pico andò: 

La bela giovene la se negò. 

— Gnanca se campo siemila ani. 

La bela vita del mariner, 

Nò più mai done no vói sposar. — 
E la sua marna che la piangeva, 

La piangeva da disperò : 

Aver ’na figlia che s 1 à nega ! 

12 . 

Il Piccolo Maggiore. 

’Na volta giera un picolo magiore, 

Ch’el dixe : cossa faremo per mangiare? 

Se uniremo tuti de buon cuore, 

A la lontana nu anderemo a stare. 

E da un boscheto de tute le ore, 

Che molta zente se vedrà a passare, 

A tuti che di quà via passerano : 

— Per forza o per amor ghe ne vogliamo . — 
In cao sie mesi se vien ricordare, 

De la sua marna che mai no riposa ; 

E se spartì la roba giustamente, 

E verso casa sua lu se la porta. * 

— 0 caro figlio, siestu ben venuto, 

E siestu mile volte ritornato! 

Xè tanto tempo che no t’ò veduto : 

Dime, per cortesia, dov’estu stato ? — 

— A guadagnar de 1 ’ oro mi so stato, 
Portarte de l’arzento son venuto; 

E prega el 9Ì0I che vegna a salvamento, 
Che bezi e oro, vói portarte, e arzento. — 

— I to compagni t’à volesto bene, 

Ma tauta roba no i te l’h donata; 

E questo te le digo, caro fio, 

Perchè ti vivi col timor de Dio. — 

El figlio senza altro replicare, 

Ciapa el baston ch’era da drìo la porta. 

Scommzia a bastonar questa sua madre. 
Con dindo : veda striga, tazi e ascolta : 

— Con questo legno mi te vdi copare, 

Basta che ti rispondi un’altra volta ; 

E te lo giuro in t’una copia poi, 

Assiò che tendi a fare i fati tuoi. — 

La madre che se vede a bastonare 
Da un so tigliol che ghe portava amore, 
La va fora de casa adolorata, 

A ritrovarse un padre confessore. 

— 0 padre mio, so molto adolorata: 

Un mio figliol che me portava amore, 

L’è sta cussi crudel, cussi spietato, 

Co le so proprie man ’l m’à bastonato. — 

— 0 cara, cossa me vegniu contare? 

Da un vostro figlio ve fè bastonare ? 

Ma no ve indubitè: vanti ch’el mora, 
Qualche castigo Idio gà da mandare. 

E le orazioni mi le tegno scrite, 

In.t’ una copia ve le vói donare ; 

E zà che son da la compassion mosso, 
Ciapè sta carta e cuslghela adosso. — 

— Cara madre, vegnìme a despogiare, 

Gò tanta vogia de andar a dormire. — 

E mentre ’l zovenin lo despogiava, 

Cuse la carta ch’el padre ghe dava. 

Uo’ xe la meza note nel tardare, 

Geròlimo per nome fu chiamato : 

— Vieni da basso, caro ’l mio compagno, 
Chèandemo a fare un grosso e bon guadagno. 

— Ei zoveneto presto lu ’l se veste. 

Co quele arme che fassea ciarore; 

E1 va da basso per aprir la porta, 
Quelo de fora scomenzia a scampare. 

— Ma cossa gastu che ti scampi via? — 
— Ti gà le arme che me fa tremare ; 
Càvite quela che x'e più potente, 

Che no te posso più veguir d’arente. — 

— Pardon domando, o cara marna mia, 
Pardon domando se v’ ò fato torto ; 

Che dal spavento più parlar no posso: 
Pisi me, in cortesia, quel che go sdosso. • 

— 0 caro figlio, za che ti sa lezar, 

Ciapa sta carta, ti la lezerù ; 

E co i -oci tuoi la lezerai, 

E co la mente tua la penserai. 

Se no ghe giera quel santo romito 
Che me donasse quel biglieto scrito. 

Per ’na eternità ti gieri danato : 

Cussi, spero, ti vadi in fiel beato. — 

0 padri e madri, chi à fioi pissinini, 

No ghe stè dare la maledizione; 

Deghe dei boni esempi e assae dotrine, 
E co’ i biastema, dopare ’1 bastone. 


Venezia, 1872. — Tip. Fontana-Ottolini. 

Martino e Marianna. 

— Dov’estu stà, Martin ? 

Corpo de mi, dov’estu stà, 

Sangue de mi, dov’estu stà? — 

— So stà in Bresil, Mariana ; 

Corpo de mi, so stà in Bresil, 
Sangue de mi, so stà in Bresil: 
So stà in Bresil, Mariana. — 

— Coss’astu portà, Martin ? 

Corpo de mi, coss’astu portà, 
Sangue de mi, coss’astu portà? — 

— Un bel capei, Mariana; 

Corpo de mi, l’è un bel capei, 
Sangue de mi, l’è un bel capei : 
L’è un bel capei, Mariana. — 

— Coss’astu dà, Martin ? 

Corpo de mi, coss’astu dà. 

Sangue de mi, coss’astu dà? — 

— Tre lire e un traro, Mariana ; 
Corpo de mi, tre lire e un traro. 
Sangue de mi, tre lire e un traro 
Tre lire e un traro, Mariana! — 

— Dov’estu stà, Martin? 

Corpo de mi, dov’estu stà, 

Sangue de mi, dov’estu stà? — 

— So stà al marcà, Mariana ; 

Corpo de mi, so stà al marcà, 
Sangue de mi, so stà al marcà : 

So stà al marcà, Mariana. — 

— Coss’astu portà, Martin? 

Corpo de mi, coss’astu portà, 
Sangue de mi, coss’astu portà? — 

— Un bel paltò, Mariana ; 

Corpo de mi, l’è un bel paltò, 
Sangue de mi l’è un bel paltò : 
L’è un bel paltò, Mariana ! — 

— Coss’astu dà, Martin ? 

Corpo de mi, coss’astu dà, 

Sangue de mi, coss’astu dà ? — 

— Tre lire e un traro, Mariana ; 
Corpo de mi, tre lire o un traro ; 
Sangue de mi, tre lire e un traro 
Tre lire e un traro, Mariana ! — 

2 . 

La bella Pasqualina. 

Vardè la bela, — la Pasqualina, 

Co* la camina — che bel sestin ! 

E po varde'la — co’ la và a messa. 
Cussi ben messa, — se la par bon. 

E po’ la monta — su per i banchi, 

£iò tuti quanti — la possa Tardar; 

La ga ’na vita — tanto ben fata. 

Che su i confini — no ghe ne xè; 

Gnatica ’1 pitore — co’l so penelo 
’N’altra de megio — no’l ghe ne fà. 

*— Cossa faremo — de sta ragazza, 
Inamorata — come la xè? 

La metaremo — s’un munistero, 

A 9Ì0 se possa — desmentegar. — 

— S’un munistero — vaga chi vole. 
Questo mio cuore — me dìse de nò. 

S’un munistero — vada- chi manda. 
Questa è la banda — del militar. — 

8 . 

La vecchia Sabina. 

La vocia Sabina, 

La va a la festa. 

Le cotole in testa. 

La vèntola in man. 

E quando” eh’ el gobo 
Vien sa da la rifa, 

E1 vede Sabina 
Che stava a pensar. 

— Oh cossa mai gastu, 
Sabina mia cara? 

0 vita mia cara, 

Te sentiBtu mal? — 

— E se mi go mal, 

Gò mal in t’el cuore ; 

L’è un segno d amore, 
Che mi te vói bene. — 


4 . 

Caterinella. 

— Catarinela, andemo al baio. — 

— Mi, sior pare, no posso vegnir. 

— E parcossa no postu vegnir ? 

— No gò scarpe da comparir. — 
E so pare se n’ andò, 

E scarpe te ghe pagò. 

E so mare se ne rideva: 

— Ben scarpata, la figlia mia! — 

— Catarinela, andemo al baio. — 

— Mi, sior pare, no posso vegnir - 

— E parcossa no postu vegnir? — 
— No gò calze da comparir. — 

E so pare se n’ andò, 

E calzete ghe pagò. 



— 5 - 

E so mare se ne rideva : 

— Ben scarpata e ben calzata la figlia mia! — 

— Caterinela, andemo al baio. — 

— Mi, sior pare, no posso vegnir. — 

— E parcossa no postu vegnir ? — 

— No gò camisa da comparir. — 

E so pare se ne andò, 

E camisa ghe pagò. 

E so mare se ne rideva : 

— Ben scarpata, ben calzata, 

Ben camisata la figlia mia ! — 

— Catarinela, andemo al baio. — 

— Mi, sior pare, no posso vegnir. — 

— E parcossa no postu vegnir? — 

— No gò cotoleta da comparir. — 

E so pare se ne andò, 

E cotoleta ghè comprò. 

E so mare se ne rideva : 

— Ben scarpata, ben calzata, ben camisata, 
Ben cotolata la figlia mia ! — 


5 . 

- Dov’è la Teresina? , 

— Dove xè la Teresina, 

Che sul baio no la gb’ è? — 

— La xè in camara serata, 
Perchè scarpe no 1’ à in piè. — 

— Ma diseghe a Tercsina' 

Che ghe imprestarò le mie : 

Le scarpate co le rosete, 

Fate a posta per baiar. 

Le scarpete fa beu baiar, 

Le rosete fa inamorar. 

Via, te prego, aniemo in sala, 
Andemo in sala, nndemo a baiar. 

Le scarpete co le rosete 
Fate a posta per baiar: 

Le scarpete fa ben baiar, 

Le rosete fa inamorar ? — 


6 . 

Canti, Giuochi e Scherzi Infantili. 

La mia marna è andà al marcà, 

Un tamburo la in’ à porti : 

Uro, uro, fà le mio tamburo. 

La mia marna è andà ai marcà, 

’Na chitèra la m’ à portà : 

Era, era, fà la mia chitèra, 

Uro, uro, fà lo mio tamburo. 

La mia marna è andà al marcà, 

’Na trombeta la in’ à p >rtà : 

Età, età, fà la mia trombeta, 

Era, era, fà la mia chitéra, 

Uro, uro, fà lo mio tamburo. 

La mia marna è andà al marcà, 
Un subioto la m’ à portà : 

Oto, oto, fà lo mio subioto, 
Età, età, fa la mia trombeta, 
Era, era, fà la mia chitéra, 
Uro, uro, fà lo mio tamburo. 

La mia marna b andà al marcà. 
Un chitarin la m’ à portà 
Trin, trin, fà lo mio chitarin, 
Oto, oto, fà lo mio subioto, 
Età, età, fà la mia trombeta, 
Era, era fà la mia chite'ra. 
Uro, uro, fà lo mio tamburo. 

La mia marna è andà al marcà, 
Un simbanelo la m’ à portà : 
Elo, elo, fà lo simbanelo, 

Ra ta prà fà ’l tamburelo. 


Siora Cate ! una e do : 

Che co vu l’amor farò ; 
Siora Cate ! do e tre : 

Che co vu, starò da re ; 
Siora Cate ! tre e quatro : 

Che per vu so mezo mato, 
Siora Cate ! quatro e dùnque : 
Xè l’amor che me convinze; 
Siora Cate ! cinque e sei : 

Gò pensato ai casi miei; 

Siora Cate ! sie e sete : 

Vu savè tuto e mi no so gnent-3-; 

Siora Cate ! sete e oto : 

Che per vu so mezo morto ; 

Siora Cate ! oto e nove : 

Sempre suto e mai no piove ; 

Siora Cate! nove e diese : 

Perchè un ano no xè un mesi ; 

Perchè un mese no xè un ano, 

Perchè utile no xè dano; 

Perchè dano no xè utile, 

La metà no xè mai tuto; 

No è mai tuto la metà, 

Perchè inverno no xè istà; 

Perchè istà no xè inverno, 

Perchè un orso no xè Salerno ; 

E Salerno no xè un orso, 

Perchè un can no xè mai musso; 

E un musso no xè mai can, 

Perchè ancùo no xè diman; 

Perchè diman no xè ancuè, 

Perchè tripe no xè bò; 

Perchè bò no xè tripe, 

Perchè rave no xè radicie; 

Perchè radicie no xè rave, 

Perchè barche no xè nave; 

Perchè nave no xè barche, 

Perchè zocoli no xè scarpe ; 

Perchè scarpe no xè zocoli, 

Perchè rose no xè garofoli ; 

Perchè garofoli no xè rose, 
Perchè castagne no xè nose ; 

Perchè nose no xè castagne, 
Done da ben no xè rufiane; 

No xè rufiane done da ben. 
Perchè pagia no xè fen; 

Perchè fen no xè mai pagia, 
Cossa ghe picola baratatagia; 

Baratatagia un batalion: 

’Na gaiina e un bon capo», 

Un bon capon e ’na gaiina : 
Sior dotor, ’na medesina-, 

’Na medesina, sior dotor, 

T alerai, polenta e tocio; 

Tulerai, polenta e tocio: 

Sete fete s’uu bocon. 


Vecieto 

nareto, bufeto, de chinchirincheto 
Andò a la cazza 

narazza, bufazza, de chinchiriucazza 
A ciapar le quagie 

naraie, bufaie, de chinchirineaie ; 
Ciamò Tonina 

narina, bulina, de chinchirinchina : 
Ciapè ste quagie 

naraie, bufaie de chinchirineaie, 

Metèle nel leto del vecieto 

nareto, bufeto, de chinchirincheto ; 

Vardè che la gata 

narata, bufata, de chinchirincata 

No magna le quagie 

naraie, bufaie, de chinchirincaie. 

Vegnùa la eata 

narata, bufata, de chiuchirincata, 

Magnò le quagie 

naraie, bufaie, de chinchirincaie ; 

Tonina 

narina, bufina, de chinchirinchina 
Ciamò ’l vecieto 

nareto, bufeto, de chinchirincheto : 

Vardè che la gata 

narata, bulata, de chiuchirincata 

À magna le quagie 

naraie, bufaie de chinchirincaie. 

’L vecieto 

nareto, bufeto, de chinchirincheto 
Tiol un baston 

naron, bufon, de chinchirincon, 

Ghe ne dà tante s 

narate, bufate, de chinchirinoate 

A Tonina 

narina, bufina, de chinchirinchina. 


Bossolo, bossolo canarin, 

Deghe da bever sto fantolin ; 
Deghene poco* deghene assae, 

Per 1’ amor de le s’ciopetae ; 

Le s’ciopetae xè andae a la girerà*. 
Tuti quanti col cui per tera. 

— L’ oselin che vien dal mar. 
Quante pene poi portar ? — 

— Poi portar ’na pena sola : 
Questa drento e questa fora. 


La pimpinèla 
La va, la vien ; 

La lissia bogie, 

El raastelo è piea ; 

Un toco de pan 
E un poco de vin, 

Per sto povaro fantolin. 


A le una, 

E1 can lavora ; 

A le dò, 

E1 mete zò ; 

A le tré, 

E1 se fa re; 

A le quatro, 

El aeventi mato ; 

A le 9 inque, 

El se lava le sgrinfe ; 

A le sie, 

El pizza in pie ; 

A le sete, 

El se fà prete ; 

A le oto, 

El pizza in goto; 

A le nove, 

El magna earobe; 

A le diese, 

El magua sariese ; 

A le undese, 

E1 massa el palese; 

A le dodese, 

El massa el peocio ; 

A un boto, 

I glie sona 1’ angonìa ; 
A le dì», 

I lo porta via. 


Siora mistra Giusepina, 

La me insegna la dotrina; 

La me insegna el bè — a — bà : 
Siora mistra la me dà. ; 

La me dà co la bacheta : 

Siora mistra maledeta ! 


El fronte : 

Un orada; 

I oci : 

Do caparòzoi ; 

El naso : 

Un rombo ; 

La boca: 

’Na sesta; 

Le recie : 

Do sportele per el pesse. 


Sbrindoli e sbrandoli per campagna, 
Sbrindoli e sbrandoli se sparagna; 
Sbrindoli e sbrandoli de ogni ora, 
Sbrindoli e sbrandoli, se và in malora. 

Chi voi vento, vada ai Frati, 
Chi voi fango, vada ai Bari ; 
Chi voi de le bele pute, 
Vada a la Salute. 


Santa Barbara e san Simon, 
Libereme da sto ton ; 
Liberemo da sta saeta, 
Santa Barbara benedeta. 


Burata, burata, 

Doman faremo el pan ; 

Faremo ’na fugassa, 

Ghe la daremo al can ; 

Burata ti, burata mi, 

Burata quela veda 
Che diso mal de mi. 

Bossolo, bossolo tondo, 

Quanti bezzi gh’ è a sto mondo ? 
La panada senza sai, 

Sn la riva del canal ; 

Fassa do fanti. 

Co do cavali bianchi; 

Bianca la seia : 

Viva Rosa bela. 


In mezo al prà, 

Ghe xè ’n’ erba ben sapà ; 
In mezo a la via, 

Che xè ’na bela fia ; 

Chi eia e ehi no eia? 

La xè Marieta bela : 

Più bela de le altre, 
Vardèla tute quante ; 

E quela che ve piase, 
Tolevela pur su. 

Ecola qua che 1* ò trovada 
Co la testa ben montada 


Che uniti non si stà. 

0 — — — 

E1 cordon de San Francesco, 

Co la più bela in mezo: 

Gira, gira rosa, 

Gira un bel giardino ; 

Un altro pochetino, 

Un saltarelo, 

Un altro de’ più belo : 

Una riverenza. 

Un altra per penitenza, 

Un baso a chi ti voi. 

Pela, pelason, 

Tagia fete e meti in tola; 

Vostra santola baratola ; 
Scopeton, Salamon; 

Sala, confeti. 

Sala, mandole, brustolae; 

Senza, senza: 

Doghe la man a San Lorenzo; 
Bora, bora: 

Doghe la man, ch’el vegna fora. 

Pela, pelason, 

Da la mare del melon, 

Per fento finquanta, 

Sentai su ’na banca, 

Per una, per do, per tre, 

Per quatro, per finque per sie; 
Per sete, per oto, 

Ch’el magnava un bel biscoto; 
Cb’ el saveva tanto de bon : 

Tira drento el veceto baron. 


Papà ! ve àuguro un fellissimo ano , 
Per i tesseri ’na pessa de pano ; 

I becareti V agneleto e un toro. 

A vostra storia do bele cità. 

Una per l’inverno, l’altra per l’istk; 
Co do bei mulini, 

Uno che masena scudi e sCaltro zechini. 
Dopo tola, un fiascketo de vin moscato, 
Una strica de mandolato, 

Una stela de marzapan : 

Vostra siorìa me ofra la bonaman. 

No mete la man ne la borsa dei soldi, 
Gnanca in quela dei quatrini : 

Mete la man ne la borsa dei zechini. 

FINE. 


Venati», 1872. — Tip. Fontaaa-Ottolini. 






ALTRE PUBBLICAZIONI 


L’Igiene della Tavola dalla bocca del po- 
polo, ossia Proverbj che hanno riguardo alla 
alimentazione, raccolti in varie parti d* Italia, 
ed ordinati da D. G. Bernoni . Venezia, Giusep- 
pe Cecchini e C., 1872. — Prezzo L. I: — 


Credenze del Popolo intorno alla vita umana 
individuale e sociale, raccolte in varie parti 

d’ Italia ed ordinate dallo stesso. — Questa 
raccolta uscirà entro la prima metà del corrente 
anno. 

